
Prooemium. 

Sacramentum  eucharistiae  in  canone  missae  appellatur 
mysterium  fidei;  „quia,  ut  ait  S.  Thomas,  tot  ac  tanta  sunt 
ibi  supra  et  praeter  rationem  et  etiam  contra  rationem  na- 
turalem,  quae  nisi  per  fidem  tenerentur,  numquam  intellige- 
rentur."  In  hoc  igitur  contemplando  mysterio  oculi  mentis 
nostrae  palpitant  divinique  luminis  splendore  obscurantur. 
„Non  propterea  tamen  huius  cognitionis  cupiditatisque  spem 
deponere  debemus,  .  .  .  sed  quo  maius  est  id,  quod  quae- 
ritur,  eo  altius  animo  menteque  efferri  reique  ipsius  magni- 
tudine magis  atque  magis  nos  excitari  oportet,  ut  ne  ab 
ipsius  boni  societate  alieni  nos  piane  effìciamur"  *).  Sane 
haec  inquirendi  curiositas  opus  est  „ut  fide  temperetur  et 
pietate,  ut  nequaquam  intelligentiae  oculus  ultra  se  prae- 
cipitanter  aperiat,  sed  ad  hoc,  quod  apprehendere  non  valet, 
reverenter  claudat2)."  Magnum  enim  est  periculum  in  prae- 
sumptione,  ne  qui  curiosius  dei  maiestatem  inquirat,  oppri- 
matur  ab  ea,  „qui  autem  pie  etiam  infinita  persequitur,  .  .  . 
proficiet  eundoa3),  immo  cum  Doctore  Mellifluo  cònfidenter 
clamabit:  „Non  me  opprimet  gloria  ista  licet  totis  yiribus 
intendentem  in  se  ;  ego  potius  imprimar  illi.  Etenim  ...  in 
eandem  imaginem  transformamur  4)u.  Non  igitur  nos  de- 
terreat  hùius  mysterii  excellentia,  quominus  ad  scrutandam 

1)  Gregor,  Nysa.  de  Yirginitate  cap.  10. 

2)  Gregor.  1.  5  in  Iob  cap.  16. 

3)  Hilar.  de  trin.  1.  2  n.  10. 

4)  in  Cantie.  senn.  62  n,  5. 

eius  accedamus  celsitudinem.  Modo  sit  mens  pia,  ut  sit 
sana,  nimirum  sit  parata  ad  obsequium  praestandum  fidei 
in  omnibus:  neque  enim  expedit  plus  sapere,  quam  oportet, 
sed  sapere  ad  sobrietatem,  hoc  est  ad  sanitatem  fidei. 

Haud  immerito  Dionysius  Alexandrinus  (vel  quisquis  est 
auctor)  in  ep.  adPaulum  Samos.  de  mysterio  incarnatiónis  : 
„Haec,  inquit,  est  exinanitio  dei  facta  ad  usum  nostrum,  ut 
possimus  eum  capere."  Nonne  hoc  idem  quaeso  valet  de  „pane 
vitae  et  intellectus,"  nonne  de  sacramento,  in  quo  Chrìstus 
quodammodo  digitis  tangitur,  tractatur  manibus,  concluditur 
ore,  excipitur  corde  ?  num  forte  nullo  modo  capitur  mente  ? 
Sunt  quidem  ibi  multa,  quae  superant  rationem.  — Equidem 
non  negamus.  Quaecumque  enim  deus  operatur,  sua  oportet 
h  abere  mysteria,  neque  in  ipso  coelo  eaprorsus  esse  desinent; 
nam  alias  quomodo  deus  inhabitet  „lucem  inaccessibilem  ? 
eius  quippe  natura  talis  est,  ut  sit  „vere  deus  absconditus2)." 
Quapropter  et  coelestium  spiritus ,  qui  non  in  aenigmate 
neque  in  speculo  vident,  sed  de  facie  in  faciem,  nihil  magis 
habent  cognitum,  quam  deum  incomprehensibilem  esse  cogi- 
tatu.  A  nimio  splendore  ipsiusque  luminis  plenitudine  quis 
nesciat  interdum  caliginare  oculos,  non  quod  nihil  videant, 
sed  quod  nimium  vident?  Sol  spirituum  deus  est,  qui  lucis 
suae  radia  operibus  suis  quodammodo  superfudit  et  immersit  : 
unde  haec  est  divinorum  operum  ratio,  ut  excellentissimum 
quodque  quam  plurimam  scrutandi  et  cognoscendi  praebeat 
copiam,  sed  nullam  comprehendendi.  Nam  si  comprehen- 
deretur,  non  videretur  esse  divinum;  sed  si  nulla  ratione 
posset  intelligi,  quomodo  operibus  deus  se  manifestaret  no- 
mini utpote  cui  eo  fine  data  sit  ratio,  ut  divina  cogno- 
scendo  opera  ad  ipsorum  auctoris  dei  extollatur  cognitionem  ? 
Nullum  ergo  mysterium  catenus  est  mysterium,  ut  se  omnino 
intelligentiae  subtrahat,  sed  potius  vocatur  mysterium,  quod 

1)  1  Tim.  6,  16. 

2)  Isai.  45,  15. 

quantumcunque  de  eo  intelligitur,  adhuc  propter  suam  emi- 
nentiam  captum  superat.  Nam  et  mare  vocatur  immensum, 
non  quod  nihil  de  eo  valeamus  metiri,  sed  quia  quantum- 
cunque metiemur,  copiam  tamen  eius  numquam  exhaurie- 
mus.  Absit  igitur  timor,  ne  divina  scrutantes  mysteria  vi- 
ti eamur  eliminare  fidem.  Quo  plura  enim  haec  sunt,  quae 
de  divìnis  intelligamus  operibus,  eo  magis  perspicuum  habe- 
bimus  ,  quantum  defìciat  mens  nostra  ad  piene  ea  cogno- 
scenda,  quae  vere  inauditam  exhibeant  potentiam  et  inscru- 
tabilem  charitatem.  Quantum  ad  Augustissimum  Eucha- 
ristiae  Sacramentum,  numquam  sane  eo  perventuri  sumus, 
ut  piane  perspiciamus  mirabilem  illum  et  ineffabilem  modum, 
quo  Christus  in  eo  fìt  praesens,  sed  ad  certum  usque  gra- 
duai puto  nos  intellecturos  esse  dei  in  hoc  opere  faciendo 
potentiam,  in  opere  dico  deo  dignissimo,  quod  nihil  habet 
in  se  absurdi  vel  monstruosi,  quamvis  nihil  ei  inveniatur 
simile.  Quae  enim  in  eo  infìdeles  contra  naturalem  scien- 
tiam  ac  sanam  philosophiam  esse  conclamitant ,  haec  quan- 
tumvis  adversentur  tali  naturae  rationi,  qualis  in  aliis  rebus 
exhibetur  sensibus  et  intellectui,  bene  tamen  (credo)  nos  in- 
telligemus  cum  recta  ratione  et  metaphysica  stare,  neque  in 
iis  inveniri  naturae  cognoscemus  eversionem,  sed  glorifica- 
tionem. 

Yere  in  Venerabili  Sacramento  „memoriam  fecit  mira- 
bilium  suorum  misericors  et  miserator  dominus1),"  dans 
escam  esurientibus.  Nam  quot  stupenda  hic  operatur  di- 
lectio,  quot  stupenda  potentia!  Sed  dilectio  magis  respicitur 
ratione  finis,  quem  sibi  in  hoc  opere  proposuit  deus;  quia 
intime  vult  uniri  homini,  potentia  autem  magis  respicitur  ra- 
tione medii,  quod  ad  se  uniendum  homini  elegit.  Dilectio 
magis  elucet  in  effectibus,  ad  quos  hoc  mysterium  ordinatur, 
uimirum  in  gratiis ,  quae  sacramenti  usum  sequuntur, 
potentia  autem  magis  in  ipso  sacramento.    Quamvis  poten- 


£)  Psalm  110,  4» 

tia  non  sit  sine  dilectione  nec  dilectio  deseratur  a  po- 
tentia.  Nostri  instituti  est  de  iis  tantum  loqui  mirabilibus, 
quae  divina  omnipotentia  in  eucharistia  operatur.  Super- 
scripsimus  autem  dissertationem  nostrani  „de  mirabilibus", 
non  de  miraculis.  Nani  unum  tantummodo  in  sacramento 
invenitur  miraculum,  a  quo  singula  ea  dependent,  quae  sunt 
ibi  praeter  vel  supra  rationem,  nempe  transsubstantiatio 
(licet  quibusdam  placeat  duo  vel  tria  hìc  existere),  sed  nec 
haec  proprie  est  miraculum,  quippe  quae  fìat  secundum  or- 
dinarium  cursum  divinae  providentiae ,  supra  ordinem  qui- 
dem  naturae,  sed  iuxta  ordinem  gratiae.  Multa  autem  ibi 
sunt  mirabilia,  naturae  videlicet  facultatem  et  intellectus 
nostri  exiguitatem  superantia.  Quae  novem  enumerat  Bo- 
naventura in  compendio  theol.  verit.,  sed  facile  ea  omnia 
possunt  dispesci  in  tres  ordines.    Disseremus  nos 

primum  de  operatione  divina ,  qua  sacramentum  effi- 
citur,  seu  de  transsubstantiationis  natura.  Deinde  in  effe- 
ctum  opus  respicientes,  hoc  est  in  sacramentum ,  quia  ex 
duobus  constat,  ex  invisibili  scilicet  corporis  sanguinisque  Do- 
mini nostri  Iesu  Christi  substantia  signoque  visibili,  haec 
duo  occurrent  nobis  consideranda.    Agemus  igitur 

secundo  de  modo,  quo  Christus  existit  in  eucharistiae 
sacramento 

tertio  de  modo,  quo  post  consecrationem  accidentia 
in  sacramento  remanent. 

En  habes  materiae,  quam  tractabimus,  circumscripti- 
onem  et  divisionem. 


» 


Pars  prima. 

De  conversionis  sacramentalis  natura. 

Iam  a  multis  saeculis  in  ecclesia  inolevit  consueti! do, 
rnysticam  illam  quae  in  sacramento  fit  conversionem  trans- 
substantiationis  voce  denotandi.  Hac  voce  tamquam  catholi- 
cae  veritatis  regula  et  fìrmissimo  fìdei  canone  utimur  in 
haereticos,  qui  de  Christi  in  sacramento  praesentia  errant. 
Hac  voce  vaferrimi  quique  ac  versipelles  ecclesiae  hostes, 
qui  ut  sanae  doctrinae  speciem  prae  se  ferrent,  ambiguis 
saepe  ac  fallacibus  inhaerebant  verbis,  prout  erant  Beren- 
garii,  nullo  fere  negotio  detecti  sunt,  iisque  interclusa  est 
via  velveritatem  simulandi  vel  dissimulandi  haeresim.  Hanc 
propterea  vocem  post  concilium  Lateranense  IY  adhuc  sa- 
crosanta synodus  Tridentina  sua  firmavit  et  sancivit  au- 
ctoritate  eamque  declaravit  esse  aptissimam,  qua  conversio 
sacramentalis  significete ,  addens  praeterea  authenticam 
interpretationem ,  quo  velit  eam  sensu  in  hac  re  intelligi 
et  usu  venire.  Yult  enim  eam  intelligi  conversionem  totius 
substantiae  panis  in  corpus,  totius  substantiae  vini  in  san- 
guinem  D.  n.  Iesu  Christi.  Audi  verba  synodi:  „Si  quis 
dixerit,  in  sacrosancto  eucharistiae  sacramento  remanere  sub- 
stantiam  panis  et  vini  una  cum  corpore  et  sanguine  Domini 
nostri  Iesu  Christi ,  negaveritque  mirabilem  illam  et  singu- 
larem  conversionem  totius  substantiae  panis  in  corpus  et 
totius  substantiae  vini  in  sanguinem,  manentibus  dumtaxat 
speciebus  panis  et  viri,  quam  quidem  conversionem  catholica 
ecclesia  aptissime  transsubstantiationem  apellat,  a.  s1)." 


1)  Sep.  XIII.  can.  2» 

Aliam  igitur  qualemcumque  conversionis  sacramentalis 
expositionem,  quae  cum  pieno  ao  proprio  sensu  huius  enun- 
tiationis,  prout  in  canone  explicatur,  stare  nequit,  certe  ut 
falsam,  quinimo  ut  haereticam  reiicere  nemo  catholicus  du- 
bitabit.  Huic  autem  catholicae  veritati  multi  opponuntur 
errores,  quos  quando  breviter  recensuerim,  maiori  clarescet 
luce,  quid  sit  in  hoc  mysterio  tenendum,  quid  repudiandum. 

A  fide  omnino  alienum  est,  quod  primi  tuebantur  qui- 
dam Berengarii  discipuli *)  ,  deinde  Johannes  Parisien- 
sis  teste  Thoma  Waldensi2),  nostro  autem  tempore  Lu- 
therani3):  corpus  sanguinemque  Iesu  Christi  ita  in  sacra- 
mento adesse ,  ut  simul  in  eo  maneat  totus  panis  totumque 
vinùm,  quaecumque  inter  corpus  Christi  et  panem,  sangui- 
nem  et  vinum  statuito  unio  vel  non  statuito  (unio  hypó- 
statica  panis  cum  Christo,  impanatio,  companatio).  Haec 
enim  non  est  transsubstantiatio,  sed  consubstantiatio,  quae 
expressis  verbis  in  canone  reiicitur. 

Huic  errori  Lutherani  alterum  adiungunt  eo ,  quod 
Christi  in  eucharistia  praesentiam  per  monstruosam  illam 
ubiquitatem  exponunt,  qua  ubicumque  est  Yerbum,  ibidem 
fìnxerunt  carnem  esse  et  animam  Iesu  Christi.  Brentius  in 
libro,  cui  titulus  recognitio  Brentii,  aperte  fatetur  non  posse 

1)  De  quibus  Ghiitmundus  :  „ Alii  vero,  inquit,  dicunt,  ibi  corpus 
et  sanguinem  Domini  revera,  sed  latenter  contineri  et  ...  ♦  quodam- 
modo  ut  ita  dixerim  impanari." 

2)  tom.  2  de  sacr.  c.  65.  Arguitur  Iohannes  docuisse,  Christi  hu- 
manitatem  cum  pane  et  vino  hypostatica  unione  coniungi.  Dixit  huma- 
nitatem,  ne  cogeretur  admittere,  deum  esse  panem;  sed  et  huius  er- 
roris,  quod  tota  persona  Christi  adeoque  divinitas  cum  pane  coniungatur 
hypostatice,  mentionem  faciunt  Thom.  Wald.  1.  c.  et  Algerus  1.  1.  de 
sacr.  c.  6  eiusque  auctorem  Bellarminus  autumat  fuisse  Hupertum  Tui- 
tiensem,  merito  refragantibus  Gotti  Theol.  schol.  dogm.  tom.  3  de  euch. 
qu.  3  dub.  2  §,  1,  et  Iuenin  comment.  crit.  et  dogm.  de  sacr.  diss.  1Y. 
de  euch.,  ut  est  sacr.  a  2* 

3)  Yalde  ambigue  de  transsubst.  Lutherus  loquitur  in  libro  de 
capt.  Bab.,  sed  graviter  iratus  in  eam  invehitur  in  resp.  ad  Hem\  Vili. 
Plerique  autem  asseclarum  eius  sine  ambage  profìtentur  impanationem. 

/ 

Lutheranos  evadere,  quin  papistarum  admittant  consecrati- 
oneni,  nisi  statuatur  ista  ubiquitas. 

Porro  haeretica  ea  est  opinio,  quam  Bellarminus  im- 
merito quidem  aliis  Berengarii  discipulis,  Baronius  autem 
ad  a.  1111  aeque  falso  Ruperto  Tuitiensi  ascribit  :  non  con- 
verti totum  panem  vel  totum  vinum,  sed  solummodo  partem 
in  corpus  et  sangui  uem  lesu  Christi.  Hic  error,  si  quando 
exstiterit,  certe  non  fuitBerengarianorum,  sed  acerrime  eos 
oppugnantium.  Haoc  enim  verba  Guitmundi:  „  alii  non  qui- 
dem Berengeriani,  sed  acerrime  Berengarios  oppu- 
gnantes..  .  solebant  olim  putare,  quod  panis  et  vinum  ex 
parte  mutentur  et  ex  parte  remaneant".  Quinetiam  ex  con- 
textu,  ex  quo  haec  verba  sumuntur,  istos  homines  patet 
voluisse,  eam  tantummodo  partem  specierum  consecratam  non 
esse,  quam  impii  essent  recepturi.  Rupertum  autem 
omnino  catholicum  esse,  late  probat  lueninius1). 

Quum  concilium  totam  dooeat  converti  substantiam 
panis  et  vini,  potest  dubium  moveri,  num  hoc  „totam"  per- 
tineat  solummodo  ad  mensuram  quantitatis ,  quasi  dicatur 
nihil  ex  toto  quanto  relinqui,  quod  sit  panis  vel  vinum, 
an  etiam  ad  interiora  substantiae  dementa,  ita  ut  nec 
ulla  pars  metaphysica  eius  remaneat.  Sed  ex  appositis 
verbis:  „manentibus  dumtaxat  speciebus"  id  totum  eruitur 
converti,  quod  subiectum  est  accidentium  et  solas  manere 
species  absque  ea,  quae  sustentabat  eas  substantia.  Nulla 
praeterea  potest  ratio  afferri,  cur  et  in  canone  et  in  capite 
et  in  professione  fidei  Trid.  tam  perseveranter  inculcetur, 
substantiam  converti  totam,  nisi  ad  metaphysica  hoc  refe- 
ratur  principia,  ex  quibus  substantia  coalescat,  cum  vix  ullus 
fuerit,  qui  aliquantum  dixerit  converti,  aliquantum  vero  ma- 
nere.    Ad  excludendum  autem  protestantium  errorem  potuit 


1)  1.  c.  a.  1.  §.  1,  Idem  defeuditur  in  nota  quadam  „de  Ru- 
perto" ab  editoribus  addita  in  Toumelii  prael.  theolog.  ed,  Paris  1765, 
tom.  Vili.  p.  149. 

quidem  sufficere,  ut  repeterentur  verba  concilii  Lat.,  quod 
dicit  panem  transsubstantiari  in  corpus,  vinum  in  sangui- 
nem  Iesu  Christi,  sed  ad  errorem  penitus  rescindendum 
synodus  t  o  t  a  m  ait  converti  substantiam,  hoc  est  ;  ne  ullam 
quidem  manere  partem  si  ve  quantam  si  ve  elementarem 

Schola  Aristotelica  omnem  rerum  corporearum  sub- 
stantiam ad  duo  reducit  principia  eo,  quod  in  omni  naturali 
composito  duo  nos  doceamur  inesse  ita  sibi  contraria,  ut  ad 
unum  nequeant  referri,  scilicet  actionem  et  passionem,  uni- 
tatem  et  quantitatem,  actum  et  potentiam.  Principium  igi- 
tur  actionis  et  unitatis  formam  vocant  substantialem,  alterum 
principium,  nimirum  potentiae  et  quantitatis,  materiam.  Haec 
ergo  sunt  metaphysica  dementa  panis  et  vini,  quae  conver- 
tuntur.  Constabat  autem  inter  scholasticos ,  errore  decipi, 
immo  haereticum  esse,  qui  harum  partium  alteramutram 
post  consecrationem  contendat  manere.  Itaque  tamquam 
uno  ore  damnabant  Durandi  opinionem,  qui  materiam  dice- 
bat  manere  et  solam  formam  converti,  de  hac  solummodo 
re  incerti,  quonam  ex  tempore  haeretica  sit  censenda,  num 
post  concilii  Tridentini  declarationem  an  iam  ex  conc. 
Lat.  an  denique  ex  aliquo  tempore  priori.  Hac  de  quae- 
stione  Salmanticenses  :  „Quidquid  sit ,  inquiunt ,  an  Du- 
randi sententia  vel  ante  conc.  Lat.  et  Trid.  fuerit  hae- 
retica (de  quo  videri  possunt  Suarez  etCorneio),  tamen  post 
conc.  Trid.  nequit  non  haeretica  censeri  ...  De  fide  est, 
fieri  conversionem  totius  substantiae  panis  in  corpus  Christi . . . 
ergo  de  fide  est,  materiam  panis  non  manere  in  hoc  sacra- 
mento: ergo  dicere,  quod  manet,  est  notoria  haeresis  contra 

1)  Oswald,  Lehre  v.  den  Sacr.  2.  Àuflage  I,  p.  283  :  Irre  ich  nicht 
sehr,  so  soli  das  totius  panis  in  der  tridentinischen  Entscheidung  (in 
canone  legitur:  totius  substantiae  panis)  sich  darauf  beziehen, 
dass  im  h.  Sacramente  die  Substanz  nach  Materie  und  Form  gewandelt 
werde,  wenn  auch  nebenb6Ì  damit  (melius  fortasse  quispiam  dicat:  so 
dass  eben  dadurch)  die  lutherische  Lehre  um  so  scharfer  abgewiesen 
werden  soli  (ganzlich  abgewiesen  wird.) 

definitionem  concilii  ')."  Similiter  Bellarminus  Durandi 
opinionem  cum  hoc  canone  concilii  dicit  „expresse  pu- 
gnare 2).u 

Aeque  a  catholica  veritate  alienum  dicunt,  eam  tueri 
sententiam,  quam  sine  ullius  auctoris  nomine  affert  S.  Tho- 
mas3): conversa  quidem  materia  manere  substantialem  for- 
mam.  Quem  errorem  nonnulli  impegerunt  Scoto,  quippe 
qui  dicat  alicubi,  manere  panis  formam4);  sed  immerito; 
quia  non  intelligit  substantialem,  sed  quandam  accidentalem. 
Pastam  enim  coctam  non  putat  differre  ab  incocta  nisi  se- 
candum  aliquam  formam,  quae  secundaria  ad  substantialem 
accedati  hanc  autem  intelligit  induci  igne  massam  crudam 
exsiccante  eique  inferente  dispositionem ,  qua  sit  apta  at 
manducandum.  Sin  autem  huiusmodi  foma  praeter  substantia- 
lem existat,  non  est  dubium,  quin  remaneat  etiam  conversa 
substantiali  forma,  sed  melius  existere  negatur5). 

Profecto  non  dico  de  fide  esse,  quamlibet  rem  corpo- 
ream  ex  duobus  principiis  esse  compositam.  Multum  enim 
aberant  concilii  patres,  ut  de  quaestionibus  metaphysicis  di- 
iudicare  intenderent.  Sed  sane  non  minus  aberant,  ut  quid 
in  sacramento  convertatur ,  totum  scholarum  altercationi 
committerent.  Oportet  igitur  in  canone  nomine  substantiae 
aliquid  determinatum  venire,  quod  quale  sit,  ex  usu  huius 
vocis,  prout  tunc  temporis  in  schola  vigebat,  repetendum  est. 


1)  tract.  XXIII.  de  euch.  dub.  I.  §.  2. 

2)  Controv.  tom.  3  de  euch.  sacr.  1«  3  cap.  13. 

3)  Summa  p.  Ili  q.  75  a.  6. 

4)  1.  4  sent.  dist.  11.  qu.  6. 

5)  Thom.  1.  c.  :  Nihil  prohibet,  arte  fieri  aliquid,  cuius  forma  non 
est  accidene,  sed  forma  substantialis,  sicut  arte  possunt  produci  et  ra- 
nae  et  serpentes.  Talem  enim  formam  non  producit  ars  virtute  propria, 
sed  virtute  naturalium  principiorum,  et  hoc  modo  producit  formam  sub- 
stantialem panis  virtute  ignis  decoquentis  materiam  ex  farina  et  aqua 
confectam. 

Yox  autem  substantiae  duplici  sumebatur  sensu,  vel  prò  re 
tota  individua,  prout  existit  cum  omnibus  accidentibus  suis, 
vel  prò  ultimo  subiecto  omnium  accidentium  ,  quod  ipsum 
non  est  in  alio  substrato.  Illa  vocabatur  prima,  haec  se- 
cunda  substantia. 

Ad  fìdem  igitur  pertinet,  subiectum  accidentium  seu 
substantiam  secundam  converti ,  quaecumque  demum  ea 
est.  Haec  autem  convertitur  sensu  pienissimo,  quem  vox 
transsubstantiationis  exhibet.  Propterea  adeo  in  canone 
patres  dixerunt,  conversionem  sacramentalem  „aptissime" 
hoc  nomine  significari,  imo  in  capite  dicitur  „convenienter 
et  proprie."  Idque  etiam  magis  elucet  ex  propositionis 
cuiusdam  Pistoriensium  damnatione  per  Pium  YI  in  const. 
Aucfcorem  fidei  ISTro.  29.  Declaraverat  quidem  eorum  synodus 
„omnem  panis  et  vini  substantiam  cessare,"  porro 
„Christum  post  consecrationem  vero,  realiter,  s ub stanti a- 
liter  esse  sub  speciebus",  sed  „prorsus  omiserat,  ullam 
mentionem  facere  transsubstantiationis  seu  conversi- 
onis  totius  substantiae  etc,  quam  vel  ut  articulum  fidei 
Trid.  concilium  defìnivit  et  quae  in  solemni  fidei  professione 
continetur."  „Haec  doctrina  perniciosa,  derogans  expositi- 
oni  veritatis  catbolicae  circa  dogma  transsubstantiationis,  fa- 
vens  haereticis."  Teneamus  igitur  oportet,  fieri  conversionem 
hoc  presso  et  stricto  sensu,  qui  voce  transsubstantiationis 
continetur.  Nam  et  in  aliis  conversionibus  fìt  transsub- 
stantiatio  ,  sed  latiori  quodam  sensu.  Quando  enim  li- 
gnum  mutatur  in  lapidem,  substantia  ligni  iam  nulla  est,  sed 
totum,  quod  habes,  lapis  est;  sed  non  omnia  elementa  ligni 
conversa  sunt,  quia  manebat  materia.  Itaque  aptius  haec 
conversio  vocatur  transformatio.  In  conversione  autem  sa- 
cramentali nulla  pars  intimioris  substantiae  a  pane  inChristi 
corpus  transfunditur :  itaque  aptissime  i.  e.  sensu  stri- 
ctissimo  transsubstantiatio  dicitur.  Hoc  idem  insinuat  Catech. 
Rem.,  dicens:  „Ut  generatio  naturalis,  quod  forma  in  ea 
mutatur,  recte  et  proprie  transformatio  dici  potest,    ita  etiam 


11 


quod  in  sacramento  eucbaristiae  tota  unius  rei  substantia 
in  totani  alterius  rei  substantiam  transeat,  verbum  transsub- 
stantiationis  recte  et  sapienter  a  maioribus  nostris  inven- 
tum  est1)." 

Quod  igitur  veteres  dicebant  haereticum  esse,  qui  ne- 
get  sive  materiam  sive  substantialem  formarci  in  hoc  sacra- 
mento converti,  hoc  ideo  contendebant,  quia  iis  tamquam 
firraissimum  atque  ineluctabile  pbilosophiae  dogma  constabat, 
rem  quamcunque  corpoream  ex  duobus  essentialibus  prin- 
cipiis  esse  compositam,  non  solum  ex  materia,  sed  etiam  ex 
substantiali  forma  :  ex  qua  saltem  hypothesi  haereticus  est, 
qui  alterutram  dicat  manere.  Sed  qui  neget,  substantialem 
formam  omnino  existere,  profecto  contra  fidem  non  peccat, 
si  consequenter  ad  eiusmodi  neget  conversionem  pertinere. 
De  materia  autem  non  videtur  omnino  simile,  quia  hac  voce 
prò  subiecto  accidentium  seu  prò  materiali  substrato  utimur, 
imo  quandoque  prò  tota  substantia  corporali,  ita  ut  nobis 
idem  sonet  converti  materiam  ac  converti  substantiam  cor- 
poris. 2)    A  more  autem  loquendi  usitato  nefas  est  discedere 


1)  p.  II.  cap.  4.  q.  35. 

2)  Dalgairns.  Die  h.  Communion.  Ihre  Philos.,  Theol.  u.  Praxis. 
Aus  dem  Englischen.  Mainz  1862.  p.  64:  Der  Chemiker,  der  im  Stande 
war,  die  Eigenschaften  eines  Objectes  so  vollstandig  zu  verandern,  wurde 
zu  dem  Schlusse  genothigt,  dass  er  ein  Etwas  bearbeite,  welches  unter 
ali  den  wunderbaren  Veranderungen  doch  stets  dasselbe  bliebe,  mit  an- 
dern  Worten:  eine  Substanz.  Auch  waren  die  Pbysiker  weit  entfernt, 
sie  zu  leugnen.  Kurz  :  der  moderne  Begriff  der  Materie  enthielt  die 
alte  Idee  der  Substanz.  Diese  Worte  werden  oft  mit  einander  ver- 
wechselt.  [„  Substanz  oder  Materie,  d.  h.  das  unsichtbare  Substrat  siclit 
barer  Qualitàten,  unabhangig  betrachtet  von  diesen  Attributen,  durch 
wiilche  es  der  Erfahrung  bekannt  wird,"  Mansell's  Metaph.  p.  327.  Die 
Ausdriicke  werden  auch  in  "WnewelFs  Philosophy  of  Inductive  s elenco 
VI.  3  abwechselnd  gebraucht.]  Die  Materie  bedeutet  das  reale  iiussere 
Ding,  welches  unter  alien  Veranderungen  der  Erscheinungen  stets  das- 
selbe bleibt  und  aus  welchem  sie  alle  «  bgeleitet  werden.    Was  ist  dies 

sire  in  hoc  sive  in  aliis  mysteriis,  ne  abusu  terminorum  in 
errorem  ducamur.  Si  quis  igitur  accidens  aliquod,  v.  gr. 
quantitatem,  velit  vocari  materiam,  subintelligendo  materiae 
sic  sumptae  subesse  aliquid,  quod  convertitur  *),  quamvis  in 
re  nullatenùs  contra  fidem  peccet ,  iustam  tamen  meretur 
reprehensionem,  quod  ab  usu  loquendi  aberrat,  dicens:  ma- 
teriam manere.  Propterea  etiam  mihi  improbanda  videtur 
quorundam  deductio,  qui  vehementer  inculcant,  id  quod  sit 
intimius  materiae  non  esse  ipsam  materiam,  sed  nescio  quid 
spiritale ,  quasi  nesciamus ,  per  ipsam  materiam  corpora  a 
spiritibus  differre 2).  Ad  eiusmodi  dieta  non  opus  est  con- 
fugere,  ut  modum  spiritalem,  quo  Christi  corpus  in  euca- 
ristia existit,  contra  infìdeles  defendamus. 

Nostrae  aetatis  pbilosopbi  scholasticorum  de  rnetaphy- 
sica  corporum  ex  materia  et  forma,  compositiòne  tbeoriam 
communiter  reiicientes,  ad  antiquorum  physicorum  placita 
rediere.  Alii  materiam,  alii  formam  (ideam)  secundum  se 
solam  aiunt  subsistere  intimamque  corporeae  naturae  consti- 
tuere  essentiam.  In  suo  quisque  sensu  abundet,  dummodo 
Christiana  dogmata  hic  illic  serta  tecta  habeantur.  Nos 
Aristotelicorum  sententiam  non  censemus  fuisse  deserendam  : 


aber  anders,  als  die  Substanz?  Auch  diirfen  wir  nioht  vergessen,  dass 
die  Materie  so  aufgefasst ,  weit  substanti  eli  er  ist  als  die  Materie  der 
Sebolaster,  welche  uns  eine  metapbysiscbe  Abstraction  ,  eine  Potenz 
ohne  irgend  eine  Realitat  war.  "Wàbrend  bei  dem  h.  Thomas  die  sinn- 
licb  wahrnehmbaren  Eigenscbaften  die  Resultate  der  substantiellen  oder 
accident.  Formen,  niebt  der  Materie  waren,  werden  nach  den  gegen- 
wàrtigen  Ansicbten  der  Gelehrten  alle  diese  erstaunl.  Erscbeinungen 
entweder  der  Materie  oder  der  Substanz  zngesebrieben  und  aus  ibren 
verborgenen  Kraften  abgeleitet. 

1)  Veitb  Eucbaristia  p.  263,  quem  propterea  merito  vituperat  Os- 
waldius  1. 

2)  Fr.  Baader.  Sammtl,  Werke  gesammeìt  von  Hoffmann.  Bd.YII. 
1.  Hpt.-Abthlg.  p.  397  sq. 

neque  enim  nobis  persuasimi  est,  vel  substantiales  formas 
inutiliter  poni,  vel  non  existere  praeter  eas  prineipium  quod- 
dam  passivitatis.  Quinimo  ipsa  conversionis  phaenomena 
videntur  nobis  haec  duo  postulare,  unum  scilicet,  quod  rem 
ut  aliud  sit  determinet  et  alterum ,  quod  mutationem  re- 
cipiat.  Verum  quaecumque  alii  ex  sua  quisque  sententia  de 
mysterio  altaris  tractaverunt ,  silentio  non  praeteribimus, 
sed  suo  loco,  prout  in  hac  dissertatione  occurrent,  referemus 
et  pensabimus. 

Certum  est,  nihil  in  hoc  sacramento  manere,  quod  pa- 
nia vel  vini  constituit  substantiam.  Hoc  tenendum  est,  sive 
cum  Cartesii  asseclis  rerum  corporearum  substantiam  in 
quantitate  ponis,  sive  cum  Leibnitianis  et  Boscovichianis  in 
monadibus  indivisis  vel  punctis  simplicibus,  sive  media  scho- 
lasticorum  via  procedere  placet,  qui  corporalem  substantiam 
ex  principio  divisibili  et  indiviso ,  quantitatis  et  qualitatis 
conflatam  censent.  Oportet  igitur  Cartesianos  iuxta  suam 
hypothesim  profìteri,  panis  et  vini  quantitatem  post  conse- 
crationem  nullatenus  manere,  sed  adesse  quantitatem  cor- 
poris  et  sanguinis  lesu  Christi,  immo  adesse  eorundem  ex- 
tensionem:  inter  quantitatem  nimirum  et  extensionem  non 
distinguunt.  Sed  haec  opinio  nonne  rerum  evidentia  refu- 
tatur?  Sane  ut  eam  defendant,  ad  artificiosas,  interdum  ad 
ridiculas  et  aperte  falsas  confugiunt  interpretationes.  Cum 
enim  sensus  conversione  peracta,  evidenter  nobis  species  ex- 
hibeant  tales,  quales  eas  antea  noveramus,  has  vel  per  ato- 
morum  in  aere  confìgurationem  enasci  dicunt  vel  esse  figuras 
miraculose  sensibus  nostris  impressas,  quibus  extra  oculos 
nariumque  odoratum  digitorumve  tactum  respondeat  nihil, 
vel  immediate  eas  in  mente  a  deo  causari  :  quae  omnia  quam 
absurde  dieta  sint,  nemo  non  videt.  Fingunt  multiplicant- 
que  miracula,  ne  dicam  monstra,  quae  nemo  sanctorum  pa- 
trum  novit  ;  omnem  evertunt  sensuum  evidentiam  ;  scepticismo 
nimium  indulgent  ;  deo  iniuriam  irrogant  quasi  decipienti  nos 
et  fallenti,    imo  et   miracula  patranti,   ut   nos  decipiat; 

destruunt  sacramentum  eo  quodnegantverum  signum  sensibile. 
Quid  porro,  quod  corpus  Christi  et  sanguinem  ex  hac  theo- 
ria  necesse  est  adesse  extensa?  nonne  in  isto  Capharnai- 
tarum  innovatur  error  ?  Ergone  corpus  Christi  vere  frangitur, 
dilacerato,  dentibus  frenditur?  —  Putat  quidem  Gerdilius, 
has  difficultates  solvi  per  particularum  corporis  compressio- 
nem  seu  mutuam  corpusculorum  accessionem ,  qua  possit 
fieri,  ut  totum  corpus  extensum  sub  minimo  hostiae  frustulo 
adsit1),  sed  quis  quaeso  hoc  credat?  Certe  Cartesius  ipse 
vituperans  eos,  qui  materiae  extensionem  condensatione  cre- 
dant  minui,  per  hoc  ait  corpora  reddi  densiora,  quod  ipso- 
rum  partes  ad  invicem  accedentes  intervalla  minuunt  vel 
piane  tollunt  „quod  ultimum,  inquit,  si  aliquando  contingat, 
tunc  corpus  tam  densum  evadit,  ut  repugnet  ipsum  densius 
reddi  posse2)."  Addo,  quod  nec  hac  explicatione  intelligitur, 
quomodo  Christi  corpus  per  specierum  fractiones  hic  illic 
non  dilaceretur;  quia  quamvis  ad  summam  redactum  esset 
condensitatem,  adhuc  maneret  extensum  ideoque  per  hostiae 
scissuras  posset  dividi.  Effìcitur  inde,  dictam  Cartesii  phi- 
losophiam  vix  cum  dogmate  stare  :  neque  enim  ad  hoc  quis- 
quam  hucusque  eam  applicavit  absque  apertissimis  absurdi- 
tatibus3).  Principia  autem  huius  philosophiae  in  secunda 
parte  refutabimus. 

1)  In  appendice  ad  opus  Immortalité  de  l'àme  contre  M.  Locke. 

2)  Princ.  philos.  p.  II.  c.  6. 

3)  Dalgairns.  Die  h.  Communion.  Ihre  Philosophie,  Theologie 
und  Praxis.  Aus  dem  Englischen.  Mainz  1862.  p.  43:  Obgleich  sich  der 
Schopfer  dieser  neuen  Philosophie  fiir  einen  strengen  Catholiken  hielt, 
fand  sie  sich  doch  plotzlich,  ohne  es  zu  beabsichtigen,  in  Opposition  zu 
dem  h.  Sacrament.  Kaum  einer  ihrer  Schliisse  widersprach  nicht  dem 
Dogma  oder  einer  der  scholastischen  Erklàrungen  desselben,  Es  ist  bei- 
nahe  das  einzige  System,  in  welchem  das  h.  Sacrament  zu  einer  Un- 
moglichkeit  wurde.  „Gib  mir  Ausdehnung  und  Bewegung",  war  der 
kiihne  Ruf  des  neuen  Lehrers  „und  ich  will  die  Welt  schaffen.  Jedes 
"Wort  dieser  Sentenz  ist  eine  Leugnung  der  Moglichkeit  des  h.  Sacra- 
mentes. 

Dynamistae  corporum  substantiam  in  entelechia  quadam 
primitiva  seu  substantiali  forma,  in  viribus  quibusdam  at- 
tractionis  et  repulsionis,  in  monadibus  vel  punctis  simp liei- 
bus  et  quodammodo  spiritalibus  ponunt.  Quid  autem  de 
materia?  Hoc  vel  promiscue  prò  substantia  utuntur  vel  di- 
cunt  eam  per  monadum  vel  pimctorum  iuxta  sese  positionem 
constitui,  vel  eam  ex  essentia  manare  viribusque  substanti- 
aìibus  effici;  quinimo  Kantiani  eam  volunt  meram  esse  ap- 
paritionem,  cuius  de  veritate  obiectiva  non  valeamus  iudi- 
care.  Sed  certe  tenendum  est,  materiam  aut  esse  sub- 
stantiam aut  partem  vel  modum  quendam  necessarium 
substantiae:  alias  enim  quomodo  diceretur  in  sacramento 
converti,  in  quo  nihii  convertitur  nisi  substantia?  Imme- 
rito igitur  a  quibusdam  distinctio  inducitur  substantiam 
inter  et  materiam  seu  corporeità tem,  quasi  materia  sit  ali- 
quid  extra  substantiam  ab  ea  causatum,  quod  adeo  rema- 
neat,  conversa  substantia  illa.  Hoc  modo  verba  facit  Vei- 
thius  in  libro,  cui  titulus  Eucharistia  praesertim  pag.  263, 
ubi  ait:  „Es  werden  Brod  und  Wein  keineswegs  vernichtet, 
sondern  si  e  (Brod  und  Wein!)  bleiben  in  der  Korperlich- 
keit  und  Masse  oder,  wie  Thomas  Aquinas  sich  ausdrùckt, 
als  Quantitàt  ùbrig,  wie  denn  auch  die  Kirchenlehre  aus- 
driicklich  die  Materie  von  der  Substanz,  die  Sache  von  der 
Ursache  unterscheidet.  Die  Acidentien  sind  also  das  Ma- 
terielle;  die  Substanz,  die  unter  ihnen  verborgen,  ist  eine 
andere,  der  sie  nicht  angehoren  oder  deren  Erscheinung  sie 
nicht  sind.  "  Prout  haec  verba  sonant,  omnino  pugnant  cum 
iis,  quae  dicit  Martinus  V  in  bulla  „Inter  cunctos"  :  „sub 
velamento  panis  non  esse  panem  materialem  et  vi- 
num  materiale,  sed  eundem  per  omnia  Christum".  Miror 
autem,  quod  Martinus  „panem  materialem"  „vinum  materiale" 
dixerit  in  bulla,  quae  referenda  est  in  errorem  Wiccleffì  (et 
Hussii),  cuius  prima  propositio  damnata  haec  est  :  „S  u  b  s  t  a  n- 
tia  panis  materialis  et  similiter  substantia  vini  materialis 

remanent  in  sacramento  altaris:"  non  videtur  ergo  distingui 
ab  ecclesia  inter  substantiam  panis  materialis  et  ipsum  panem 
materialem.  Praeterea  observes,  quo d  cum  Tridentini  concilii 
patres  praecise  proponere  intenderint,  quid  per  conversionem 
fìat,  nmquam  dicunt  converti  substantiam  panis  in  sub- 
stantiam corporis,  sed  ubique  simpliciter:  „  converti  in 
corpus.  Ita  enim  legitur  et  in  canone  et  in  capite  et  in 
professione  fidei.  Quid  autem  magis  praesto  fuit,  quam  ut 
dicerent,  fieri  conversionem  totius  substantiae  panis  in  sub- 
stantiam corporis  ,  si  conversio  non  cadat  in  materiam  seu 
corporeitatem ,  sed  cadat  in  substantiam,  quae  non  sit  ma- 
teria neque  ullam  in  se  habeat  corporeitatem  l)  ?  Sed 
nisi  Catech.  Rom.  a  concilio  diversum  doceat,  idem  vide- 
tur esse  corpus,  ac  si  dicatur  substantia  corporis  ;  namque 
conversionem  docet  ita  fieri,  ,,ut  tota  panis  substantia  di- 
vina virtute  intotam  corporis  Cbristi  substantiam 
totaque  viri  substantia  in  totam  sanguinis  Christi 
substantiam  convertatur  2).tt    Quomodo  ergo  verum  est, 

1)  Ipse  enim  Yeithius  :  Einzig  nur  das  Unsichtbare,  die  Substanz 
(intelligas  eam  non  materialem)  des  Brodes  und  Weines  triti  zuruck, 
und  einem  andern  Unsichtbaren ,  der  Substanz  des  Leibes  und  Blutes 
die  Herrschaft  zu  lassen.  Es  ist  auch  desshalb  der  Ausdruck,  dassBrod 
und  Wein  in  den  Leib  und  das  Blut  Jesu  Christi  verwandelt  werden, 
nur  als  ein  oberflàchlicher  zu  dulden ,  der  zwischen  Substanz  und  Er- 
scheinung  nicht  unterscheidet  und  daher  auch  der  dogmatisch  richtigen 
correkten  Genauigkeit  entbehrt.  p.  239.  Ibidem:  der  romische  Christ 
kennt  weder  die  Worte:  dies  Brod  ist  mein  Leib,  noch  weiss  er  von 
einem  verwandeltenBrode  (?)  ...  Substanz  darf  nicht  mit  Koper  und  Ma- 
terie verwechselt  werden".  Ergo  profecto  dicendum  non  est,  fieri  con- 
versionem vel  corporis  (materiae;  panis)  vel  in  corpus.  Quam  parum 
igitur  „correcte"  substantiam  panis  dicunt  sacrosanctae  synodi  patres, 
converti  in  „corpus",  prò  „in  substantiam  corporis''  !  quam  parum  cor- 
recte  hoc  idem  repetitur  in  decreto  prò  Armenis  (Denzinger  Enchir.  ed. 
3.  p.  205)  imo  in  decreto  prò  Iacobitis  panis  dicitur  transsubstantiari 
in  verum  Christi  corpus  l  (1.  c.  p.  214.)  Vides,  quantopere  Veithius 
ab  usitato  loquendi  modo  discedat. 

2)  p.  IL  cpt.  4.  qu.  34. 

ecclesiani  expresse  materialitatem  a  substantia  distinguere 
vel  eximere?  Hanc  suam  propositionem  Veithius  illustrat 
nota,  in  qua  prò  ea  nihi!  aliud  citatur,  quam  superscriptio 
quaestionis  cuiusdam  Catechismi  Eom.  :  „Numquid  post  con- 
secrationem  ulla  materiae  huius  sacramenti  remanet  sub- 
stantia?" (1.  c.  q.  311),  quasi  iam  his  verbis  Catechismus 
tradat  hanc  philosophiam,  iuxta  quam  a  substantia  corporis 
ipsa  distinguitur  corporeitas  sive  materia,  velut  causatum  a 
causa  !  Verumenimvero  „ materia  alicuius  sacramenti"  non 
est  materia  sensu  stricto  philosophico,  sed  materia  huius  sacra- 
menti est  panis,  quo  ad  conversionem  utimur:  itaque  haec 
quaestio  idem  sonat,  ac  si  quaeratur,  num  post  consecratio- 
nem  ulla  panis  remaneat  substantia.  Quaestio  autem  in 
hanc  formam  est  redacta,  quia  certe  manent  post  conse- 
crationem  materiae  i.  e.  panis  accidentia:  nihil  enim 
magis  est  usitatum ,  quam  ut  ad  invicem  opponantur  panis 
substantia,  quae  non  manet,  et  accidentia,  quae  manent  post 
consecrationem.  E  contra  nihil  a  consuetudine  nostra  magis 
absonum  est,  quam  ut  dicamus,  materiae  quidem  substantiam 
converti,  sed  manere  ipsam  materiam,  id  quod  ex  praefata 
superscriptione  Yeithius  vult  erui. 

Non  nego,  accidentia  posse  vocari  materialia  ;  namque 
ex  ordine  naturae  ad  id  deputata  sunt,  ut  alicui  materiae 
insint.  Sed  non  sunt  eo  sensu  materialia,  quod  in  iis  per- 
acta  consecratione  panis  vel  vini  corporeitas  sive  materiali- 
tas  (essentia  materiae)  perseveret.  Caeterum  in  aperto  est, 
Yeithium  quantitatem  cum  ipsa  materia  confundere,  ad  quod 
se  praebet  ea  ratione  seductum;  quia  qualitates  vel  acci- 
dentia sino  ulla  re  physica,  cui  tamquam  substrato  insint, 
non  putat  concipi  mente  nisi  meras  et  inanes  apparitiones2). 

1)  Ipse  citat  q.  37:  „post  consecrationem  nulla  materiae  huius 
sacramenti  remanet  substantia",  sed  huiusmocli  verba  non  leguntur  nisi 
in  superscriptione  dictae  quaestionis  31. 

2)  1.  c.  p.  263  :  Es  werden  also  Brod  und  Wein  keineswegs  ver- 
nichto  t ;  weil  ja  sonst  auch  ihre  physischen  Beschaffenheiten  verschwin- 
den  mùssen,  sondern  sie  bleiben  etc.  cfr.  p.  268.  269. 

Sed  S.  Thomas  bene  distinguit  quantitatem  a  materia,  illam 
quidem  dicens  post  consecrationem  vices  materiae  gerere  in 
sustentando  caetera  accidentia  eo,  quod  tota  conversa  ma- 
teria, qlìantitas  ipsa  sit  sine  subiecto;  nam  quando  maneret 
materia,  quantitas  hoc  munus  non  posset  subire1).  Prae- 
terea  si  accidentia  absque  materia  non  sunt  aliquid  reale 
vel  physicum,  etiam  hoc  non  sunt  in  materiali  substrato,  sed 
solummodo  materia  est  aliquid  reale ,  cuius  dicuntur  esse 
apparitiones  :  quamobrem  in  canone  magis  dicendum  erat  : 
„  manente  materia",  non  „speciebus  dumtaxat  remanen- 
tibus."  At  iuxta  scholasticorum  doctrinam  accidentia  non 
sunt  mere  apparentia,  sed  vere  existentia,  nec  solum  qua- 
tenus  spectantur  in  materiali  substrato,  sed  etiam  quatenus 
absque  eo  miraculose  servantur. 

Sunt,  qui  nimis  rigoroso  cuidam  realismo  indulgentes, 
in  omnibus  corporibus  unam  eandemque  numero  statuant 
esse  substantiam  primigeniam,  quam  alii  vocant  elementarem 
materiam  (Ursubstanz,  Urstoff),  quae  evolutis  ex  se  diversis 
qualitatibus  in  diversas  abeat  res,  ita  ut  multiplicitate  ab- 
sòrbeatur  unitas,  nec  tamen  unitas  sit  merus  idealis  conce- 
ptus,  sed  aliquid  reale  et  obiectivum  in  rebus.  Eadem  igitur 
est  quaedam  in  pane  et  corpore  Christi  substantia,  sed  di- 
stinguuntur  prout  sunt  eiusdem  substantiae  individua  ab 
invicem  diversa.  Fit  igitur  in  sacramento  eiusdem  elemen- 
taris  substantiae  a  pane  in  corpus,  a  vino  in  sanguinem 
Christi  transindividuatio.  Conversio  igitur  sacramentalis,  si- 
cut  et  alia  quaelibet,  a  substantia  prima  procedit  in  primam. 
Ex  hac  tamen  hypothesi  (cum  pace  auctorum  dixerim)  equi- 
dem  nescio,  quid  convertatur  proprie.  Certe  enim  ma- 
net  hoc  unum  et  commune  existendi  principium,  quod  sta- 
tami   Sed  manent  etiam  physicae  panis  qualifcates,  unde 

1)  Summa.  p.  III.  qu.  77  a  5  :  „Quidquid  posset  generari  ex  ma- 
teria panis  si  adesse  t,  totum  potest  generari  ex  praedicta  quantitate 
dimensiva  panis  vel  vini."  De  hoc  loco  vide  infra  dicenda  in  tertia  parte 
nostrae  dissertationis. 


19 


elementarem  substantiam  in  panem  dicunt  individuari  :  quid 
ergo  convertatur?  Dicent  sane  converti  panem,  quia  qualitates 
a  primigenia  materia  derelictae  iam  non  sunt  panis.  Sed 
nemo  non  videt,  hanc  magis  esse  dissolutionem  panis,  quam 
conversionem :  quare  ipsis  quoque  dicere  placet:  panem  de- 
substantiari *)  ;  quia  panis,  prout  est  aliqua  substantia  prima 
deperditur  seu  in  materiam  elementarem  refunditur,  ut  inde 
exsurgat  corpus  Christi  i.  e.  ex  communi  rerum  fonte.  Nulla 
igitur  fit  conversio ,  sed  tantum  substitutio  unius  individui 
loco  alterius.  Neque  enim  quod  unum  est  in  omnibus  rebus, 
potest  in  se  ipsum  converti.  An  forte  dicamus  substan- 
tiam, quae  est  in  pane,  inde  in  eandem  corporis  Christi 
suscipi?!  Haec  sane  videtur  sententia  fuisse  Fr.  Baaderii, 
qui  tali  modo  de  eucharistia  instituit  sermonem,  ut  conver- 
sionem, quae  flt  in  sacramento,  sicut  et  alias  quascumque 
conversiones  substantiales  cum  nutritionis  processu  componat. 
Ab  interiori  enim  convertendae  rei  essentia  eaque  imma- 
teriali eam  rem  ait  pasci,  in  quam  convertitur,  quamvis  non 
semper  simul  augeatur  materia  vel  quantitas  rei.  Quando 
autem  simul  extrinsecus  appareat  materiae  dilatatio,  hoc 
dicit  fieri  per  novam  productionem  essentiae  intussusce- 
ptae2).  Alio  quodamloco  nudam  putat  in  eucharistia  existere 

1)  Fr.  Baader  1.  c.  p.  19»  Berlage  Kath.  Dogmatik  VII.  p.  293: 
Die  Brods-  und  Weins-Substanz  wird  entweder  aufgehoben  und  annihi- 
lirt  oder  sie  wird,  wie  der  h.  Thomas  dies  anzunehmen  scheint  (sic!) 
entfernt  und  in  die  aligera  e  in  e  Materie  aufgelost,  sie  wird  de  sub- 
fi  t  a  n  z  i  r  t,  d.  h.  das  organisene  Verhàltniss  derselben  zu  ihren  Accidenzen 
wird  aufgelost,  so  dass  sie  aufhort,  das  Subject,  der  Trager  derselben  zu 
sein.  Quantum  ad  S.  Thomam  nihil  apud  eum  de  communi  quadam 
substantia  invenitur,  sed  sane  impugnat  eos,  qui  panem  dicunt  resolvi 
in  materiam  primam  vel  in  quattuor  dementa.  Summa  p.III.  q.  75.  a 3. 

2)  1.  c.  p.  397  :  So  lange  also,  wie  sclion  gesagt,  unsere  Physiker 
und  Physiologen  hier  (in  explicandis  conversionibus)  nur  von  einem  Ma- 
terienwechsel  sprechen,  beweisen  sie,  dass  sie  das  Wesentliche  dieses 
Processes  nicht  erkennen,  nàmlich  die  Intus-susceptio  und  ab  intus-pro- 
ductio  nicht  als  das  Aufgehoben  werden  der  Materie  zu  Immateriellem 

naturam  primigeniam,  non  individuale  corpus  lesu  Christi, 
En  verba  eius:  „Sowie  das  ewige  Wort  oder  das  ewige 
Leben  nur  die  unpersonliche  menschliche";  Natur  annahm, 
so  gibt  auch  Christus  nicht  seinen  individuellen  Leib,  son- 
dern  solchen  als  gemeinsame  Substanz  und  Natur  (darum 
heimlich  und  ohne  sichtbare  Grestalt,  auch  in  Ubiquitàt)  als 
Same  und  Ferment  des  Auferstehungsleibes.  Hoc  capiat, 
qui  valet.  Equidem  non  valeo.  Nani  si  corpus  in  sacramento 
non  existit  individuale,  non  capio  quomodo  recte  dicatur: 
„Hoc  est  corpus  meuni";  non  capio,  quomodo  non  recte 
Lutherus  nos  cum  quolibet  cibo  vel  potu  dixerit  corpus 
Christi  edere  eiusque  sanguinem  bibere:  ubique  enim  inve- 
nitur  communis  ista  natura. 

Optime  quidem  scio,  eos,  qui  de  una  elementari  sub- 
stantia theoriam  ad  hoc  applicant  mysterium,  communiter 
non  lo  qui  his  terminis,  quos  subiecimus,  nempe  fieri  con- 
versionem  ad  substantia  prima  in  prima m.  Imo  Vei- 
thius,  qui  et  huic  opinioni  indulget,  totis  viribus  instat,  id, 
quòd  convertatur,  non  esse  panem,  sed  panis  elementarem 
substantiam.  Sed  profìteor,  me  ex  parte  huius  hypotheseos 
eiusmodi  dieta  omnino  non  intelligere,  Ipse  enim  dicit,  in 
rebus  omnibus  corporeis  unam  eandemque  numero  primiti- 
vam  in  esse  naturam;  porro  in  eucharistico  corpore,  quin- 
imo  ipsum  eucharisticum  corpus  hanc  eandem  esse;  deni- 
que  omnes  post  consecrationem  inveniri  qualitates  panis  et 
vini,  quae  ante  eam  fuere.  Si  autem  manent  singula:  quid 
restat,  nisi  ut*  dicatur,  non  manere  hoc  individium  seu  hanc 
7iqcqt?]v  ovoiav,  qualis  est  hic  panis  vel  hoc  vinum?  Sin  au- 

und  als  das  Entstehen  neuer  Materie  aus  diesem;  weil  ja  doch  das 
Intus  der  Materie  keine  Materie  ist  ;  weswegen  diese  Physiologen  unter 
Materienweclisel  auch  nur  eiue  Versetzung  oder  Bewegung  sich  vor- 
stellen,  somit  eine  todte  Addition  oder  Subtraction.  —  Hoc  idem  argu- 
mentum  tractatur  in  eiusdem  libello  de  transsubstantiatione,  Gallico  ser- 
mone conscripto,  quod  invenitur  in  capite  eiusdem  voluminis  cum  ver- 
sione ab  editore  superaddita. 

tem  convertatur  prima  sub  stantia,  in  quid  quaeso  convertatur, 
nisi  iterum  in  primam  substantiam,  cum  terminus  ad  quem 
conversionis  in  onmibus  respondere  oporteat  termino  a  quo, 
id  quod  omnes  nobis  concedent  theologi?  Numquid  igitur 
non  solum  corpus ,  sed  etiam  corporis  Christi  accidentia 
conversionis  virtute  adsunt  in  hoc  sacramento?  Hoc  sane 
videtur  sequi;  quia  ad  primam  haec  pertinent  substantiam. 
Saltem  dicatur  oportet,  non  meram  nudamque  per  conver- 
si onem  relinqui  eleni ent arem  substantiam,  sed  eam  aliquibus 
ornari  qualitatibus,  quibus  sit  corpus  Christi.  Sed  quaenam 
sunt  istae  ?  Dicit  Yeithius  in  sacramento  existere  substantiam 
quidem  primigeniam,  sed  supra  òmnem  naturae  facultatem 
elevatam,  cum  anima  rationali  et  Yerbo  divino  coniunctam 
et  glorificatam  *).    Sed  ipse  non  negat,  animam  et  Verbum 

1)  1.  c.  p.258;  Die  leiblicbe  oder  sinnliclie  (psychiscbe)  Menscben- 
Natur  verhalt  sicb  zur  urspriinglicben  Natursubstanz  allerdrogs,  wie  die 
licbtverwandte  Bliitbe  zurWurzel  desBaumes  in  derTiefe;  sie  ist  diese 
Natursubstanz  selbst,  die  in  der  bocbsten  Entfaltung  und  Einbeit  ibrer 
kosmiscben  Gegensatze  gleicbsam  gipfelstandig  geworden.  Docb  gescbah 
dies  nicbt  als  Wirkung  der  eignen,  der  Natur  innewobnenden  Entwick- 
lungskraft,  die  iiber  dem  Scbimpanse  und  den  Orang-Utang  nicbt  bin- 
ausreicbt,  sondern  durcb  ein  scbopferiscbes"W"erkGottes,  der  den  menscb- 
licben  Leib  zur  Einigung  mit  einem  Geisteswesen  und  dadurcb  zum 
Rubepunkt  der  gesammten  Natur,  zur  Statte  ibrer  Verklarung  gemacbt 
bat.  Die  bocbste  und  unverwelklicbe  Blùtbenkrone  aller  Natursubstanz 
ist  die  verklarte  Leiblicbkeit  Cbristi,  yon  welcber  die  Restauration 
der  ganzen  Menscbenwelt  bedingt  und  begrìindet  wird.  p.  259:  Wenn 
die  Kircbe  lebrt,  dass  die  Substanz  des  Brodes  und  Weines  in  den  sicbt- 
baren  Abendmalsstoffen  aufbore  oder  scbwinde  und  an  ihre  Stelle  die 
Substanz  des  Leibes  und  Blutes  Cbristi  eintrete  :  was  ist  der  Inbalt  und 
Sinn  dieser  Lehre?  Dass  nacb  der  Consecration  .  +  ♦  .  .  keine  andere 
Substanz  gegenwartig  sei,  als  die  ganz  im  "Wunder  stebende  und  mit 
dem  Geiste  des  Menschensobnes  und  mit  dem  ewigen  Logos  vereinte 
der  verklarten  und  unsterblicben  Leiblicbkeit  Cbristi,  welcbe  von  ibm 
selbst  .  +  ♦  .  nicht  getrennt  werden  kann,  so  dass  zugleicb  mit  dem 
Leibe  des  Herrn  ...  in  Folge  der  Begleitung  (per  concomitantiam) 
aucb  der  ganze  Cbristus  als  Einbeit  von  Leib,  Geist  und  Logos  zu- 
gegen  ist. 

non  adesse  nisi  per  concomitanti am  :  quid  ergo  adest  ver- 
borum  efficacia?  Num  forte  nihil  aliud,  nisi  elementaris  sub- 
stantia? Utique,  ait,  sed  glorificata,  sed  ad  suscipiendam 
rationalem  animam  praeparata  atque  disposita.  Sed  scimus, 
nullam  esse  corporis ,  intermedia  psyche,  ad  suscipiendum 
pneuma  dispositionem ,  quia  anima  sola  et  immediata  cor- 
poris est  forma.  Quid  autem  ad  glorifìcationem  ?  Numquid 
haec  non  in  eo  cousistit,  quod  corpus  Christi  non  adest  sub 
propria  forma  L  e.  loci  dimensionumque  legibus  non  ligatum, 
sed  modo  quodam  spiritali  ac  substantiali?  Quid  ergo  sibi 
vult  Veithius,  nisi  verborum  efficacia  adesse  solam  corporis 
Christi  substantiam,  non  ipsum  corpus,  puram 
elementarum  substantiam,  non  corporis  mate- 
riam?  Supra  enim  vidimus,  ex  Veithii  mente  esse,  quod 
non  convertatur  materia  vel  corpus,  sed  materiae  seu  cor- 
poris substantia.  Nihil  ergo  patet  per  conversionem  fieri, 
nisi  quod  panis  refundatur  in  elementarem  substantiam,  cui 
deinceps  per  concomitantiam  (non  verborum  virtute)  uniatur 
anima  et  Yerbum  divinum»  JNumquid  autem  haec  vera  est 
substantialis  conversio?  Certe  enim  videtur  dicendum,  vi 
conversionis  aliquid  fieri  praesens ,  quod  antea  non  ad- 
erat,  nimirum  corpus  Dom.  n.  lesu  Christi  idque  absque 
anima  et  verbo  divino,  quae  per  concomitantiam  adsunt. 
Hoc  igitur  corpus  secundum  se  ipsum,  non  per  unitionem 
ad  animam  oportet  esse  individuale  atque  omnino  distinctum 
a  pane,  quia  alias  nihil  operaretur  conversio.  Sed  si  una 
est  panis  et  corporis  Christi  substantia,  non  distinguuntur 
ab  invicem  nisi  per  accidentia.  Materiae  igitur  primigeniae 
vel  elementaris  substantiae  sectatores  nullatenus  effugient, 
quominus  conversionem  dicant  fieri  a  substantiae  prima  in 
primam.  Dicent  consequenter,  accidentia  corporis  Christi  vi 
verborum  adesse,  quod  sane  a  communi  theologorum  sen- 
tentia  abhorret.  Nos  autem  dicimus,  corpus  lesu  Christi 
sola  vi  verborum  in  sacramento  poni  individuale  absque 
accidentibus,  etiam  absque  quantitate  nec  non  absque  anima 

et  Verbi  subsistentia,  quamvis  non  corpus,  sed  totus  Christus 
sit  individuum  completum.  Merito  enim  S.  Thomas  sub- 
stantiam  dicit  individuai  per  se  ipsam  et  per  propria  prin- 
cipia, accidentia  vero  per  substantiam  1).  Accidentia  autem 
et  vulgo  quantifcas  causa  dicuntur  indivi duationis  „non  quod 
dimensiones  causent  individuum,  cum  accidensnoncauset 
suum  subiectum,  sed  quia  per  dimensiones  certas  de- 
monstratur  individuum  hic  et  nunc,  sicut  per  signum  pro- 
prium  individui  et  inseparabile  2)."  Corpus  igitur  Iesu  Christi 
individuale  est  per  suammet  ipsius  materiam  et  formam. 
Quomodo  autem  haec  utraque  adsit  ex  vi  verborum,  in  se- 
cunda  parte  videbimus. 

Oswaldius  duplicem  quandam  in  sacramento  distinguit 
conversionem,  unam  priorem,  quam  dicit  formalem  et  alte- 
ranti materialem.  Haec  enim  apud  eum  verba  leguntur  : 
„Wir  miissen  daran  erinnern,  dass  die  Substanz  des  Leibes 
Christi  im  h.  Sacramente  die  des  verklarten  gloriosen  Leibes 
ist.  Zuerst  also  wird  das  Brod,  welches  ein  unverklarter 
Naturstoff  ist,  zu  dem  verklarten  Naturstoff  des  Leibes 

1)  Summa  I.  q.  29.  a  I,  q*  9  de  potentia  a  I.  ad  8.  Huic  assen- 
titur  Suaresius  Disputa  metaph.  tom.  1  disp.  5,  sect.  6,  hanc  rem  fuse 
tractans  rationibusque  confìrmans.  n.  2:  „Primo  igitur  a  materia  pri- 
m  a  incipiendo  dicendum  est,  illam  esse  in  se  individuam  et  fundamentum 
talis  unitatis  esse  entitatem  eius  per  se  ipsam  etc*  n»  5  :  Secundo  dicen- 
dum est,  formam  substantialem  esse  hanc  intrinsece  per  suammet 
entitatem,  a  qua  secundum  ultimum  gradum  eius  seu  realitatem  sumitur 
differentia  individualis  eius.  n.  15:  quarto  dicendum  est,  in  substantia 
composita,  ut  tale  compositum  est,  adaequatum  individuationis  prin- 
cipium  esse  hanc  materiam  et  hanc  formam  inter  se  uni- 
ta s."  Ostendit  autem  deinde  magis  sumendum  esse  a  forma,  quam  a 
materia. 

2)  Thom.  in  opusc.  32  de  nat.  materiae  et  dimensionib*  indeterm. 
cap.  3.  Ad  quem  locum  Suar.  1.  c.  s.  3  n  33:  „ergo  cum  aliis  locis 
(Thomas)  ponit  accidentia  vel  ordinem  ad  accidentia  inter  ea,  quae  in- 
dividuant  substantiam,  exponendus  necessario  est  vel  quoad  nostram 
cognitionem  vel  quoad  occasionem,  quam  praebent  talis  individui  sub- 
stantiae." 

Christi;  beide  aber  subsumrairen  sich  noeh  der  einen  all- 
gemeinen  Isatursubstanz  im  Sinne  der  neuern  Philosophie. 
Dies  eine  Merkmal  in  Betracht  gezogen,  hatten  wir  also 
im  h.  Sacrament  eine  Transformation  .  ♦  .  .  Zum  Zweiten 
aber  leuchtet  ein,  dass  das  Substanz-Individuum  des  Brodes 
stoffiich.  ein  anderes  ist,  als  das  Substanz-Individuum  des 
Leibes  Christi.  Es  geht  also  jedenfalls  . . .  auch  eine  Trans- 
materiation  vor  sich...  .  Wenn  wir  nun  diese  beidenWand- 
lungen,  jene  formelle  und  diese  materielle  combiniren,  so 
liaben  wir  eine  totale  Substanz-Umwandlung1)»"  Putat  igi- 
tur  auctor.  primum  panem  gìorificari  eamque  glorifìcationem 
dicitin  textu  omnino  analogam  esse  ei  conversioni,  qua  in  resur- 
rectione  corpora  transformabuntur,  deinde  glorificato  pane, 
materiam  in  corpus  Christi  converti.  Sed  timeo,  ne  haec  du- 
plicis  conversionis  distinctio  nullo  nitatur  fundamento.  Grlori- 
fìcatio  enim  panis  quid  est  nisi  panis  in  substantiam  refu- 
sio?  Certe  sola  substantia  convertitur,  sed  neeesse  non  est 
ut  priorem  aliquam  statuamus  conversionem ,  qua  panis  in 
substantiam  suam  redigatur,  priusquam  convertatur;  quia 
iam  statim  eo,  quod  substantia  sola  panis  sub  accidentibus 
latens  in  corpus  Christi  convertitur,  accidentia  manent  sine 
subiecto.  Substantia  enim,  quatenus  subest  speciebus,  etiam 
ante  conversionem  modo  sibi  proprio  existit;  talis  autem 
substantia  speciebus  remanentibus  convertitur  in  substan- 
tiam corporis  Christi  etiam  suo  modo  existentem.  Alia  con- 
versio  nulla  est  ;  haec  sola,  quam  diximus,  totalis  et  sub- 
stantialis  est  conversio,  Quod  autem  auctor  dicit,  transmu- 
tationem  quam  statuit  formalem  cum  theoria  unius  elemen- 
taris  substantiae  adhuc  stare  :  hoc  sane  nemo  in  dubium 
vocabit;  quid  autem  de  transmateriatione  ?  Haec  enim  pro- 
prie est  conversio,  altera  autem,  prout  Oswaldius  eam  ex- 
plicat,  in  sacramento  omnino  non  existit  vel  saltem  non  est 
substantialis.  Nullo  autem  verbo  attingit  Oswaldius,  quó- 
nam  modo  transmateriatio  stet  cum  dieta  theoria. 
1)1.  c.  p.  382. 

Cum  vix  dubium  sit,  quin  in  can.  conc.  Trid.  sub- 
stantiae nomine  id  veniat,  quod  est  corporeae  rei  intimum, 
nimirum  fons ,  radix,  subiectum  ultimimi,  imum  principium 
omnium  quaiitatum  pliysicarum  vel  accidentium,  hanc  opor- 
tet  dici  substantiam  esse,  quae  in  sacramento  proprie  cón- 
vertatur.  Scholastici  omnes  nihil  aliud  intellexerunt  nisi 
compositum  ex  materia  et  fórma  seu  substantiam  quam  vo- 
cavere  secundam;  Kemo  autem  eorum  conversionem  inter- 
pretatus  est  fieri  a  substantia  prima  in  primam.  Huic  argu- 
mento  occurrere  studet  auctor  quidam  in  lexico  Friburgensi  % 
Proponit  quaestionem,  quid  substantiae  nomine  veniat,  quam 
veritas  catholica  remanere  neget.  Solutionem  haud  parvis 
putat  intricatam  esse  diffìcultatibus  noe  ipso ,  quod  una  ca- 
dérmi ue  sit  Omnium  corporearum  rerum  natura;  neque  enim 
dubitandum  esse,  quin  substantiae  nomine  intimum  rei  et 
invisibile  sit  intelligendum.  Confugit  statim  ad  Aristotelis 
dictum,  quod  ^allov  cpvoig  sit  nóog,  quam  vIjj:  unde  dicit 
inferri,  communem  rerum  substantiam  non  esse  essentiam 
panis  vel  vini  nisi  quatenus  ipsa  praecise  sit  substantia  buius 
panis  vel  vini.  Sed  et  in  pane  aliud  esse,  quo  sit  panis, 
aliud  quo  sit  bic  panis:  quare  dum  una,  inquit,  bostia  con- 
secratur,  non  omnem  sequitur  panem  converti.  Sed  quod 
est  boc  intimum,  quod  facit  panem?  Hoc,  respondet  esse 
idcam,  quae  hominis  opificio  elementari  materiae  sit  impressa 
(„als  Substanz  oder  Wesen  babe  allein  das  zu  gelten,  was 
der  Menscb  dazu  getban,  der  Zweck,  die  Bestimmung,  die 
Beziehungen,  der  verwirklichte  Gedanke)."  Hanc  addit 
deinde  esse  zrjv  Ttcóri-jv  ovviar  ad  eamque  alia,  quae  attu- 
lerit  natura,  se  babere  ut  accidentia.  Ita  in  omnibus  rebus, 
quod  sit  quam  plurimum  individuale,  esse  TiycÓTìjv  ovoiav,  spe- 
ciom  ÒcvxéQav,  genus  tqi'ti]v  atque  ita  recedendum  esse  ad 
elementarem  usque  materiam,  quae  sit  ultima  substantia. 
Sed  genera  superiora  esse  accidentia  inferiorum  v.  gr.  spe- 
ciem  (òevT€Quv  ov(tiuv)  accidens  rei  individuae  (n^cÓTì^g  ov- 

1)  Àrtic.  :  Transsubstantiation  sub  fin. 

oia;)  cum  praedicetur  de  ea,  in  qua  sit;  similiter  genus  esse 
accidens  et  speciei  et  individui,  elementarem  denique  sub- 
stantiani  ultinium  esse  accidens  omnium  generum,  specierum, 
individuórum  vel  rerum  qua  e  existunt  corporalium.  Ad  còn- 
versionem  igitur  sacramentalem,  ut  panis  dicatur  converti, 
requiri.  ut  i\  kqìótij  ovaia  seu  id,  quod  in  hoc  pane  indivi- 
duale sit,  convertatur,  ad  quod  elementaris  substantia  per- 
tineat  tamquam  accidens. 

Yides  auctorem  aperte  confìteri,  conversionem  fieri  a  sub- 
stantia prima  in  primam  :  sed  quid  sit  haec  prima  substantia, 
suo  exponit  modo.  Intelìigit  totum  individuum,  nimirum  de 
quo  omnia,  quae  inveniuntur  in  eo,  praedicantur,  et  hoc  qui- 
dem  modo  cum  Aristotele  in  huius  enuntiationis  usu  con- 
venit.  Sed  in  aperto  est,  simul  eum  ab  Aristotele  discedere, 
quum  strictiori  quodam  sensu  hac  voce  utens  dicat:  ..die 
nocoTT]  ovaia  ist  das  von  denMensehen  Ausgehende,  d.  h.  das- 
jenige  an  dem  Brod  und  Wein,  was  derMensch  dazu  ge- 
than  i.  e.  quae  homo  ad  eie  menta  naturae  iam  exi- 
stentia  adiecit.  Sumitur  ergo  tigcÓt^  ovaia  partim  prò  toto 
pane,  partim  prò  determinatione  quadam.  quam  homo  rei 
existenti  indiderit.  Hoc  posteriori  sensu  intellectam,  ni  fallor, 
rr,v  ttocót^v  ovaiav  ostendit  esse  intimum  panis,  ad 
quod  caetera  sint  referenda  ut  accidentia.  Ostendit  igitur 
TTQcÓTfp-  ovgi'ui  esse  id,  quod  communiter  nonnisi  secundam 
substantiam  nominant:  liane  enim  intellexerunt  veteres 
et  ipse  Aristoteles  esse  ultimum  substratum  omnium  acci- 
dentium.  Nam  quamvis  et  de  prima  substantia  (secundum 
Aristotelicorum  sensum  loquor)  omnia,  quae  in  re  inveniun- 
tur, praedicentur,  non  tamen  eius  sunt  accidentia,  sed  prae- 
dicamenta.  Accidens  enim  non  vocatur  nisi  quatenus  ali- 
quid  ad  secundam  refertur  substantiam,  ei  dans  quoddam 
complementum  vel  ..alterum  esse"  extra  rationem  ipsius 
existens  1J.    Itaque  quamvis  de  corpore  individuo  praedice- 

1)  Suar.  1.   c.  disp.  37  s.  2:    Maioris  claritatis  gratia  dici 
potest,  accidens  esse  talem  formam,  quae  affìcit  Tel  modifìcat  subiecnim 

mus,  quod  sit  materiale,  materia  tamen  numquam  vocatur 
accidens  corporis;  quia  est  pars  metaphysica  secundae  sub- 
stantiae ,  quae  absque  materia  non  subsistit.  Yerum  auctor 
sibi  videtur  demonstrasse ,  materiam  esse  accidens  substan- 
tiae  primae,  nimirum  ideae,  quam  homo  artificio  suo  pani 
attulerit,  quamvis  ex  toto  argumento  eius  aliud  nihil  desu- 
matur,  nisi  de  individuo  singula,  quae  ei  in  sunt,  praedicari, 
etiam  quod  sit  materiale,  id  quod  libenter  ei  concedimus. 
Praeterea  subit  mirari,  quod  auctor  non  solum  de  prima  et 
secunda  substantia  instituat  sermonem,  sed  etiam  de  tertia, 
quarta  età:  in  quo  deprebenditur  errror,  quod  substantiam 
id  omne  intellexit,  de  quo  tamquam  subiecto  alia  praedican- 
tur.  Sed  substantia  est,  quod  quidem  subiectum  est  aliorum, 
sed  non  indiget  ipsum  subiecto,  cui  insit1):  huiusmodi  an- 
te m  in  una  re  non  inveniuntur  nisi  vel  totum  individuum 
(róde  ti  ov)  vel  ultima  radix  et  essentia  rei  (ri  ìgtiv)  quia 
haec  sola  non  sunt  in  alio.  Caetera  autem  v.  gr.  species 
indiget  individuo,  in  quo  sit,  vel  substrato  per  eam  deter- 
minato, ac  proinde  non  est  substantia.  In  re  ergo  non  sunt 
tot  substantiae,  quot  sunt  species  et  genera,  quibus  ipsa 
determinetur. 

Denique  quod  ad  rem  attinet,  in  qua  auctor  substan- 
tiam putat  esse  ponendam,  quae  convertitur,  quid  haec  idea 
sit,  quae  per  hominem  imprimatur  materiae,  nescio,  nisi  forte 
intelligatur  substantialis  forma,  quae  est  principium  qua- 
litatum.  Haec  sane  forma  mediante  bominis  opifìcio 
(sed  proprie  per  naturam  Cfr.  Tbom.  Summa  p.  III.  q.  75 
a.  (5.)  materiae  imprimi  tur  ;  haec  sane  dicitur  intima  rei 

extra  rationem  eius  existens.  —  Thom*  de  esse  et  essentia  c.  7:  Illud, 
cui  advenit  accidens,  est  ens  in  se  completum  consistens  in  suo  esse, 
quod  quidem  esse  naturaliter  praecedit  accidens,  quod  supervenit, 

1)  Thom.  Quaest  disp*  de  potentia  q.  9.  a.  1  :  Substantia,  quae  est 
subiectum,  duo  habet  propria:  quorum  primum  est,  quod  non  indiget  in- 
trinseco fundamento,  in  quo  sustentetur,  et  ideo  dicitur  subsistere,  quasi 
per  se  et  non  in  alio  existens;  aliud  vero  est,  quod  est  fundamentum 
accidentibus  sustentans  ipsa,  et  prò  tanto  dicitur  substare. 

essentia,  quippe  quae  determinet  materiam,  ut  sit  panis; 
haec  sane  pòtest  vocari  individuationis  radix  potiori 
sensu,  quam  materia *)  :  hanc  igitur  quam  plurimum  oportet 
dicamus  in  sacramento  converti.  Sed  conversio  non  est  mera 
transformatio 2),  nec  forma  totam  effìcit  substantiam,  nec 
materia  est.accidens  formae,  sed  potius  substratum ,  quod 
recipit  eam;  haec  porro  forma  non  est  tiqcót?]  ovaia,  sed 
pertinet  ad  substantiam ,  quae  vocatur  secunda  ;  quia 
in  materiam  inducta  cum  ipsa  facit  unum ,  quod  est 
subiectum  omnium  accidentium.  Sin  autem  ideae  nomine 
signifìcetur  finis,  ad  quem  determinetur  panis,  id  quód  in- 
tendere videtur  auctor 3) ,  hic  finis  non  inest  pani  nisi  se- 
cundum  aptitudinem  quandam,  quam  bominis  opifìcio  ac- 
quisivit.  Hanc  autem  aptitudinem  babet  per  suas  proprieta- 
tes,  quae  reducendae  sunt  ad  entelechiam  seu  formam  substan- 
tialem  tamquam  essentiale  principium  qualitatum.  Quodsi 
substantialis  forma  inesse  negetur,  ad  accidentales  oportet 
recurri  et  dici  converti  accidentia,  non  quidem  secundum  se 
ipsa  (nam  in  aperto  est,  panis  et  vini  accidentia  remanere) 
sed  quatenus  in  elementari  substantia  existunt  vel  ipsam 
in  panem  modificante  Sed  quaero,  num  elementaris  substantia 
ab  iis,  quae  vocari  solent  accidentia  realiter  sint  distincta 


1)  Suar.  1.  c,  s«  6  n.  15. 

2)  Cat.  Kom.  1.  c.  q.  35* 

3)  Das  Vorgetragene  hat  uns  min  gezeigt,  dass  man  sich  beim 
Aufsuchen  vonAnalogien  des  inFrage  stehenden  Processes  erstens  nicht 
auf  die  reinen  Katurdinge  beschranken  diirfe ,  sondern  solche  Gegen- 
stànde  in's  Auge  fassen  miisse,  die  zwar  aus  Naturstoffen  bestehen,  das 
aber  was  sie  sind,  nicht  durch  die  Natur,  sondern  durcli  den  Menschen 
geworden  sind,  Kunstprodukte,  Instrumente  u.  dgl.,  und  dass  man  zwei- 
tens  zu  beachten  habe,  als  Substanz  oder  Wesen  solcher  Dinge  habe 
allein  das  zu  geiten,  was  eben  der  Mensch  dazu  getban,  derZweck,  die 
Bestimmung,  die  Beziehungen  derselben,  kurz  der  in  ihnen  verwirklichte 
Gedanke.  Dies  fasse  man  in'ts  Auge  und  man  wird  viel  naher  liegende 
und  entsprechendere  Analogien  entdecken  und  in  der  Transsubstantiation 
einen  viel  weniger  befremdlichen  Vorgang  Behen. 

necne.  Quando  dicantur  ab  iis  distincta,  nescio,  quid  proprie 
sit  illud  intimum ,  quod  in  sacramento  convertitur  ;  nam 
manent  accidentia  nec  non  ista  substantia  utpote  quae  sit 
una  eademque  numero  in  pane  et  in  corpore  Christi.  Quando 
dicantur  non  distincta,  nescio,  quomodo  sola  maneant  acci- 
dentia absque  suo  materiali  substrato;  namque  hoc  casu 
oportet  dici,  totum  panem  remanere,  ut  patet.  Iam  haec 
hactenus.  Iis  enim  quae  diximus  satis  superque  videtur 
nobis  effìci,  in  venerabili  sacramento  conversionem  eamque 
proprie  dictam  fieri  totius,  quod  habet  rationem  intimioris 
substantiae. 

Nunc  iam  quo  melius  cognoscatur,  qualis  sit  transsub- 
stantiationis  natura  quidque  in  ea  potissimum  sit  mirandum, 
eam  cum  aliis  conversionibus  vel  proprie  vel  improprie  di- 
ctis  comparabimus.  Conversionum  autem  modos  Maldonatus 
enumerat  quattuor1),  quibus  nos  quintum  adiicimus  ex  ety- 
mologia  vocis  desumptum.  Gregorius  de  Valentia:  „Hoe 
nomen,  inquit,  ex  mutationibus  localibus  quoad  situm  circa 
eundem  locum  videtur  esse  translatum,  ubi  videmus  corpus 
idem,  quod  antea  uno  modo  se  habebat,  habere  se  postea 
alio  modo,  propter  quod  dicitur  :  converti  seu  verti."  Proprie 
igitur  „conversio"  situs  mutationem  designat  rei  eodem  loco 
manentis,  qua  quod  in  re  immum  est,  fìt  summum  vel  quod 
proximum  est,  fìt  remotissimum  et  e  converso.  Sicut  autem 
per  huiusmodi  conversionem  pars  una  rei  cum  altera  mutat 
locum,  ita  rem  unam  iam  dicimus  converti  in  alteram,  quan- 
do una  res  tota  eum  quem  obtinebat  locum  alteri  dedit  vel 
haec  altera  res  loco  eius,  quae  antea  erat,  substituitur.  Pri- 
miim  igitur  conversio  significat  substitutionem  unius  rei 
in  locum  alterius,  qualis  fìt  in  praestigiatorum  artificiis.  Con- 
versionum, quas  enumerat  Maldonatus,  prima  est  „ quando 
ex  eo,  quod  non  est,  fìt  id  quod  est,  sicut  ex  nihilo  factus 
est  mundus".    Potest  autem  inverso  ordine  addi:  quando 


1)  Disput.  et  controv.  circa  septem  eccl.  Rom.  sacramenta  t.  1. 
Lugd  1614  p.  141. 

ex  eo,  quod  est,  fìt  id,  quod  non  est.  Secunda  est  „ quando 
ex  eo,  quod  non  erat,  fìt  id,  quod  erat  i.  e.  conservatili  et 
augetur,  quemadmodum  sine  ullo  cibo  vel  potu  deus  saepe 
conservavit  et  auxit  humanum  corpus".  Tertia  est  „ quando 
ex  eo,  quod  est,  fìt  id,  quod  nondum  erat,  quae  est  naturalis 
generatio,  sicut  ex  aqua,  quae  erat,  fìt  aer,  qui  non  erat". 
Quarta  denique,  „cum  ex  eo,  quod  est,  fìt  id,  quod  est  i.  e. 
conservatur  et  augetur,  sicut  cibo  augetur  corpus  humanum". 
Omnes  hos  modos  bis  verbis  possumus  complecti:  per  crea- 
tionem  vel  annihilationem,  per  conservationem, 
per  genera  ti  onem,  per  nutritionem.  Dicimus  autem 
cum  Maldonato:  „  Nullo  ex  his  quattuor  modis,  qui  usitati 
sunt,  ex  pane  fìt  corpus  Christi,  sed  alio  modo,  quo  id,  quod 
est,  ita  convertitur,  ut  illius,  quod  erat,  nihil  substantiae 
maneat,  et  id  in  quod  vertitur,  nihil  augeatur".  Haec  ille; 
nostrum  erit,  quae  ab  eo  suscepimus  dieta  probare.  Quod 
priusquam  aggrediamur,  notandum  est,  quosdam  plures  si- 
mul  dictorum  modorum  ad  mysticam  conversionem  applicasse 
v.  gr.  annihilationem  respiciendo  in  panem,  creationem  re- 
spiendo  in  corpus  Christi,  alios  autem  secundum  similitu- 
dinem  unius  alteriusvi  modi  transsubstantionis  naturam  ex- 
plicasse  v.  gr.  per  generationem,  nutritionem. 

Substitutione  locali  multa  quidem  videmus  stupenda 
atque  insolita  óperari  quosdam,  dum  summa  atque  imper- 
ceptibili  celeritate  sublato  uno  corpore  aliud  substituut,  quo 
recenter  ac  subito  generatum  videatur.  Cum  istis  artificiis 
nihil  negotii  habet  profundissimum  eucharistiae  mysterium. 
Nam  hoc  fortasse  modo  diabolus  in  Aegypto  sua  patravit 
miracula,  sed  non  ita  deus  in  altari.  Christus  enim  quando 
est  in  altari,  a  coelo  non  discessit,  sed  est  simul  et  in  coelo 
et  locis  omnibus,  quibus  hoc  mysterium  est  celebratum. 
Motus  porro  localis  non  est  instantaneus,  sed  tempore  indi- 
get  quantumvis  brevissimo;  consecratio  autem  perfìcitur  ul- 
timo instanti  prolationis  verborum.  Nulla  igitur  est  simili- 
tudo  nisi  ea,  quod  panis  substantia  sub  speciebus  esse  de- 

sinit  et  corpus  Christi  ibi  esse  incipit.  Verum  hoc  non 
sufficere,  quum  ex  canone  conc.  Trid.,  tum  ex  prop.  29.  Sy- 
nodi  Pist.  in  constit.    Auctorem  fìdei  damnata  elucet. 

Cum  fieri  non  possit,  ut  per  localem  substitutionem 
conversio  sacramentalis  exponatur,  Scotistis  et  Nominali- 
starum  quibusdam  magis  placuit  dicere,  panem  non  sub- 
moveri,  sed  annihilari,  Christi  autem  corpus  ita  loco  eius 
substitui,  ut  coelum  non  deserat  nec  per  media  in  terram 
descendat Dicunt  igitur  Christi  corpus  adesse  „per  solum 
respectum  praesentiae"  seu  „per  adductionem",  excluso  ta- 
men  motu  locali.  Haec  autem  opinio  a  plerisque  thcologis 
nunc  iam  deseritur;  namque  est  velut  axioma  inter  theologos, 
panem  non  annìhilari,  sed  converti.  Res  enim  eo  annihi- 
latur,  quod  deus  conservare  eam  desinit,  quae  non  est  actio 
ad  novum  terminum  secundum  se  ordinata,  sed  potius  ab 
actione  cessatio;  per  actum  autem  conversionis,  qua  panis 
fìt  corpus,  vinum  fit  sanguis  Iesu  Christi,  quae  antea  erant 
substantiae  desinunt  quidem  esse  —  et  quando  hoc  solum 
respicitur,  concedamus  panem  annihilari  —  sed  hoc  fit  quo- 
dammodo  per  accidens  i.  e.  vi  actionis  peculiaris,  qua  ad 
Christi  corporis  sanguinisque  substantiam  in  praesentia  col- 
locandam  ita  tenditur,  ut  panis  et  vini  substantia  excidat2). 
Secundum  intellectionem  autem  Scotistarum  duo  hic  in- 
venirentur  distinguenda  :  annihilatio  et  substitutio ,  quae 
unum  actum  omnino  non  constituerent  ac  prorsus  nullam 
inter  sese  haberent  connexionem.     Duo   essent  miracula 

1)  Scotus  1.  4  sent.  dist.  11  q.  3.  4.  quodl.  10  q.  1.  Ocham  li  4. 
sent.  dist.  11. 

2)  Bellam.  controv.  de  sacr.  euch.  L  3  c.  24  :  Etiamsi  panis  nihil  sit 
tamen  id,  in  quod  ipse  conversus  est,  non  est  nihil  nec  nullum  nec  nus- 
quam.  —  Gregor.  de  Val.  Commentarior.  theologicor.  tom,  4  disp.  6 
pct.  13:  annihilari  proprie  est:  rem  desinere  per  solam  non-conservati- 
onem  dei,  quae  sane  non  est  actio  ...  In  proposito  vero  non  sic  de- 
sinit tota  substantia,  sed  desinit  per  accidens  ex  vi  divinae  actionis  con- 
versivae,  quae  quidem  ad  terminum  quondam  per  se  ordinatur,  nempe 
ad  corpus  Christi. 

ab  invicem  diversa,  non  unum  conversionis.  Numquam  au- 
tem  sive  in  sacris  litteris  sive  a  sanctis  patribus  sive  in  con- 
ciliis  oecumenicis  transsubstantiatio  ita  in  duos  actus  dif An- 
dito, quin  etiam  communis  de  ea  loquendi  modus  quam 
maxime  persuadet,  unam  atque  indivisam  actionem  esse  sta- 
tuendam,  qua  fìat,  ut  haec  duo,  quod  panis  esse  desinit  et 
corpus  Christi  esse  incipit,  intrinsecus  cohaerant.  Hoc  enim 
insinuamus,  quando  dicimus  :  panem  converti,  transire,  trans- 
mutari,  trans  elementari,  transsubstantiari  in  corpus,  panem 
vel  ex  pane  fieri  corpus  Christi,  id  quod  erat  panis  iam  esse 
corpus  Christi  aliaque  eiusmodi1).  Nam  posito ,  ut  duae 
ab  invicem  hic  distinguendae  essent  operationes,  non  recte 
vel  saltem  minus  recte  panem  diceres  converti  in  corpus, 
sed  multo  verius  diceres  converti  in  nihilum.  Sed  „quid- 
quid  convertito  in  aliquid,  eo  ipso  impossibile  est,  converti 
in  nihilum;  quia  nihil  et  aliquid  ad  modani  contradictionis 
opponuntur.  Substantia  vero  panis  convertito  in  aliquid, 
quia  in  corpus  Christi  .  .  .  ergo  impossibile  est,  eam  con- 
verti in  nihilum  ;  ergo  non  annihilatur  2).u  Praeterea  quam- 
vis  post  consecrationem  panis  sit  nullus,  sed  sub  accidenti- 
bus  tota  contineatur  substantia  corporis  Christi,  in  forma 
tamen  consecrationis ,  qua  utimur  „illa  duo  sic  se  habent, 
ut  unum  tantum  significetur.  nempe  corpus  Christi  praesens, 
(neque  enim  verba  consecrationis  signincant  desitionem  pa- 
nis, ut  patet)  ita  tamen,  ut  vera  signifìcatio  corporis  prae- 
sentis  necessario  postulet  desitionem  panis  ac  proinde  de- 
sitio  necessario  consequatur  corpus  Christi  praesens3)".  Sin 

1)  Albert  Magn.  1.  4  sent.  d.  12  a.  7:  Dicendum,  quod  substan- 
tia  panis  non  annihilatur  et  tamen  nec  in  se  manet  nec  aliquo  sui  in 
Christo*  Haec  autem  opinio  videtur  esse  consona  verbis  sanctorum,  unde 
quamvis  sit  minus  intelligibile ,  tamen  eligenda  milii  videtur  propter 
sanctos  patres,  quorum  inspirata  revelatio  praeiudicat  argumentis,  quae 
possunt  fieri  circa  nane  materiam. 

2)  Alb.  1.  c. 

3)  Yasquez  disp.  184.  cap.  12. 

autem  duo  essent  ita  distincta,  ut  annihilato  pane,  corpus 
Christi  adduceretur,  melius  bipartita  uteremur  forma,  qua 
utrumque  signifìcaretur  v.  gr.  Hic  non  est  panis,  sed  corpus 
meum. 

Omni  denique  analogia  deseritur,  quod  deus  quidquam 
ex  universo  destruat,  nec  non  ex  hac  parte  Scoti  opinio 
communi  theologorum  sententiae  repugnat.  Neque  enim 
deus  est  causa  destructionis,  sed  aedifìcationis  *)  praesertim 
in  hoc  sacramento  pietatis.  Merito  enim  S.  Thomas:  „ Multa, 
inquit,  de  natura  corporea  primum  creata  iam  in  nihilum 
rediisset  ex  frequentatione  huius  mysterii;  nec  est  decens, 
ut  in  sacramento  salutis  divina  virtute  aliquid  in  nihilum 
redigatur  2)a. 

De  industria,  ut  narrat  Pallavicinus 3),  concilii  patres 
abstinuerunt,  ne  quid  praecise  de  modo  decernerent,  quo  sub- 
stantia panis  in  corporis  Christi  substantiam  convertatur. 
Sufficere  enim  putabant,  ut  quid  contra  reformatores  tenen- 
dum  sit,  statuerent;  at  Thomistarum  et  Scotistarum  de 
modo  conversionis  litem  dirimere  nolebant.  Scotistarum  igi- 
tur  opinio  non  est  censenda  tamquam  haeretica,  dummodo 
admittant  et  ipsi  conversionem  substantialem,  id  quod  faci- 
unt.  Sane  apud  auctores  invenies  Sancti  Thomae  et  Scoti 
opiniones  ita  oppositas,  ut  dicant:  illum  docuisse,  Christum  in 
sacramento  esse  per  conversionem,  hunc  non  adesse  per  con- 
versionem, sed  per  adductionem;  sedScotistae  solent  dicere 
in  qualibet  etiam  proprie  dieta  conversione  duas  quas  statu- 
unt  inveniri  mutationes  :  nempe  annihilari,  quod  convertitur , 
incipere  esse,  in  quod  convertitur  ;  certe  igitur  et  ipsi  dicent, 
Christum  adesse  per  conversionem,  sed  non  talem,  qualem 


1)  Aug.  1.  83  quaest.  21:  Deus  non  est  causa  tendendi  in  non 
esse.  Thom.  Summa  I.  q.  104  a.  4. 

2)  Summa  contra  gentiles  1.  4  cap.  73* 

3)  Hist.  conc.  Trid,  1.  12  cap.  1.  Cfr,  Veronius  regula  fidei  cap. 
2.  §.  12. 

3 

tuentur  Thomistae.  Inde  desumitur,  magis  esse  contro ver- 
siam  vocum,  quam  rerum *)  :  tota  enim  quaestio  in  hoc  car- 
dine vertitur,  num  panis  dicendus  sit  annihilari,  an  post  con- 
secrationem  esse  nihilum,  num  conversio  substantialis  anni- 
hilationem  rei  convertendae  excludat  an  includat  et  postulet. 
Ergo  Scotistae  contra  fidem  non  peccant,  sed  sane  eam  vi- 
dentur  nobis  cum  quadam  inconstantia  tenere.  Stat  enim 
argumentum,  quod  Salmanticenses  in  haec  concisa  redege- 
runt  verba:  „Si  substantia  panis  et  vini  annihilaretur  per 
consecrationem,  talis  substantia  non  converteretur  in  corpus. 
Consequens  est  contra  fidem:  ergo  antecedens  est  omnino 
falsum2)."  Praeterea  Scotistae  non  ostendunt,  quomodo 
vere  conversio  fìat  in  substantiam  ;  namque  iuxta  opinionem 
eòrum  terminus  ad  quem  conversionis  est  praesentia  corpo- 
ris  Christi,  praesentia  autem  non  est  substantia,  sed  accidens, 
quod  pertinet  ad  categoriam  tov  ubi.  Verum  eiusmodi  diffi- 
cultas  etiam  alios  premit,  non  solos  Scotistas,  neque  eo  po- 
test  dici  aliqua  sententia  esse  haeretica,  quod  praesertim  in 
mysterio  non  explicat  omne,  quod  fide  tenetur.  Melius  sem- 
per  dicemus,  quid  sit  de  fide,  quam  quid  sit  contra  fidem, 
idque  potissimum  in  re  tot  diffìcultatibus  intricata. 

Sicut  panis  et  vinum  per  conversionem  non  annihilatur, 
ita  corpus  et  sanguis  Domini  Iesu  Christi  per  eam  non 
creantur.  Creatio  enim  praesupponit  nihilum:  neque 
enim  potest  creari,  quod  iam  existit.  Sed  corpus  Christi 
omni  consecrationi  praeexistit  utpote  formatum  ex  immacu- 
latae  virginis  utero:  quomodo  igitur  posset  iterum  iterum- 
que  creari?  Porro  si  corpus  Christi  in  sacramento  crearetur, 
panem  et  vinum  pariter  oporteret  annihilari ,  id  quod 
iam  refutavimus.  Quando  autem  sancti  patres  passim  di- 
cunt  Christi  corpus  in  sacramento  confici  vel  creari  (prout 
loci  quidam  citantur  ex  Augustino,  Hieronymó,  aliis)  hoc 
improprie  sumendum  esse  nemo  non  videt.    Sic  enim  lo- 

1)  Yasquez  disp.  184.  cap.  12. 

2)  Cursus  theol.  tom.  li.  traci  23  de  euch.  disp.  5.  dub»  1.  §.  1. 

quuntur  propter  similitudinem  quandam  cum  creatione,  quod 
eadem  virtute  divina  eademque  facilitate,  qua  omnia  a  deo 
sunt  facta,  nullo  praesupposito  subiecto  (de  pane  enim  nihil 
remanet)  nec  tamen  a  nihilo  corpus  Dominicum  in  eucha- 
ristia  esse  incipit. 

Sunt,  qui  conversionem  putaverint  melius  cuna  rerum 
conservatione  comparari,  ea  ducti  ratione,  quod  idem  cor- 
pus, in  quod  convertitur  panis,  iam  ante  conversionem  exi- 
stat.  Yolunt  igitur  corpus  Christi  per  conversionem  con- 
servari,  nimirum  speciali  modo  continuari.  Ita  Suaresius, 
qui  multos  prò  hac  opinione  citavit  auctores  *),  quos  tamen 
ei  non  suffragari  ostendit  Vasquesius  disp.  181  cap.  5. 
Quidam,  qui  hanc  amplexi  sunt  opinionem,  sacramentali 
conversioni  eam  vim  tribuunt,  qua  corpus  Christi  vere 
produceretur,  nisi  alioquin  iam  existeret2).  Verum  haecce 
conservatio,  quaero,  estne  eadem  cum  ea,  qua  Christi  cor- 
pus in  coelo  conservatur,  an  alia  quaedam  ?  Certe  non  de- 
sineret  Christus  in  coelo  esse ,  etiamsi  nulla  in  terra  fìeret 
consecratio  :  ergo  alia  est.  Quamvis  enim  una  sit  con- 
servatio respiciendo  ad  unum  corpus,  quod  est  in  eoelo  et 
in  sacramento,  tamen  minus  videtur  una,  ratione  specialis 
modi ,  quo  Christus  praesens  est  in  sacramento ,  quia  tale, 
prout  est  in  sacramento,  corpus  non  servatur  in  coelo.  Sed 
quum  conversionis  virtute  corpus  Christi  sub  speciebus  pri- 
mum  incipiat  esse  :  quomodo  potest  fieri,  ut  iam  eadem  ope- 
ratione  conservetur  hoc  speciali  modo,  quo  est  in  sacra- 
mento3)?  Eo  autem  modo,  quo  existit  in  coelo,  in  sa- 


1)  Disp.  in  Summ.  S.  Thom.  disp.  50.  sect.  4.  §♦  quintus  ergo 
modus. 

2)  Gabriel  1.  4.  sentent.  dist.  11.  q.  1.  a.  3  ad  2  et  lect.  40  in 
can.  —  Doni.  Sotus  1.  4  sent.  dist.  9  q.  2  :  Yerba  consecrationis  vim  ha- 
bent  transsubstantiandi  panem  in  corpus,  etiamsi  corpus  non  existeret 

3)  Greg.  de  Val.  1.  c.  :  Nulla  operatio  potest  alium  effectum  at- 
tingere, quam  de  facto  attingit.  Sed  operatio  conservativa  non  attingit 
effectum,  nisi  sub  ea  formali  ratione,  qua  is  potest  non  esse,  postquam 

cramento  non  conservato:  ergo  nullo  omnino  modo  con- 
servato. 

Generationi  hoc  cum  creatione  commune  est,  quod 
res,  quae  generato,  sicut  et  quae  creato,  non  existens  exi- 
stere  incipit.  At  sicut  in  creatione  ex  nihilo,  ita  in  gene- 
ratione  ex  aliquo  fìt  aliquid.  Corpus  Domini  nostri  Iesu 
Christi  iam  ante  consecrationem  et  simul  cum  ea  existit,  et 
hoc  habet  ex  carne  B.  M.  V.  tamquam  causa  sua:  ergo 
fieri  nequit,  ut  per  conversionem  sacramentalem  ex  pane 
vel  ex  se  ipso  secundum  se  generetur  vel  producatur.  Huic 
strictissimo  argumento  evertendo  quosdam  videmus  studio- 
sissime incumbere.  Provocant  ad  exemplum  resurrectionis, 
quae  in  sacra  scriptura  „regeneratio"  vocatur1),  ut  rem 
iam  praeexistentem  iterum  posse  generari  ostendant.  Hoc 
iidem  exemplo  conservationis  videntur  sibi  probare,  quasi 
haec  sit  iterata  semper  rei  ex  se  ipsa  generatio.  Addunt 
denique  non  implicare  contradictionem,  rem  unam  duobus 
simul  locis  existentem  uno  loco  formam  suam  cum  alia 
quacumque  commutare,  q^uin  altero  loco  eam  amittat ,  postea 
autem  ex  manente  re  formam  ei  restituì  ita,  ut  dum  uno 
loco  res  integra  manserit,  alio  loco  ex  se  ipsa  restaure- 
tur  et  regeneretur.  Yerum  mortui  corporis  resurrectio- 
nem  in  aperto  est  non  esse  existentis  rei  productionem,  sed 
resolutae  ac  deperditae  rei  in  pristinum  restitutionem.  Ne- 
que  enim  corpus,  quod  existit,  resuscitabitur,  sed  quod  exi- 
stere  desierit,  ex  elementis  reconstruetur.  Si  quod  autem 
corpus  erit,  quod  ad  fìnem  usque  mundi  incolume  in  sepul- 
chro  manserit,  etiam  hoc  necesse  erit  exutum  forma  cada- 
veris  iterum  per  animam  perfici,  hoc  est:  novam  rem  fieri, 
quae  nondum  est,  quamvis  aliquando  esset.     Ad  rei  enim 

prius  fuit.  Ergo  conservatio  non  potest  attingere  effectum,  qui  iam  ante 
non  exstitisset.  —  Tournelius  prael.  theol.  Ed.  Paris»  1765  tom.  YIII.  p. 
155:  Actio  conservativa  supponit  transsubstantiationem  ;  neque  enim  res 
alicubi  conservatur,  nisi  prius  ibi  esse  incipiat. 
1)  Matth.  19,  29. 

generationem  non  intelligimus  necesse  esse,  ut  res  num- 
quam  fuerit  eadem  antea ,  sed  ut  non  existat  praecise 
eo  tempore,  quo  generetur.  Conservalo  porro,  modo  novam 
atque  iteratam  semper  productionem  eam  dicere  liceat,  hoc 
casu  saltem  non  est  rei  existentis,  sed  esse  desinentis  seu 
ab  esse  defìcientis,  nani  si  existens  res  per  eam  produeere- 
tur,  unam  rem  bis  eodem  tempore  haberes.  Ergo  ut  res  vi 
conservationis  denuo  semper  producatur,  hoc  non  fit  per  rei 
existentis  ex  se  ipsa  generationem,  sed  per  iteratam  de  ni- 
hilo  creationem,  qua  res  semper  esse  desinens,  semper  denuo 
esse  incipiat.  Quantum  denique  attiri  et  ad  exemplum  de 
una  re  pluribus  simul  locis  existente  et  ex  se  ipsa  generata, 
quando  uno  loco  posset  corrumpi,  quin  corrumperetur  ubique, 
non  videretur  hic  iilic  esse  eadem.  Itaque  si  uno  loco  for- 
marci amittat,  eam  et  alio  loco  amitti  oportet:  quare  nec  res 
potest  ex  se  ipsa  restaurar^ 

Posito,  ut  corpus  Christi  in  sacramento  denuo  semper 
generetur:  quid  est,  quaeso,  quod  generat  et  un  de  gene- 
rato? Quod  generat  et  quod  generato,  numquam  sunt 
idem:  quia  nihil  est,  quod  se  ipsum  producat.  Hoc  argu- 
mento  contra  Sabellianos  usi  sunt  patres,  quo  fìlium  osten- 
derent  alium  esse  a  patre  :  pater  enim  est,  qui  generat,  et 
fìlius  est,  qui  generato:  ergo  alius  pater,  alius  filius.  Sub- 
stantia quidem  patris  et  filii  est  eadem,  sed  non  est  sub- 
stantia, quae  generat  vel  generato,  sed  persona.  Dicimus 
autem  fìlium  ex  substantia  patris  natum:  pater  enim  gene- 
rando filio  totam  divinam  substantiam  communicavit,  quare 
filius  deus  est,  sicut  et  pater.  Id  enim,  quod  generato  et 
unde  generato,  non  sunt  ita  diversa.  Semper  enim  id,  ex 
quo  generato,  saltem  ex  parte  videmus  fieri  de  substantia 
generati.  Quid  igitur  generet  Christum  et  unde  generetur 
in  eucharistiae  sacramento  ?  Nemo  sanus  dicet,  panem  gene- 
rare corpus  Christi,  sed  fortasse  ex  pane  ipsum  generari. 
Sed  quum  nihil  substantiae  de  pane  vel  vino  in  corpus  et 
sanguinem  Iesu  Christi  sciamus  transfundi,  sed  totam  sub- 

stantiam  converti,  corpus  et  sanguinem  manifestimi  est,  ex 
pane  et  vino  non  generari.  Ergone  fortasse  Christus  ex  se 
ipso  generetur  ?  Sed  quid  est  generans  ?  Nonne  Christus  ipse 
primarius  sacramentorum  minister  est  ?  Quid  ergo  ?  Dicemus, 
Christum  semet  ipsum  ex  se  ipso  generare?  Sed  nihil  est 
causa  sui.  Obstat  enim  primis  philosophiae  principiis,  quod 
res  a  se  ipsa  moveatur  vel  quod  effectus  aliquis  non  sit 
diversus  a  causa.  Ergo  fieri  non  potest,  ut  Christus  per 
generationem  sit  in  sacramento. 

Perperam  autem  provocate  ad  loquendi  modos,  quibus 
panis  dicitur  vel  vimini  fieri  corpus  Christi.  Hós  enim 
S.  Thomas  nonnisi  „secundum  quandam  simili tudinem"  vult 
admittendos,  „non  propie"  sumendos  esse.  Videntur  enim 
significare,  de  panis  substantia  aliquid  in  sacramento  rema- 
nere1).  Quamvis  haud  inepte  alii  dixerint  eiusmodi  enun- 
ciationibus  nihil  aliud  significari,  nisi  veram  fieri  conver- 
sionem,  nec  adeo  proprie  hoc  includere,  quod  aliquid  de 
converso  maneat2).  Quonam  autem  respectu  S.  Thomas 
eas  admittat,  his  explicat  verbis:  „Quia  in  hoc  sacramento 
facta  conversione  aliquid  idem  manet,  scilicet  accidentia 
panis  .  .  secundum  quandam  similitudinem  aliquae  harum 
locutionum  possunt  concedi,  se.  quod  panis  fìt  corpus  Christi 
vel  de  pane  fìt  corpus  Christi,  ut  nomine  panis  non  intelli- 
gatur  substantia  panis,  sed  in  universali  hoc,  quod  sub  spe- 
ciebus  panis  continetur,  sub  quibus  prius  continetur  sub- 
stantia panis  et  postea  corpus  Christi."  Quod  porro  dici- 
mus:  ex  pane  fieri  corpus,  hoc  solum  ait  significare  or- 

1)  Summa  p.  III.  q.  75.  a.  8  in  corp.  et  ad.  1. 

2)  Estius  h  4  sent.  dist.  8.  §.  5:  Quamvis  ita  sit,  quod  in  omni 
naturali  mutatione  revera  maneat  idem  aliquid  subiectum,  non  tamen 
id  videtur  necessario  includi  in  sermone,  quo  dicimus  :  Hoc  fìt  illud. 
Quocirca  non  improbabile  est,  quod  adS.  Thomam  annotat  Caietanus, 
propositiones  huiusmodi  etiam  ut  proprie  esse  concedendas  neque  eas 
quidquam  derogare  vero  intellectui,  quem  de  conversione  totius  substan- 
tiae  in  totam  substantiam  habere  oportet. 

dinem  logicum  ac  propterea  sensu  proprio  eoncedendum 
esse. 

Quando  porro  ex  patribus  nonnulli  conversionem  sacra- 
mentalem  cum  conceptione  vel  generatione  corporis  Christi 
exB.  M.  V.  componunt,  hoc  corpus  non  intelligunt  secundum 
se  de  novo  produci,  sicut  productum  est  ex  carne  B.  M.  V., 
sed  acquirere  novum  quendam  modum  existendi,  scilicet 
eum,  quem  sacramentalem  vocamus. 

Restat  Durandi  opinio ,  qui  Christi  corpus  per  panis 
materiam  docuit  augmentari  et  nutiri  prorsus  ad  eundem 
modum ,  quo  caro  nostra  alimentis  augeatur  Iam  supra 
vidimus,  materiam  in  sacramento  non  manere.  Praeterea 
falsa  est  opinio,  quae  sine  multis  absurditatibus  defendi  non 
potest.  Quis  enim  credati  quotidie  crescere  et  augeri  cor- 
pus Domini:  inde  enim  iam  in  immensam  excrevisset  mo- 
iem.  Sin  autem  magis  placeat,  materiam  primum  accedere 
ac  deinde  rursum  recedere:  ergo  quotidie  corpus  Christi 
crescit  et  descrescit!  Sed  fortasse  (ita  irridet  Bellarminus) 
materia  panis  et  vini  constituit  corpus  sui  generis,  quod  ni- 
mirum  ad  reliquum  Christi  corpus  non  accedat:  ergo  tria 
habes  corpora,  unum  de  virgine  sumptum,  alterum  ex  panis 
materia  et  forma  corporis  Christi,  tertium  ex  vini  materia 
et  forma  sanguinis  conflatum:  „ecce,  inquit,  qualia  figmenta 
patribus  omnibus  contraria  Durandi  temeritas  admittere 
cogitur2)  !" 

Hanc  tamen  fabulosam  suam  sententiam  sacris  litteris 
Durandus  suffulcire  conatur.  Ex  eo  enim,  quod  post  resur- 
rectionem  Christus  vere  coram  discipulis  suis  manducaverit, 
patescere  putat  conclusionem,  etiam  in  statu  glorificationis 
et  exaltationis  corpus  Chtisti  vere  posse  nutriri:  nihil  igitur 
impedire,  quominus  et  in  sacramento  quotide  nutriatur. 
Sane,  concedamus,  Christus  vere,  non  simulate  manducabat; 


1)  1.  4  sent  dist.  11.  qu.  3. 

2)  1.  c.  de  sacram.  euch.  L  3  cap.  13. 

neque  enim  dedendum  est,  fallaci  argumento  Chrìstum  usum 
esse,  quo  se  resurrexisse  ostenderet.  Angeli  videbantur 
quandoque  manducare1),  sicut  videbantur  habere  corpora, 
quae  non  habebant;  Christus  et  verum  habebat  corpus  et 
vere  manducabat2).  Sed  non  ita  vere  nutriebatur.  „ Sicut 
enim  aliter  aquam  terra  sitiens  absorbet,  aliter  solis  radius 
candens,  sic  etiam  aliter  nos  manducamus,  aliter  ille  man- 
ducavi3)." Terra  enim  aquam  in  se  recipit  eamque  sibi 
adiungendo  pinguescit,  sol  autem  aquam  sibi  non  adiungit, 
sed  eam  in  aerem  commutat.  Ita  et  Christus  manducatum 
cibum  non  suo  corpori  adiunxisse  putandus  est. 

Sed  et  quidam  ex  patribus  loci  prò  Durandi  citantur 
opinione,  quibus  sacramentalis  conversio  ei  comparatur  con- 
versioni, qua  Christus  inter  nos  vivens  panem  in  suam  com- 
mutaverit  carnem4).  Sed  ita  non  loquuntur  propter  omni- 
modam  convenientiam,  sed  propter  similitudinem,  qua  utro- 
que  conversio  a  pane  incipit  et  in  carnem  Christi  tendit. 

Singulis  conversionum  modis  perpensis,  quos  alios  alii 
in  transsubstantiationem  tentarunt  applicare,  eo  devenimus, 
ut  nihil  noscamus  inveniri,  quo  ineffabilis  illa  nec  umquam 
satis  miranda  divinae  omnipotentiae  operatio  sufficienter  ex- 
plicetur.  Attamen  in  singulis  nonnihil  invenitur,  quod  iis  cum 
transsubstantiatione  commune  est.  Yere  enim  panis  et  cor- 
póris ,  vini  et  sanguinis  successio  hic  est ,  sed  absque 
locali  motu.  „Nec  sufficit  ad  loci  mutationem,  quod  aliquid 
sit,  ubi  non  erat  prius,  sed  oportet  cum  hoc,  quod  etiam  se- 
cedat  a  loco,  in  quo  erat  prius  et  hoc  non  esthic5)."  Etiam 
verum  est,  panem  post  consecrationem  nullum  vel  nihilum 
esse  et  loco,  ubi  antea  erat,  corpus  Christi  effici  praesens, 

1)  Tob.  12,  19. 

2)  Maldonat.  Comment.  in  Lue.  24.  41. 

3)  Beda  comment.  ad.  1.  e. 

4)  Gregor.  Nyss.  or.  catech.  37;  Ioh.  ftamasc  de  fide  orthod. 
1.  4.  c.  13. 

5)  Àlb.  M.  1.  c.  dist.  li  a.  5. 

sed  falsum  est,  Christum  adesse  per  duplicem  actum  i.  e. 
per  panis  anniliilationem  et  ipsius  adductionem.  Cum  cre- 
atione  sacramentalis  conversio  in  eo  comparatur,  quod  nullo 
praesupposito  subiecto ,  unde  tamquam  materiali  sua  causa 
oriundum  sit,  et  ut  ita  dicam,  per  „Fiat"  divinum,  statini 
corpus  Christi  in  sacramento  existit,  sed  ab  eo  differt,  quod 
corpus  Christi,  prout  est  in  sacramento,  praesupponit  panem 
ratione  ordinis  logici:  neque  enim  ex  nihilo  fit,  sed  potius 
a  termino  positivo,  ut  est  panis  vel  vinum,  conversio  tendit 
in  ipsum.  Cum  conservatione  hoc  hàbet  commune,  quod 
sicut  illa  nonnisi  ad  eiusmodi  pertinet,  quod  secundum  se 
totum  iam  praeexistat,  ita  in  sacramento  non  primum  pro- 
ducitur  Christus,  utpote  iam  totus  existens,  sed  ab  ea  pro- 
pterea  discrepare  dicenda  est;  quia  per  nullam  conservatio- 
nem  aliquid  novi  efficitur,  qualis  tamen  ille  stupendus  est 
modus ,  quo  corpus  Christi  existit  in  hoc  sacramento. 
Cum  generatione  conversio  mystica  eadem  re  compara- 
tur, qua  disparatur  a  creatione:  nam  corpus  Christi  (non 
quidem  secundum  se,  sed  prout  est  in  sacramento,  videli- 
cet  ut  sacramentali  existit  modo)  praesupponit  panem,  cuius 
substantia  in  ipsum  convertatur,  sed  ab  omni  generatione 
naturali  haec  conversio  aliena  est,  quod  ex  pane  ita  fit 
corpus,  ut  nihil  de  substantia  illius  in  corpore  maneat 
Tandem  nutritioni  similis  est,  non  quidem  ex  parte  augen- 
tis  vel  nutrientis  rei  —  neque  enim  panis  corrumpitur,  quo 
assimiletur  materia,  sed  totus  con^ertitur  —  verum  ex  parte 
nutriti  vel  augmentati,  quatenus  hoc  rei  ad  se  conversae 
suam  dat  formam  ac  speciem  prius  iam  existentem  1).  Porro 
sicut  calor  naturalis  vel  vis  vitalis  panem  manducatum  in 
corporis  humani  naturam  convertit  indeque  huius  corporis 
prima  substantia,  non  solum  secunda,  augetur  ac  dilatato: 
ita  „calor  Yerbi",  qui  est  spiritus  sanctus,  in  eucharistia 
panem  in  Christi  carnem  commutai,  non  quo  ipsa  secundum 


1)  Alb.  Magn.  1.  o. 

se  augeatur  et  crescat,  sed  quo  prima  eius  quodammodo 
substantia  novum  existendi  modum  acquirendo  dilatetur  et 
augeatur:  ex  quo  ipso  sequitur,  non  solum  substantialem 
panis  formam,  sed  etiam  materiam  oportere  converti  et,  ut 
sic  dixerim,  spiritus  sancti  igne  comburi1). 

Ex  his  similitudinibus  patet,  quomodo  sancti  patres 
alii  alii  conversionis  modo  consecrationem  contulerint,  ita 
ut  fere  nulla  sententiaruni,  quas  recensuimus,  eorum  dictis 
non  nitatur.  Ab  instituto  eorum  alienum  erat,  ut  in  quo 
proprie  sacramentalis  conversionis  ratio  consistat,  philoso- 
phando  inquirerent,  sed  sibi  videbantur  satisfacere  vel  mi- 
rando vel  ad  alia  provocando  conversionum  miracula,  non 
secundum  quae  vellent  consecrationis  naturam  per  omnia 
esse  exponendam,  sed  ut  divinae  omnipotentiae  inscrutabilem 
prófunditatem  ac  latitudinem  exemplis  commendarent,  quae 
et  in  aliis  plura  similia  faciat,  quae  nos  mente  non  valea- 
mus  attingere.  Sed  cum  calumnientur  infìdeles,  quod  mon- 
struosam  quandam  et  absurdissimam  credamus  conversionem, 
quam  nullis  verbis  nisi  transsubstantiationis  voce,  et  ipsa  mon- 
struosa,  exponere  neque  ullis  exemplis  queamus  probare, 
quam  tamen  veram  ac  propriam  dicere  non  desistamus,  con- 
tra  hos  nunc  iam  oportet  demonstrari,  transsubstantiationem, 
quam  profitemur,  veram  esse  conversionem,  quamvis  ab  alia 
quacumque  diversam:  unde  iam  statim  apparebit,  eam  nihil 
implicare,  quod  sit  contra  rationis  principia.  Sed  et  hac 
via  procedentes  clarius  perspiciemus  .  in  quo  sacramentalis 
conversionis  natura  potissimum  sit  ponenda. 

Ad  veram  conversionem  alii  alias  dicunt  requiri  condi- 
tiones;  nos  conquiremus  et  spectabimus  eas,  quae  ad  con- 
versionem pienissimo  et  quam  plurimum  proprio  sensu  di- 
ctam  pertinent. 

Omnes  conversiones  habent  teminos  duos,  unum  quem 
vocant  „a  quo  "  et  alterum  „ad  quem".    Creationis  termini 


1)  Scheeben,  Mysterien  des  Cbristenthums  p.  481* 

„a  nihilo"  sunt  et  ad  aliquid;"  e  còntra  annihilatio  „ab 
aliquo"  „in  nihilum"  tendit.  NihìJum  in  utraque  est  ter- 
minus  verus,  sed  non  positivus.  Quum  autem  de  nihilo 
analogice  tantummodo  loquamur,  quasi  ipsum  sit  aliquid 
—  nihilum  enim  eo,  quod  non  est,  non  potest  proprie  affici, 
perdi  vel  effici,  non  potest  ergo  proprie  converti  in  aliquid 
nec  aliquid  converti  in  ipsum  —  creatio  et  annihilatio  ple- 
risque  a  conversionibus  videntur  eximendae  easque  malunt 
vocari  quasi-conversiones  seu  quasi-mutationes ,  quia  unum 
extremorum  in  utraque  non  est  vera  res,  quamvis  sit  ter- 
minus  logicum  ordinem  designans.  Conversio  proprie  dieta 
substantialis  est,  scilicet  ea,  quae  a  substantia  perdenda  capiat 
initium  effectus  sui  et  in  substantiam  prorsus  aliam  efficien- 
dam  finiatur,  prout  fìt  in  naturalibus  conversionibus  e  gr. 
in  generatione  et  nutritione.  Sed  etiam  in  iis  proprie  non 
est  substantia,  quae  convertitur,  sed  sola  substantialis  forma 
mutatur  in  aliam,  manente  materia.  Imo  ne  a  forma 
quidem  statim  incipit  conversio  ita,  ut  ab  hac  integra 
et  completa  procedatur  in  novam,  sed  magis  a  formae  pri- 
vationeiunde  hoc  axioma  „corruptio  unius  generatio  alterius." 
In  conversionibus  autem  miraculosis  ipsa  est  substantialis 
forma,  quae  nulla  intermedia  corruptione  mutatur  in  aliam. 
Quod  igitur  in  creatione  vel  annihilatione  omnino  non  fìt, 
aliquatenus  fìt  in  conversionibus  naturalibus,  perfectius  ple- 
niusque  in  conversionibus  supernaturalibus,  hoc  fìt  totum  in 
sola  transsubstantiatione ,  nimirum  quod  conversio  procedit 
a  substantia  in  substantiam.  Ex  hac  igitur  parte  transsub- 
stantiatio  est  conversio  quam  plurimum  propria. 

Alia  verae  conversionis  conditio  est,  ut  eadem  vi,  qua 
unum  esse  desinat,  alterum  sit.  Hoc  non  fìt  in  transmuta- 
tione  locali.  Itaque  quamvis  conversionis  nomen,  ut  supra 
vidimus,  a  versione  i.  e.  loci  mutatione  derivetur,  eiusmodi 
tamen  modum  omnino  excludimus,  quin  etiam  in  iis,  quae 
ìsto  modo  fìunt,  magis  dicimus  conversionem  simulari,  quam 
fieri.    Hinc  Augustinus  quas  a  magis  vel  diis  factas  gentiles 


iactabant  conversiones  non  veras  fuisse  probat  v.  c.  Arca- 
dum  in  lupos,  Diomedis  sociorum  in  aves,  Ulyssis  comitum 
in  sues,  Iphigeniae  in  cervam.  Nam  daemonis  arte  ea,  quae 
prius  fuerant,  Iphigeniae  exemplo,  quae  postea  alio  loco  in- 
veniebatur,  ostendit  fuisse  subducta  et  alia  loco  eorum  sub- 
stituta1).  In  conversionibus  naturalibus  non  totum,  quod 
fìt,  vi  desitionis  alterius  existit,  cum  maneat  materia  ab  una 
re  in  alteram  transfusa;  nec  conversionis  virtus  ita  intensa 
est,  ut  statini  suum  effectum  eumqùe  plenum  producat.  Sunt 
enim  multae  in  iis  conversiones  praeviae,  quibus  sensatim 
materia  ad  novam  in  se  recipiendam  formam  praeparatur, 
priusquam  ultima  atque  instantanea  conversione  res  existat 
alia  v.  gr.  ex  larva  fìat  papilio.  Quod  in  miraculosis  sane 
conversionibus,  non  contingit  ut  dictum  est  ;  nam  quum  v. 
gr.  Canae  in  Galilaea  aqua  converteretur  in  vinum,  subito 
neque  ulla  interveniente  qua  disponeretur  corruptione  id, 
quod  antea  erat  aqua,  transmutatum  est  in  vinum,  sed  non 
totum;  quia  etiara  in  vino  aquae  materia  manebat.  Verum 
in  creatione  atque  annihilatione  ex  parte  praefatae  condi- 
tionis  conversionem  habes  absolutam;  quia  temporis  ictu, 
quod  totum  non  est,  fìt  totum,  vel  e  converso.  Atque  idem 
deprehenditur  in  transsubstantiatione  ;  quia  subitanea  opera- 
tane nullaque  interposita  mora  sicut  in  creatione  fìt  còn- 
versio  a  nihilo  in  rem,  in  annihilatione  a  tota  re  in  nihilum, 
ita  in  sacramentali  conversione  a  tota  re  transitur  in  totam 
rem.  Nullae  praeter  has  tres  aliae  possunt  conversiones 
cogitari,  quae  secundam  quam  proposuimus  conditionem 
exhibeant  plenius.  Nam  conservalo  vel  iterata  est  rerum 
creatio  ac  proinde  nova  operatio  distincta  ab  ea  operatione, 
qua  res  primum  sunt  factae,  vel  est  eadem  cum  prima  cre- 
atione virtualiter  perseverante  ;  sed  in  utroque  casu  certe 
negandum  est,  ea  vi,  qua  iam  primo  instanti  quo  creatae 
sunt  res  ab  existentia  sua  defìciant  in  nihilumque  recidant, 


1)  Civit.  dei  1.  18.  cap.  18. 

esse  instante  sequente.  Defìeiunt  enim  sua  virtute  vel  po- 
tius  impotentia  sua,  sed  conservantur  virtute  divina,  non 
quae  eas  ex  se  totis  in  se  totas  convertat,  sed  quae  eas  ex 
nihilo,  ut  ita  dicam,  ideali  seu  possibili  convertat  in  hoc, 
quod  sunt.  Terminus  igitur  a  quo  conservationis  neque  res 
est  neque  nihilum,  sed  nihilum,  quod  esset  *).  Inde  patet, 
quam  improprie  a  nonnullis  conversio  sit  dieta,  utpote  quae 
nullum  habeat  veruni  terminum  a  quo,  sed  tantum  imagi- 
narium.  Proinde  quaeri  nequit,  quid  virtute  ipsius  esse  de- 
sinat  et  esse  incipiat,  sed  magis  negative  et  hypothetice,  quid 
sine  ea  esse  desineret  et  esse  inciperet. 

Ad  veram  conversionem  nullatenus  requiritur,  quod 
multi  postulant,  ut  a  re  conversa  aliquid  transierit  in  eam, 
in  quam  conversa  est.  Neque  enim  ex  eo  dicitur  quidquam 
converti,  quod  manet  aliquid,  sed  ex  eo,  quod  aliquid  non 
manet:  quo  pauciora  de  re  priori  manent,  eo  perfectior  est 
conversio.  Perfectissima  igitur  erit,  quando  de  conversa  re 
omnino  nihil  manserit.  Nam  et  in  conversionibus  naturali- 
bus  conversio  proprie  non  cadit  nisi  in  formam,  quae 
non  manet;  materia  autem  ea  non  attingitur  nisi  quod 
novae  sub  qua  existat  formae  uniatur:  ergo  improprie 
tantum  vel  per  accidens  etiam  materia  convertita;  quia  ad 
novam  formam  acquirit  relationem.  Sicut  enim  quando  una 
persona  alteri  in  munere  eius  succedit,  ipsum  munus  vel 
personae  subditae  vel  inferiorum  ad  auctoritatem  relatio  non 
mutantur,  sed  relatio  sola,  quatenus  est  ad  aliam  personam 
munere  fungentem,  ita  in  naturalibus  conversionibus  nec 
munus  formae  respectu  materiae  nec  materia,  quae  sub  for- 
ma est,  nec  relatio  materiae  ad  aliquam  (indeterminatam) 
formam  mutata,  sed  relatio  tantum,  quatenus  est  ad  hanc 
magis  formam,  quam  ad  illam,  vel  ut  distinctius  loquar: 
non  est  nova  relatio  ad  formam,  sed  relatio  ad  novam 

1)  Cat.  Kom.  p.  I.  cap.  2»  qu.  9  :  Nisi  conditis  rebus  perpetua 
eius  (dei)  providentia  adesset  atque  eadem  vi,  qua  ab  initio  constitutae 
sunt,  illas  couservaret,  statim  in  nihilum  reciderent» 

formam.  Tota  igitur  conversio,  proprie  loquendo,  in  solam 
cadit  formam,  non  in  materiam  neque  in  relationem  ex  parte 
materiae  neque  in  totam  rem.  Ut  igitur  res  proprie  di- 
catur  conversa,  non  oportet  quidquam  de  re  priori  idem  in 
posteriori  inveniri,  sed  proprie  tota  est  conversa,  quando 
nihil  manet.  Facile  etiam  persuasum  habebis,  conversionem 
esse  actionem,  natura  sua  conservationi,  qua  res  manet  ea- 
dem,  omnino  contrariam.  Potest  enim  defìniri:  motus,  quo 
res  rei  ita  succedit,  ut  vi,  qua  una  esse  desinit,  altera  iam 
adsit.  E  contra  conservatio  est  motus,  quo  res  sibi  ipsa 
succedit,  a  se  priori  non  aliena,  dum  ea  vi,  qua  ab  initio 
constituta  est,  adhuc  manet.  Animadvertas  igitur,  quid  fiat 
in  conversionibus  naturalibus.  Duae  sunt  ibi  virtutes  circa 
eandem  rem  agentes  ex  toto  sibi  contrariae,  una  quae  eo 
tendit ,  ut  rei  existentia  continuetur ,  altera.,  ut  defici- 
ente ea,  alia  eius  loco  res  oriatur  :  cuius  pugnae  signum  est, 
quod  quaelibet  res  reagit  contra  mutationem ,  „naturaliter 
conservans  se  in  esse  et  corrumpentibus  resistens,  quantum 
potest1)."  In  conversionibus  autem  supernaturalibus  res, 
quae  convertitur ,  cessat  conservari  a  deo  indeque  nequit 
conversioni  quomodocumque  obniti.  Denique  in  transsub- 
stantiatione  nulla  est  virtutis  conservantis  renitentia;  quia 
res  tota  desinit  conservari  a  deo  :  quapropter  nec  impeditur 
totalis  conversio,  qua  fit,  ut  nihil  maneat  de  substantia  rei 
conversae.  Porro  non  est  difficilius  deo  totam  convertere 
rem  in  aliam ,  quam  partem  eius  substantialem  in  aliam 
ei  respondentem,  v.  gr.  formam  in  formam.  Sicut  enim  in 
plerisque  conversionibus  sola  mutatur  forma,  manente  ma- 
teria, ita  converti  potest  materia,  manente  forma ,  id  quod 
in  organizatis  videmus  fieri  corporibus.  Quid  igitur  prò- 
hibeat  deum,  quominus  simul  materiam  convertat  et  formam 
in  materiam  aliam  et  aliam  formam  ?  quod  si  quando 
fìeret,  haberes  totius  substantiae  conversionem  in  aliam 
totam. 

1)  Thom.  Summa  Ila  Ilae  qu.  64  a.  5  in  corp. 

Verum  in  omni  conversione,  mquies,  intelligimus,  ex 
una  re  fieri  aliam  vel  idem,  quod  fuit,  esse  aliud.  Hu- 
iusmodi  autem  locutiones  quomodo  verae  sunt,  si  nihiì,  quod 
fuit  in  re  priori,  idem  in  rem  novam  transfundatur  ?  His 
autem  loquendi  modis  etiam  de  sacramento  utimur:  unde 
nonnulli  putant  inferri ,  necesse  esse ,  ut  de  pane  aliquid 
Christi  corpori  communicetur.  Hoc  enim  si  concedere  nolis, 
nullam  (inquiunt)  proportionem  nullamque  connexionem  in- 
ter  panem,  qui  antea  fuit,  et  corpus,  quod  nunc  est,  valebis 
ostendere.  Neque  enim  haec  duo,  quod  panis  iam  non  est 
et  quod  corpus  Christi  est  in  sacramento,  videntur  intrinsecus 
cohaerere,  nisi  quid  inter  utrumque  commune  statuatur, 
quod  a  pane  idem  transierit  in  corpus  ;  alioquin  enim  ma- 
gis  esset  substitutio ,  quam  conversio.  Inde  nec  suffìcere 
sequitur,  quod  accidentia  panis  quispiam  dicat  remanere  in 
sacramento,  nisi  haec  forte  transfundantur  proprie  in  cor- 
pus Christi,  unde  fìant  corporis  Christi  sensu  aliquo  eodem, 
quo  antea  erant  panis,  seu  nisi  panis  et  corpus  Christi  in 
quadam  communi  ad  accidentia  habitudine  conveniant  i.  e. 
in  modo  quodam  interno  vel  munere,  quod  corpus  Christi 
a  pane  suscipiat  idem.  Imo  praeclari  viri  quam  plurimum 
in  eo  sudarùnt,  ut  istum  modum  ostenderent  oportere  sub- 
stantialem  esse;  namque  ad  substantialem  putabant  requiri 
conversionem,  ut  hoc  „idemtt,  quod  transfundatur,  sit  sub- 
stantiale.  ItaGregorius  de  Valentia  rem  unam  dicit  in  aliam 
secundum  substantiam  verti  „quum  uni  illi  desinenti  res 
altera  in  aliquo  munere  sive  habitudine  substantiali  succe- 
dit  erga  aliquid  tertium  ,)." 

Equidem  non  nego,  eiusmodi  modum  internum  et 
substantialem  existere  in  sacramento  a  pane  in  corpus 
Christi  transfusum,  (isque  qualis  sit ,  infra  docebo)  sed 
nego  ab  hoc  modo  conversionis  substantialis  veritatem  de- 
pendere ,    quum  ad   iustificandum   loquendi    de  conver- 


1)  L  c.  disp.  6  qu.  3  pct.  3. 

sionibus  modum  necesse  non  sit,  ut  aliquid  idem  maneat 
de  re,  quae  convertitur,  in  ea,  in  quam  fìt  conversio. 

Bellarminus  locutionem,  qua  dicimus:  id,  quod  fuit 
panis,  esse  corpus  Christi,  cum  eó  componit  modo,  quo 
etiam  de  naturalibus  philosophi  dicant  mutationibus  :  quod 
fuit  lignum,  nunc  est  ignis,  quam  vis  nihil  maneat,  quod 
antea  fuerit  lignum:  „materia  enim,  quae  manet,  numquam 
fuit  lignum  *)".  Àt  liuiusmodi  locutiones  in  naturalibus 
nihil  difficultatis  praebent,  nam  quum  certe  maneat  materia 
et  iam  veniat  usu,  ut  quod  in  re  invenitur,  de  tota  re  prae- 
dicetur,  mirari  non  subit,  quod  sola  manente  materia,  pro- 
pter  unitatem  cuiuslibet  rei  formalem,  qua  partes  eius  intime 
sunt  connexae,  quasi  tota  maneat  res,  idem  dicimus,  quod 
fuit  hoc ,  nunc  esse  illud.  Mihi  potius  ad  eum  videtur 
recurrendum  esse  modum,  quo  de  re  creata  dicimus:  ex 
nihilo  aliquid  esse  factum  vel  rem,  quae  non  fuit,  iam  esse, 
quasi  in  re  creata  adhuc  aliquid  sit  de  nihilo  per  ipsam 
creationem  sublato.  Ita  ex  tenebris  dicimus  factam  esse 
lucem,  quamvis  eo  ipso,  quod  fit  lumen,  non  sint  tenebrae. 
Ita  in  graeco  textu  sacrae  scripturae  legitur  deum  xalstv 
tù  (xfi  ovra  cbg  ovtu  i.  e.  „non  entia"  facere  „entiau  2),  quasi 
„non  entia"  habeant  esse,  quod  sit  in  „entibus".  Huiusmodi 
autem  locutiones  nemo  ignorat  in  usu  esse  propter  ordinem 
connexionemque,  qua,  quod  res  antea  non  fuit  et  nunc  est, 
cohaeret.  Haec  autem  cohaerentia  non  consistit  in  depen- 
dentia  rei  ex  nihilo  tamquam  ex  causa  sua  materiali 
nec  solum  in  eo,  quod  unum  sit  post  aliud,  eo  sensu  quasi 
solummodo  intelligamus  ante  rem  fuisse  nihilum  et  post 
nihilum  esse  rem,  sicut  quum  subitanea  manu  aliquid 
ponitur  in  loco,  ubi  nihil  fuit,  quandoque  iocando  dicimus 
ex  nihilo   aliquid  factum  esse,  sed  cohaerentia  certe  ea 


1)  L  c.  cap.  18. 

2)  Rom.  4,  17. 

est,  ut  ipsa  rei  origo  per  terminimi  „ex  nihilou 
vere  signi  fi  cetur:  quare  S.  Thomas:  „Sicut  igitur, 
inquit,  generatio  hominis  est  ex  non  ente,  quod  est  non- 
homo, ita  creatio,  quae  est  emanatio  totius  esse,  est  ex  non 
ente,  quod  est  nihil  1)u.  Propter  hanc  connexionem  cum 
nihilo,  ipsam  rem  creatam  interdum  „nihilumu  (jtq  ov) 
vocamus;  quia  ex  nihilo  facta  est.  Hoc  autem,  ut  patet, 
non  dicimus  ;  quia  nihilum  aliquid  attulerit  ad  rem,  quod  sit 
in  ea,  sicut  in  generatione  hominis  ex  eo,  quod  non  est 
homo,  aliquid  affertur  ad  hominem,  nempe  materia,  sed 
quatenus  omne  creatum  logice  praesupponit  nihilum, 
sicut  generatio  hominis  logice  praesupponit  non  eus, 
quod  est  non  homo.  Eodem  igitur  modo,  ex  pane 
dicimus  fieri  corpus  Christi  vel  id,  quod  fuit  panis,  factum 
esse  corpus  Christi,  non  quod  corpus  Christi  sit  ex  pane 
tamquam  causa  sua  materiali,  neque  quod  cor- 
pus sit  post  panem ,  sed  ut  signifìcetur ,  ex  quo 
capite  Christus  sit  praesens  in  sacramento,  vel  ut  designe- 
mus  logicum  ordine m,  qui  est  inter  panem  et  corpus 
Christi.  Propter  hunc  enim  ordinem  logicum  corpus  sacra- 
mentale quodammodo  a  pane  suam  ducit  originem; 
quia  praerequiritur  panis  tamquam  necessaria  huius  sacra- 
menti materia,  eique  applicatur  consecrationis  forma,  qua 
panis  ita  fiat  nullus,  ut  non  in  ipsius  annihilatione  tamquam 
ultimo  suo  effectu  conversio  quiescat,  sed  ut  nonnisi  ultra 
annihilandum  panem  ad  corpus  Christi  dirigatur.  Haec 
igitur  inter  panem  et  corpus  Christi  intercedit  connexio,  ut 
nisi  prius  fuisset  panis,  Christi  corpus  non  esset  in  sacra- 
mento, porro  ut  eo  ipso  inceperit  esse,  quod  panis  fa- 
ctus  est  nullus,  sicut  et  panis  non  factus  est  nullus,  nisi 
eo ,  quod  Christi  corpus  incepit  esse.  Quia  igitur 
panis  ad  nihilum  reducendus  conditio  necessaria 
existit  Christi   corporis  in   eucharistiae  sacramento ,  ideo 


1)  Stimma  p.  I.  q.  45.  a.  1. 

ex  pane  dicimus  fieri  corpus  Christi  i.  e.  ex  pane  annihi- 
lando,  sieut  ex  nihilo,  scilicet  annihilando,  fit  res,  quae  creatur. 
Porro  sicut  quando  sisteretur  in  annihilatione  panis,  dicere- 
mus:  Id,  quod  fuit  panis,  factum  est  nihil,  ita  quia  non  in 
annihilatione,  sed  in  effìciendo  corpus  Christi  fìnitur  con- 
versio,  non  dicimus  :  Id  quod  fuit  panis,  factum  est  nihil, 
sed  potius  :  factum  est  corpus  Christi.  Propter  hos  igitur 
sermones  necesse  non  est,  ut  aliquid  idem  maneat  de  pane 
in  corpore  Christi. 

Etiamsi  nulla  pars  de  materia  rei  prioris  sit  in  re 
posteriori,  in  quam  conversa  est,  tamen  dicuntur  idem,  v. 
gr.  idem  corpus  senis  cum  eo,  quod  fuit  pueri,  licet  for- 
tasse  nulla  pars  materiae  pristinae  manserit.    Sin  autem 
senex  homo  sit  mortuus,  ne  eadem  quidem  adest  substantia- 
lis  forma,   quae    fuit  anima    in  puero ,    et    tamen  cor- 
pus idem    dicimus   cum   eo,    quod    fuit    pueri,  propter 
cohaerentiam   scilicet  mutationum ,    qua   corpus  sensatim 
mutatum  est.    Sed  in  hac  re  nihil  facit  diuturnitas  tempo- 
rum  ;    nam    non    minus    res    diceretur   idem  cum  ea, 
quae  fuit,  quando  paucarum  minutarum   intervallo  prorsus 
alia  facta  esset,  quam  quando  per  multa  saecula  tota  deni- 
qua    converteretur.     Praeterea  quod  in  diuturna  conver- 
sione per  media  tempora,  donec  conversio   tota  sit  facta, 
semper  aliquid  idem  invenitur,  quod  fuit  in  re  priori,  hoc 
non  videtur  sufficere,  ut  et  in  ultimo  conversionis  instanti, 
quando   iam  nihil  idem  in  re  invenitur,  quod  fuit  initio, 
niholo  secius  dicamus:  id,  quod  ante  tot  annos  fuit  res  illa, 
iam  haec   est.      Quamobrem  etiamsi   temporis    ictu  res 
ita  converteretur,  ut  omnino  esset  alia,  nescio  equidem,  cur 
non  similiter  dicamus:  Id,  quod  fuit  hoc  illudve,  est  aliud, 
ac  si  longo  temporum  cursu  per  multa  stadia  sensatim  tota 
esset  mutata.    Haec  igitur  enuntiatio  ut  sit  vera,  requiritur 
tantum,    ut   res,   quae   ante  conversionem  fuerit,  num- 
quam  sit  proprie  annihilata.    Qualescumque  inter- 

cesserint  conversiones ,  hoc  unum  sufficiet,  quod  ultimum 
cum  primo  sit  logico  ordine  connexum,  posteriori  quolibet 
a  priori  ita  dependente,  ut  eadem  vi,  qua  illud  esse  desierit, 
novum  esse  inceperit.  Sufficiet  semper,  quod  pergat  aliqua 
esse  substantia,  quamvis  non  pergat  esse  eadem,  imo  quam- 
vis tota  substantia  sit  conversa  in  aliam.  Per  conversionem 
enim  nulla  res  proprie  annihilatur,  adeo  in  eo  invenitur  aliquid, 
quod  ei  cum  conservatione  commune  est.  Potest  enim  cori- 
servatio  rerum  dupliciter  sumi,  uno  modo,  quo  res  omnes 
dicuntur  conservari  a  deo,  qui  prohibet  eas,  ne  in  nihi- 
lum  recidant,  et  isto  modo  non  est  contraria  conversioni, 
quia  tantum  abest,  ut  per  conversiones  res  annihilentur, 
ut  novam  quodammodo  acquirant  existentiam  recentique  ex- 
ornentur  vita.  Quantum  igitur  conservatio  operatur  prohi- 
bendo,  hoc  conversio  nonnumquam  operatur  provehendo. 
Sed  res  etiam  dicuntur  conservari,  quatenus  tales  pergunt 
esse  substantiae,  quales  sunt,  sed  ita  res  non  omnes  con- 
servantùr,  vel  si  forte  conserventur  substantiae,  non  tamen 
in  iis  eadem  manent  accidentia:  hoc  igitur  modo  conservatio 
omnino  contraria  est  conversioni.  Quia  autem  iuxta  priorem 
modum  per  conversionem  res  conservantur,  etiam  in  totali 
conversione  merito  dicemus:  Id,  quod  fuit  hoc  illudve,  est 
aliud,  hoc  „id"  vel  „idemu  intelligendo  rem  indeterminatam, 
quatenus  scilicet  per  conversionem  rò  esse  sensu  generali 
et  indeterminato  suniptum  non  tollitur,  sed  manet;  quam- 
vis res  concreta,  quae  antea  fuit,  iam  post  conversionem 
sit  nulla.  Itaque  recte  dicitur:  Id,  quod  fuit  pania,  est 
corpus  Christi,  sed  falsum  est:  Corpus  Christi  eadem  res 
est  cum  pane. 

Quamvis  ad  substantialem  conversionem  stricte  loquendo 
minime  requiratur,  ut  in  re  conversa  in  eaque,  in  quam 
conversa  est,  aliquid  idem  physicum  inveniatur,  non  tamen 
superfluum,  sed  valde  utile  est,  quod  aliquid  eiusmodi  et  in 
pane  et  in  corpore  Christi  esse,  quidam  theologi  magna 

eum  diligentia  tentaverunt  o stendere.  Quum  enim  ex  iis, 
quae  communiter  contingunt,  res  qtiaslibet  interpretari  et 
vocare  consueverimus ,  ad  hoc  inclinati  et  propensi  sumus, 
ut  negemus  conversionem ,  in  qua  non  maneat  quidquam 
de  converso  ;  quia  in  conversionibus,  quales  quotidie  vide- 
mus  fieri,  aliquid  idem  esse  percipimus  a  re  priori  in  poste- 
riorem  transfusum,  sive  materiam,  ut  plerumque  fit,  sive 
formam,  ut  in  corporibus  organizatis,  sive  totani  substantiam, 
quando  sola  mutantur  accidentia  1).  Quamvis  igitur  plenissi- 
mam  dicamus  conversionem,  in  qua  minimum  maneat,  sem- 
per  tamen  aliquid  nobis  videtur  oportere  relinqui,  quod 
conversione  non  attingatur ,  sed  in  utraque  re  sit  idem. 
Inde  desumitur ,  ut  etiam  ex  hac  parte  sacramenta- 
lis  conversio  appelletur  propria  vel  potius  ut  sit  con- 
formis  aiiis  conversionibus  nobis  notissimis,  iam  suffìcere, 
ut  de  pane  et  vino  conversis  quam  paucissimum  maneat, 
v.  gr.  habitudo  vel  relatio  quaedam ,  qua  accidentia 
ita  ad  corporis  sanguinisque  substantiam  pertineant ,  ut 
antea  pertinebant  ad  substantiam  panis  et  vini:  unde  de 
priori  in  posteriorem  dicantur  substantiam  transmissa.  Sed 
certum  est,  huiusmodi  habitudinem  non  esse  eam,  quam 
inhaerentiae  vocant,  quia  accidentia  panis  et  vini  corpori  et 
sanguini  Iesu  Christi  nequeunt  inesse  tamquam  subiecto 
per  ipsa  modificato.  Verum  agnoscimus  habitudinem  talem, 
qua  corporis  et  sanguinis  eucharistici  praesentia  accidenti- 
bus  limitetur  ita,  ut  ubicumque  ea  sunt,  ibidem  sit  Christus, 
iisque   corruptis  iam  desinat    corpus  et  sanguis  sub  iis 


1)  Francelinus  S.  I.  in  synopsi:  Conversio,  transsubstantiatione 
non  excepta,  saltem  magis  propria  dicitur,  si  in  utroque  termino  per- 
severat  reale  aliquod  tertium  commune,  quod  cum  termino  formali 
constituat  terminum  totalem  :  inde  enim  fit,  ut  vere  dici  possint  ea, 
quae  non  sunt,  in  id  mutari,  quod  non  erant  (citatus  apud  Scheeben 
1.  c.  p.  482.) 

existere1).  Haec  autem  probabilius  non  est  solummodo 
m  orali  s,  i.  e.  mera  coexistentiae  relatio  ex  decreto  quo- 
dam  externo  dei  dependens ,  id  quod  tuebantur  Scotus, 
Ochamus,  Gabriel,  alii2);  nam  quamvis  ita  salvetur  fìdes 
mysterii  huius,  secundum  ordinariam  tamen  dei  providen- 
tiam,  quae  per  interiorem  coniunctionem  possunt  fieri,  non 
solent  externo  tantum  effìci  decreto.  Sicut  enim  ex  cohae- 
rentia,  qua  res  se  semper  invicem  sequuntur,  quasdam  con- 
suevimus  statuere  interiores  cònnexiones  et  dependentias 
v.  gr.  in  rebus  praesupponimus  existere  vires,  quae  certos 
eifectus  semperque  eosdem  producant,  non  recurrentes  ad 
decretum  dei  a  rebus  externum  ,  ita  iusto  concludimus 
iure,  conditioni  illi,  qua  sacramentalis  corporis  Christi  prae- 
sentia  ab  accidentibus  dependet  iisque  limitatur  (quamvis 
non  ipse  Christus  ab  iis  dependeat,  ut  recte  monuit  S. 
Thomas)  respondere  intrinsecus  realem  quandam  relationem, 
quae  intercedat  inter  species  et  corpus  Christi,  eamque 
diversam  ab  inhaerentia,  quae  non  est  in  hoc  sacramento. 
Hoc  etiam  quam  plurimum  persuadent  locutiones  usitatae 
quibus  a  sacerdote  ipsum  corpus  dicitur  elevari,  „in  altari 
poni  .  .  .  (imo)  frangi  et  sacerdotalibus  manibus  contractari 
ac  dentibus  atteri"  (id  quod  Berengarius  in  fidei  confessione 
coactus  est  profiteri)  :  etenim  si  virtute  alicuius  decreti 
tantum  corpus  Domini  sequeretur  motum  specierum,  sacer- 
dos  nonnisi  elevaret  vel  deponeret  species ,  deus  autem 
simul  agens  moveret  corpus,  ut  speciebus  coexisteret,  multo 
minus  autem  sacerdos  frangeret  vel  attereret  corpus,  quod 
nullo  modo  potest  huiusmodi   pati,    nisi  quatenus  cum 


1)  Thom.  Summa  III.  q.  76  a.  6.  ad  3  :  Corpus  Christi  remanet 
in  hoc  sacramento  non  solum  in  crastino,  sed  etiam  in  futuro,  quous- 
que  species  sacramentales  manent,  quibus  cessantibus  desinit  corpus 
Christi  sub  eis,  non  quia  ab  eis  dependeat,  sed  quia  tollitur  habitudo 
corporis  Christi  ad  illas  species. 

2)  Scotus  1.  4  sent,  dist.  10  qu.  9.  Ocham.  ibid.,  Gabriel  a.  2 
conci.  10. 

speciebus  proprie  fractis  et  attritis  unum  physicum  con- 
stituit,  quo  fìat,  ut  quae  circa  solas  species  aguntur, 
quadam  idiomatum  communicatione  de  substantia  sub  iis 
latente  praedicentur,  Oportet  igitur  corpus  Christi  habitu- 
dine  physica  cum  accidentibus  esse  couiunctum. 

Fuerunt  qui  corporis  Christi  cum  speciebus  unionem 
voluerint  esse  merae  efficientiae,  qua  vel  motae  spe- 
cies Christi  corpus  trahant  secum,  ut  magneta  movet  ferrum 
vel  qua  Christi  corpus  species  secundum  se  moveat.  Sed 
indecorum  est  atque  ineptum  vindicare  eam  vim  speciebus, 
qua  corpus  quasi  resistens  in  modum  attractionis  dimóve- 
ant.  Nec  stat  hoc  cum  physica;  quia  quod  attrahitur, 
semper  distat  ab  eo,  quod  attrahit,  neque  unquam  est  in 
eo;  corpus  autem  sacramentale  nunquam  vel  minimo  inter- 
vallo a  speciebus  distat,  sed  eas  totas  sua  compenetrat 
substantià.  Porro  substantia  quaelibet  per  modum  attractio- 
nis cum  accidentibus  uniri  nequit;  quia  substantia  secun- 
dum se  solam  absque  accidentibus  spectata  non  potest 
aliquid  extra  se  agere  neque  ab  exteriori  pati  neque 
ullam  habere  resistentiam,  quae  vincatur  attractione. 

Restat  igitur,  ut  praedictam  habitudinem  statuamus 
esse  interiorem  et  formalem,  idque  Angelici  Doctoris 
facile  firmatur  auctoritate,  qui  saepius  de  unione  vel 
habitudine  corporis  Christi  ad  species  ita  facit  verba, 
ut  haec  non  possit  intelligi  nisi  vere  et  proprie  dieta,  sed 
diversa  ab  ea,  quam  vocamus  inhaerentiam2).  Yerum  quum 
eam  dicat  esse  ineffabilem  et  huic  sacramento  propriam, 


1)  Suar.  disp*  in  III.  p*  Summae  47  sect.  13. 

2)  Le:  habitudo  corporis  ad illas  species  —  in  1.  4.  sent.  dist.  11  qu.i  : 
species,  quibus  corpus  divinitati  unitimi  modo  ineffabili  coniungitur  —  Sum- 
ma  p.  Ili  qu.  75+  a  1  ad  3  :  corpus  Christi  non  est  eo  modo  in  sacramento,  sicut 
corpus  in  loco,  quodsuis  dimensionibus  loco  commensuratur,  sed  quodam  spe- 
ciali modo,  qui  est  proprius  buie  sacramento,  unde  dicimus,  quod  corpus 
Cbristi  est  in  diyersis  altaribus  non  sicut  in  diversis  locis,  sed  sicut  in  sacra- 

non  aperte  significai;,  eam  a  pane  in  corpus,  a  vino  in  san- 
guinerà esse  proprie  transfusam.  Sed  et  quibusdam  tlieolo- 
gis  caute  procedentibus  videtur  sufficere,  quod  Lane  unionem 
dicant  non  esse  merae  efficientiae,  sed  aliam  quandam 
supernaturalem  et  ineffabilem,  nec  tamen  eam  audent  dicere 
formalem  vel  formaliter  diversam  ab  inhaerentia,  quae  sine 
ipsa  inhaerentia  potuerit  transfundi  a  pane  in  corpus 
Christi.  Tamen  necesse  est  hoc  concedi,  quamvis  aliter 
atque  ex  eucharistiae  sacramento  sane  non  facile  cuiquam 
persuadeas ,  duas  esse  naturales  uniones  inter  corporis 
alicuius  substantiam  ipsiusque  accidentia,  easque  formaliter 
ab  invicem  distinctas:  unam  videlicet  subiecti  et  in- 
haerentis  formae ,  alteram ,  qua  substantia  accidenti- 
bus  suis  contineatur  et  limitetur  seu  quam  „continen- 
tis  termini"  vocant  *).  Sed  certe  formaliter  diversae 
sunt  habitudines  ,  quae  a  se  invicem  possunt  separari 
quarumque  una  sine  altera  potest  existere  et  vere  existit. 
Quum  igitur  nobis  in  aperto  sit,  eam  coniunctionem,  quae 
inter  corpus  Christi  et  species  existit,  fuisse  etiam  inter 
panem  et  species,  sed  simul  cum  inhaerentia,  nunc  autem 
in  sacramento  esse  absque  inhaerentia,  haec  duo  oportet 
ita  esse  diversa,  ut  conceptus  terminandi  non  dependeat  a 
conceptu  inhaerendi ,  sed  inter  eos  sit  formalis  distinctìo 
statuenda.  Optime  igitur  dicemus,  quodlibet  corpus  cum 
suis  accidentibus  esse  coniunctum  radicali  quadam  et  primi- 
tiva coniunctione,  quam  significamus  dicendo:  substantiam 
substare  suis  accidentibus;  ex  hac  autem  duos  profluere 

mento.  Per  quod  non  intelligimus,  quod  corpus  Christi  sit  ibi  solura 
in  signo  .  .  .  sed  intelligimus,  corpus  Christi  hic  esse  secundum  modum 
proprium  huic  sacramento.  —  qu.  76.  a.  5  :  corpus  Christi  non  est  in 
hoc  sacramento  sicut  in  loco,  sed  per  modum  substantiae,  eo  se.  modo, 
quo  substantia  continetur  a  dimensionibus  ....  non  tamen  substantia 
corporis  Christi  est  subiectum  illarum  dimensionum,  sicut  erat  pania  .  .  . 
substantia  autem  corporis  Christi  comparatur  ad  locum  illum  medianti- 
bus  dimensionibus  alienis. 

1)  Caietan.  in  Summa  p.  III.  q.  75  a.  1. 

effectus  formales,  secundum  se  diversos:  iride  enim  sequi 
naturaliter  timi  habitu dinera  subiecti  ad  aecìdentia,  tura 
habitudinem  seu  respectura  praesentiae  ipsius  substantiae 
ad  locum  eundem,  in  quo  sunt  accidentia  1).  Hoc  ultimura 
naturaliter  quidem  non  est  sine  altero;  quia  naturaliter 
substantia  non  terrninatur  et  continetur  loco,  nisi  quando 
per  quantitatem  sibi  inhaerentem  per  locum  est  diffusa. 
Sed  quia  secundum  se  ab  altero  est  diversum,  su  per  na- 
turali modo  et  transscendentali  ordine  potest 
fieri,  ut  ratione  praedictae  radicalis  coniunctionis  substantia 
contineatur  et  limitetur  dimensionibus  loci  nec  tamen  per 
eas  tamquam  inhaerentem  sibi  quantitatem  in  loco  sit 
extensa  vel  loco  commensuretur.  Quantitas  igitur,  qua 
hoc  casu  limitaretur  substantia,  non  esset  propria,  sed 
aliena  ;  verum  secundum  hunc  effectum  formalem  ei  ita  intime 
esset  coniuncta,  sicut  propria  quantitas  ei  coniuncta  est 
ratione  alterius  effectus,  quo  tamquam  subiectum  modi- 
ficatur. 

Duae  igitur  sunt  quantitates,  quibus  corpus  Chris  ti 
in  sacramento  existit  unitum,  una,  quae  est  propria  corpo- 
ris,  et  altera,  quae  est  specierum ,  sed  diversas  agunt  par- 
tes.  Substantia  enim  quaelibet  inforni atur  et  terrnina- 
tur duplici  modo  per  quantitatem,  scilicet  secundum  se  et 
secundum  locum.  Inf'ormatur  secundum  se,  quum 
quantitas  ei  in  ordine  ad  ipsam,  distinctas  communicet 
partes ,  quibus  sit  apta,  quae  per  locum  diffundatur  vel 
extendatur.  Quod  enim  substantia  obtinet  spatium,  non 
est  nisi  ex  convenientia  substantiali,  quam  habet  per  mo- 
lerà propriam  i.  e.  inhaerentem  sibi,  qua  prius  est  sub- 
stantialiter  in  se  ipsa  divisa,  priusquam  divisibilis  existat 
in  loco.  Corpus  igitur  Iesu  Christi  in  sacramento  per 
propriam  quantitatem  informatur  in  ordine  ad  se 
ipsum;    in     ordine    autem    ad     locum     per  nullam 


1)  Gregor.  de  Val.  1.  c.  disp.  6  qu.  3  pct.  3. 

informatili*,  neque  per  propriam,  quae  hoc  nimirum 
caret  effectu  extendendi  corpus  secundum  mensuras,  nec  per 
alienam  specierum,  utpote  quae  ea  ipso  sit  aliena,  quod 
corpori  non  est  coniuncta  per  modum  inhaerentis  fór- 
mae.  Secundum  se  substantia  terminatur  per 
quantitatem,  quatenus  ex  diversis  partibus,  quas  habet 
per  eam,  aliquid  totum  et  unum  constituitur,  distinctum 
ab  omni  alio ,  unde  quantitas  individuationis  principium 
intelligitur,  et  unde  fluit,  ut  naturaliter  substantia  nonnisi 
unum  locum  obtineat,  cuius  limites  non  excedit  et  quem 
ab  aliorum  corporum  compenetratione  defendit.  Fieri 
nequit ,  ut  corpus  per  alienam  individuetur  molem  ; 
quia  hoc  quam  plurimum  ad  cuiuslibet  rei  proprieta- 
tem  pertinet,  ut  a  se  non  sit  divisibilis,  sed  diversa  ab 
omni  alia.  Sed  nullo  modo  implicat  contradictionem,  quod 
res  per  alienam  quantitatem  terminetur  secundum  lo- 
cum, dummodo  non  sit  extensa  per  propriam  molem;  quia 
quod  substantia  secundum  unum  locum  existat  terminata 
per  suam  quantitatem,  hoc  non  solum  ab  eo  dependet, 
quod  sit  individua,  sed  etiam  quod  sit  extensa  in  loco; 
namque  primum  est ,  ut  suis  dimensionibus  commensure- 
tur  loco ,  deinde  sequitur  j  ut  hunc  obtineat  locum  eum- 
que  unum;  quia  per  eandem  quantitatem,  qua  secundum  se 
et  secundum  locum  modificatur,  etiam  secundum  se  termi- 
natur, ut  sit  una.  Itaque  quod  extensum  est,  superficie 
sua  quasi  carcere  concluditur,  accidentibus  suis  quasi  vincu- 
ìis  constringitur.  Quando  autem  rem  ponimus  secundum 
locum  omnino  non  extensam,  iis  sane  vinculis  apparet  libe- 
rata, quae  tali  modo  praesentiam  eius  coarctant,  et  deo 
volente,  potest  pluribus  simul  in  locis  collocari  et  alienis 
quibus  terminetur  dimensionibus  affigi,  quod  utrumque  fit  in 
uucharistiae  sacramento.  Ex  dictis  concludimus,  in  hoc 
sacramento  corpus  Ohristi  secundum  se  modificari  et  ter- 
minari  nonnisi  per  propriam  quantitatem,  secundum  locum 
omnino  non  modifioari  et  ita  iam  fieri,  ut  secundum  locum 

possit  terminari  per  alienas  specierum  dimensiones,  quibus 
ad  hunc  effectum  ita  sit  unitum,  sicut  per  unitionem  cum 
sua  ipsius  quantitate  efficitur  ,  ut  secundum  se  sit  extensa 
et  individua.  Vidimus  porro,  substantiae  ad  suas  dimensi- 
ones habitudinem  non  posse  suscipi  per  molem  alie- 
nam  nisi  praecise  ad  hunc  effectum ,  quo  per  eam 
habet,  ut  sit  secundum  locum  terminata ,  idque  nulla  alia 
ratione,  nisi  quod  in  loco  non  sit  per  propriam  ex- 
tensa quantitatem:  unde  infertur,  non  existere  hic  plu- 
res  quam  duos  effectus  ab  invicem  ita  separabiles,  ut  ad 
diversa s  queant  pertinere  quantitates.  Omnes  enim  aìiae 
quantitatis  functiones  praeter  praedictum  effectum  ad  inhae- 
rentiam  reducendae  sunt,  qua  dimensiones  vocantur  propriae. 

Eius  autem  unionis,  quam  termini  continentis  diximus, 
ab  inhaerentia  diversitatem  alia  sane  via  atque  ex  altaris 
mysterii  veritate  non  facile  concessimus  ostendi,  sed  eam 
nonnullis  analogiis  saltem  probabiliorem  facere  studebi- 
mus.  Ad  quod  multum  facit  exemplum  de  subsistentia 
creata,  quae  in  modo  quodam  physico  constitit  ad  naturam 
spiritalem  superaddito  ab  eaque  diverso.  Naturaliter  qui- 
dem  saltem  distincte  ac  piene  non  cognoscimus,  subsisten- 
tiam  esse  aliquid  a  natura  diversum,  quod  ad  eam  accedat 
necesse  sit,  quo  compleatur  et  ad  summam  in  linea  sub- 
stantiae perfectionem  evehatur,  sed  ex  incarnationis  myste- 
rio  elucet,  spiritalem  naturam  non  iam  secundum  se  esse 
subsistentem,  quum  Christi  anima  non  secundum  se  subsi- 
tat,  sed  in  Verbo  divino,  a  quo  ut  supposito  sustentante 
ipsa  dependet.  Inde  autem  ulterius  sequitur,  in  puris 
hominibus  duplicem  esse  unitatem  ,  quae  utraque  ex  uni- 
tione  corporis  et  animae  gignitur,  alteram  naturae,  alteram 
subsistentiae  seu  personae.  Naturae  unitatem  intelligimus 
„ secundum  quod  anima  unitur  corpori  formaliter  perficiens 
ipsum,  ut  ex  duobus  fìat  una  natura,  sicut  ex  actu  et 
potentia,  materia  et  forma  ....  unitas  vero  personae 
ocmstituitur  ex  ipsis,  in  quantum  est  unus  aliquis  subsistens 

in  carne  et  anima  x)u,  Sicut  igitnr  ex  incarnationis  dog- 
mate  concludimus,  duas  in  hominibus  esse  habitudines 
corporis  humani  ad  animam,  unam,  qua  per  ipsam  infor- 
metur, alteram,  qua  per  ip3am  subsistat,  ac  proptera  cor- 
pus posse  per  animam  informari,  quin  per  ipsam  habeat 
subsistentiam,  sicut  factum  est  in  persona  Christi  :  ita  ex 
eucharistiae  mysterio  concludimus,  duas  esse  habitudines 
diversas,  quibus  accidenti  a  uniantur  cum  substantia,  unam 
termini  coniinentis,  alteram  inhaerentiae,  ac  proinde  posse 
substantiam  contineri  et  limitari  accidentibus,  quin  tamen 
per  ipsa  informetur,  id  quod  vere  fìt  in  eucharistiae  sacra- 
mento. Porro  sicut  natura  prius  est,  quod  corpus  cum 
anima  uniatur  in  unam  naturarti ,  unde  iam  habet,  ut  per 
ipsam  informetur,  quam  quod  corpus  per  animam  acquirat 
subsistentiam  (namque  adeo  in  Yerbo  subsistentiam  corpus 
Christi  non  habet,  nisi  praesupposita  corporis  ad  animam  na- 
turali unióne,  quare  sancti  patres  mediante  anima  dicunt 
Verbum  carnem  assumpsisse) 2)  ita  priusquam  substantia 
suis  informetur  accidentibus,  iis  necesse  est  radicali  quadam 
coniunctione  coniungi,  qua  ipsa  iis  substet  iisque  substan- 
tiali  modo  adsit,  unde  hoc  fluat,  ut  etiam  secundum 
locum  iis  possit  subesse  ipsiusque  in  loco  praesentia  per 
ea  determinari.  Adeo  magis  alia  via  similitudo  ostenditur. 
Naturaliter  enim  fieri  nequit,  ut  natura  creata  compleatur 
et  terminetur  per  subsistentiam,  quin  modificetur  atque  in- 


1)  Thom.  Summa  p.  III.  qu.  2  a  1.  —  Nottebaum  de  personae 
vel  hypostaseos  notione  et  usu  p.  88.  89» 

2)  Nottcbaum  1.  e.  p.  90:  Certum  est,  eam  non  esse  patribus 
mentem,  ut  anima  quasi  gluten  sit  ac  vinculum,  quod  Verbum  et  car- 
nem inter  se  colliget  coniungatque  .  .  sed  vera  sententia  .  .  .  non  alia 
esse  videtur,  nisi  haec,  ut  corpus  humanum  aptum  idoneumque  non 
esset,  quod  cum  Yerbo  xccti'  vnóoi aoiv  coniungeretur,  nisi  cum  anima 
rationali  tam  arctc  csset  copulatum  ,  ut  unam  cum  eo  naturam 
componat. 

formetur  secundum  se,  sed  in  persona  Christi  Verbi  sub- 
sistentia  humanitatem  quidem  complevit,  sed  non  modifica- 
vit  neque  in  eam  tamquam  in  subiectum  fuit  recepta.  Ad 
eundum  igitur  modum  quantitas  et  per  ipsam  caetera  acci- 
dentia  substantiam  corporis  vel  sanguinis  Iesn  Christi 
seeundum  locum  quidem  terminant,  sed  ei  tamquam  sub- 
iecto  per  ipsam  modificato  nullatenus  inhaerent.  Nam 
„quemadmodum  ut  humanitas  Christi  fiat  subsistens  per 
Verbi  subsistentiam ,  necessarium  non  est,  quod  subsisten- 
tia  Verbi  recipiatur  in  humanitate  aut  illam  modifìcet  vel 
informet,  sed  satis  fuit  recipi  modum  unionis,  qui  transscen- 
dentali  ordine  respicit  subsistentiam  Verbi  atque  humanitatem 
formaliter  eidem  coniungit,  sic  etiam  ut  corpus  Christi  fiat 
terminatum  et  contentimi  per  quantitatem  specierum,  mini- 
me requiritur,  quod  talis  quantitas  recipiatur  in  corpore 
Christi  vel  illi  inhaereat,  sed  satis  est,  quod  in  corpore 
Christi  recipiatur  modus  unionis,  qui  transscendentali  ordine 
respiciat  quantitatem  tamquam  extremum  formaliter  unitum 
in  ratione  termini  ')u. 

En  aliud  exemplum.  Communiter  statuunt  theologi, 
daemones  vel  spiritus  damnatos  alligatos  esse  loco,  aeri 
scilicet  caligonoso  vel  inferno2)  vel  igni  gehennae,  quem 
secum  circumferant.  Sed  modus  iste,  quo  in  tali  sunt  loco, 
non  est  is,  qui  spiri tibus  est  naturalis  :  neque  enim  eius- 
modi  rebus  vel  locis  coniuncti  sunt  per  modum  virtutis  vel 
unione  efficientiae 3),  sed  immediate  secundum  suam  sub- 
stantiam.    Quod  enim  igni  vel  inferno  sunt  affixi,  hoc 


1)  Salmant.  h  c.  disp.  6  dub.  2  §*  2. 

2)  Thom.  Summa  p.  I.  qu.  64.  a.  4. 

3)  Thom.  1.  c.  qu.  8  a.  2  ad  1  :  Incorporala  non  sunt  in  loco 
per  contactum  quantitatis  dimensione,  sed  per  contactum  virtutis  —  ad 
2:  Indivisibile  non  applicatur  ad  continuum,  sicut  aliquid  eius,  sed  in 
quantum  contingit  illud  sua  virtute;  unde  secundum  quod  virtus  eius 
se  potest  extendere  ad  unum  vel  multa,  ad  parvum  vel  magnum,  secun- 
dum hoc  est  in  uno  vel  pluribus  locis  et  in  loco  parvo  vel  magno. 

certe  non  dependet  ab  operatione  alicuius  creatae  potentiae, 
sed  a  deo  puniente,  qui  angelis  peccantibus  non  pepercit,  sed 
rudentibus  inferni  detractos  in  tartarum  tradidit  cruciandos  *) 
eosque  vinculis  aeternis  sub  caligine  reserva vit2).  Conti- 
nentnr  igitur  loco  poenali  vel  carcere,  in  quod  inviti 
detrusi  sunt,  idque  nulla  virtutis  operatione,  sed  imme- 
diate secundum  substantiam ,  quamvis  loco  non  affici- 
atur  natura  eorum  vel  commensuretur  ei;  nam  „locus 
non  est  poenalis  angelo  aut  animae  quasi  afficiens  alter- 
ando naturam,  sed  quasi  afficiens  voluntatem  con- 
tristando, dum  angelus  vel  anima  apprehendit  se  esse  in 
loco  non  convenienti  suae  voluntati 3)  :"  Nemo  hucusque 
in  hac  re  ostendit  repugnantiam.  Sicut  autem  non  repu- 
gnat,  quod  spiritus  immediate  secundum  suam  substantiam 
terminetur  loco  eique  reali  uniatur  unione4],  quin  dimen- 
sionibus  afficiatur  et  iis  informetur ,  ita  non  repugnat, 
quod  Christi  corpus  et  sanguis,  quae  quodam  spiritali  modo 
adsunt  in  hoc  sacramento,  speciebus  panis  et  vini  secun- 
dum locum  terminentur  iisque  reali  ac  formali  unione 
affixa  sint,  quin  simul  informentur  iis.  Utrumque  eo  in- 
telligitur,  quod  conceptus  terminandi  omnino  diversus  est 
a  conceptu  inhaerendi  et  unus  sine  altero  bene  potest 
cogitari. 

Restat  quaestio  multum  agitata,  num  habitudo  illa, 
quam  diximus  a  pane  in  corpus,  a  vino  in  sanguinem 
transfundi,  substantialis  sit  dicenda  an  accidentalis.  Sub- 
stantialem  vocamus  habitudinem,  quae  vel  est  ipsa  sub- 
stantia ,  prout  se  babet  spiritus  sanctus  inter  patrem 
et  filium 5) ,    vel    quae    est    inter    duas    substantias  in 


1)  2  Petr.  2,  4. 

2)  Iud.  6. 

3)  Thom.  Summa  p.  I  qu.  64.  a  4  ad  1, 

4)  Salmant.  tract.  13  disp.  18  dub  2  conci.  3  sq.  et  1.  c. 

5)  Thom.  L  c.  qu.  27  ad  3. 


62 


imam  naturam  coodunatas,  qualis  intercedit  inter  corpus 
et  animam  in  nomine,  vel  quae  est  inter  partes  elemen- 
tares  unius  eiusdemque  substantiae  i.  e.  inter  materiam 
et  formam  ,  vel  denique,  cuius  alterum  extremum 
sunt  accidentia,  quatenus  per  ea  substantia  in  semet  ipsa 
modifìcatur  et  informatur.  Modus  autem  ille,  quo  cor- 
pus Christi  cum  speciebus  existit  connexum ,  nullate- 
nus  is  est,  quo  substantia  secundum  se  modificetur  vel 
intra  se  mutetur,  sed  ad  aliquid  accidentale  pertinet  et  exter- 
num,  nempe  ad  locum,  quem  species  obtinent:  quare  per- 
multis  haec  habitudo  videbatur  accidentalis  esse  dicenda. 
Timebant  enim,  ne  quando  dicatur  substantialis,  moveatur 
suspicio  i  quasi  ipsa  corporis  substantia  per  conversionem 
sacramentalem  quotidie  patiatur  mutationem,  id  quod  certe 
falsum  est.  Neque  enim  eo,  quod  corpus  Christi  cum 
speciebus  unum  physicum  constituit ,  substantia  ipsa 
eo  modo  mutatur ,  quod  accidentia  in  sese  recipiat 
tamquam  in  subiectum,  unde  iam  esset  alia,  sed  cum  iis 
aliquid  unum  esse  videtur  per  accidens  \  nimirum  ratione 
loci,  quo  corpus  continetur  non  propter  se,  sed  propter 
species.  Veruni  quando  respicimu3  radicalem  illam  con- 
iunctionem,  quae  in  corporìbus  naturalibus  etiam  eorum 
per  sua  accidentia  inforniationem  et  modificationem  ante- 
cedi, verumtamen  in  sacramento  nonnisi  externeum 
habet  effectum ,  nimirum  quod  ubicunque  sunt  panis 
accidentia,  ibidem  sit  corpus  Christi,  vix,  puto,  dubitandum 
est,  quin  eiusmodi  habitudo  ratione  sui  ipsius,  non  ratione 
effectus  externi  vel  locationis  spectata ,  merito  dicatur 
substantialis,  eo  modo  quo  et  ipsa  inhaerentia.  Et  quod 
ad  mutationem,  quam  patiatur  corpus  Christi  vel  videatur 
pati ,  quando  eius  cum  speciebus  coniunctio  dicatur  sub- 
stantialis, inter  theologos  nonnulla  quaestio  est,  num  cor- 
pus Christi  per  habitudinem  ad  species,  seu  in  sacramento, 
mutetur  annon  mutetur.    Mutari  negant  Thomas,  Bonaven- 

tura ,  alii  x) ,  sed  alii  affirmant ,  ut  Gabriel ,  Sal- 
mant. ,  Bellarminus 2).  Utrumque  autem  potest  suo  modo 
defendi,  ut  bene  observat  Grregor.  de  Valentia3),  quia 
ex  mente  auctorum  non  est  contradictio.  Negantes  enim 
loquuntur  de  mutatione  proprie  dieta,  quae  nimirum  sit 
per  aliquam  formam  seeundum  se  novam,  quale  est  acci- 
dens  physicum  per  modum  inhaerentiae  aliter  perficiens. 
Namque  habitudo,  quam  statuimus  in  sacramento,  talis  est 
modus  internus  et  realis,  qui  substantiam  non  seeundum 
se  perficiat,  sed  ei  tantummodo  det  ordinem  ad  accidentia, 
quatenus  sub  iis  contineatur.  Àffirmantes  autem  loquuntur 
de  mutatione  late  vel  improprie  sumpta  ;  quia  nimirum 
certissimum  est  aliter  se  habere  corpus  Christi  in  sacra- 
mento, aliter  in  coelo.  Quale  enim  corpus  Christi  existit 
in  coelo,  non  est  aptum,  quod  subsit  accidentibus  alienae 
substantiae.  Sed  in  sacramento  Christi  corpus,  ut  supra 
vidimus ,  novum  quendam  acquirit  habitum  existendi  ; 
quia  reali  unione  unitur  speciebus ,  quibuscum  rem 
unam  efficiat  physicam.  Hoc  igitur  sensu  negandum  non 
est,  corpus  in  sacramento  per  suam  ad  species  habitudinem 
mutari. 

Haec  hactenus.  Obtundantur  iam  eorum  ora,  qui  prae- 
sumpserint  negare,  esse  conversionem  substantialem,  qualem 
in  sacramento  fieri  catholica  veritas  tenet,  eo  quod  nihil  de 
pane  manent  substantiale  :  hoc  enim  si  requiratur,  iam  ha- 
bent,  quod  postulant.  Sed  superest  alia  difficultas,  ex  dictis 
tamen  haud  difficile  solvenda:  per  conversionem  nimirum, 


1)  Thomas  l  4  sent.  d,  11  q.  1  a  3  quaestiunc.  1.  Summa  p. 
III.  q.  76  a  6  in  corp.  et  ad  3.  Bonaventura  1.  4.  disk  10  a  I  qu. 
1   ad  1. 

2)  Gabr.  1.  4.  sent.  d.  11  qu»  unica.  Salmant.  traci  23  disp.  5 
d.  3  §♦  3.  Bellarm.  i.  3  de  euch.  cap.  18. 

3)  1.  e 

inquiunt,  necesse  est  aliquid  novi  produci.  Quaestio- 
nem  hanc,  quale  sit  hoc  novi  in  sacramento,  de  industria 
nos  ad  calcem  huius  partis  remisimus  ;  quia  in  eo  oportet 
quam  plurimum  conspici,  in  quo  consistat  conversionis  my- 
sticae,  de  qua  agimus,  natura.  Supra  autem  iam  recensui- 
mus  diversas  huius  rei  expìicationes,  quarum  ne  una  quidem 
fuit,  quae  nobis  satisfaceret  :  vidimus,  corpus  Christi  vel 
sanguinem  in  hoc  sacramento  non  creari  ex  nihilo  nec  ge- 
nerari  nec  nutriri  nec  omnino  secundum  se  produci: 
quid  ergo  novi  fìt  per  conversionem  ?  Certe  nova  est 
substantialis  illa  habitudo ,  quam  per  conversionem  corpus 
Christi  acquirit  ad  species,  sed  non  est  nova  praecise  se- 
cundum se:  fuit  enim  iam  in  pane  et  vino,  a  quibus  est 
transfusa  in  corpus  et  sanguinem  Iesu  Christi.  Neque  ter- 
minus,  ad  quem  dirigitur  consecratio,  potest  esse  unio  vel 
habitudo  ulla  secundum  se  spectata,  (id  quod  velie  viden- 
tur  Henriquez  et  alii  quidam),  sed  vel  iuxta  sonum  verbo- 
rum  consecrationis  ipsum  est  corpus  et  sanguis  Iesu  Christi. 
Verumtamen  nova  est  illa  habitudo,  prout  in  corpore 
Christi  spectatur;  namque  in  ipso  est  supernatu- 
ralis  et  supra  omnem  naturae  facultatem  divino  modo 
effecta.  Similiter  corpus  Christi  non  est  novum  in  hoc  sa- 
cramento secundum  se  ipsum,  sed  est  novum,  prout  est 
corpus  sacramentale,  i.  e.  hoc  substantiaii  modo  praesens, 
quo  solo  valebat  uniri  speciebus  sub  iisque  latere.  Ergo 
novum  est  hoc  unum  physicum,  quod  vocamus  eucharistiae 
sacramentum  quodque  constat  ex  duobus,  visibilibus  et  in- 
visibilibus  formali  unione  unitis.  Cum  multis  igitur  aliis  *) 
censemus,  id  quod  novi  effìcitur  per  conversionem  non  esse 
nisi  corpus  et  sanguis  eo  respectu,  quo  substant  speciebus 
iisque  unita  novum  acquirunt  habitum  praesentiae,  quam 
antea  non  habebant,  idque  indicato  verbis  consecrationis  : 

1)  Paludanus  1.  4.  sent,  dist.  11  qu.  3  a.  2.  Capreolus  ibid.  a.  3 
ad  1  et  3.  Dom.  Soto  d.  9  qu.  2  et  4.  Valentia  h  c.  disp.  6  qu.  3  pct.  3 
Salmantic.  1.  c.  disp.  5  dub.  3  §.  1. 

„Hoc  est  corpus  meum",  quia  tò  hoc  explicatur  et  intelli- 
gitur:  „id,  quod  latet  sub  speciebus  substantialiter  iis  con- 
nexum,  est  corpus  meum".  Et  hoc  quam  plurimum  com- 
mendatur  quum  iis,  quae  de  habitudine,  quam  dicunt  „ ter- 
mini continentis"  eaque  substantiali  attulimus,  tum  in- 
suffìcientia  omnium  aliarum  quas  enumeravimus  sen- 
tentiarum.  Nam  quum  conversio  vera  sit  actio,  certe 
oportet  ei  aliquem  terminum  assignari;  sed  hic  non  est 
mera  per  adductionem  praesentia,  quum  adductio 
non  sit  proprie  substantialis  conversio,  neque  est  sub  stan- 
tia tamquamproducta  secundum  se;  quia  corpus 
Christi  iam  existens  non  potest  creari  vel  generari: 
ergo  produci  nequit  nisi  secundum  modumquendam, 
quem  antea  non  habebat,  ita  ut  corpus  Christi  novum  sit 
secundum  hunc  specialem  modum,  quo  est  in  sacramento. 
Haec  sententia  omnino  sufficit;  quia  ad  conversionem  pro- 
prie dictam  minime  requiritur,  ut  id,  in  quod  fìt  conversio, 
secundum  ipsam  rem  primum  efficiatur,  sed  hoc  satis  est, 
quod  sit  sub  novo  respectu.  Nani  quando  v.  gr.  cibus  con- 
vertitur  in  carnem  hominis,  nihil,  quod  sit  absolute  novum, 
producitur  :  cibi  enim  materia  manet,  forma  autem  conver- 
tito in  substantialem  corporis  formam  i.  e.  in  animam, 
quae  iam  praeexistit.  Terminus  igitur  eiusmodi  conversionis 
est  materia  cibi,  quatenus  subest  animae  eam  informanti, 
sed  nec  materia  nec  anima  est  nova ,  nova  autem  est  caro 
seu  substantiale  compositum  ex  cibi  materia  et  informante 
eam  anima.  Simili  modo  in  conversione  sacramentali  ter- 
minus est  corpus  Christi  non  secundum  se  novum,  sed  qua- 
tenus subest  speciebus  secundum  locum  corpus  continen- 
tibus  et  limitantibus ,  nec  quidquam  novi  in  hac  re  de- 
prehenditur,  nisi  quod  per  specialem  corporis  ad  accidentia 
unionem  efficitur  saeramentum.  Yel  quando  in  hac  simili- 
tudine respicimus  ad  hoc,  quod  proprie  convertitur  i.  e.  ad 
substantialem  cibi  formam,  haec  tota  non  manet,  sed  con- 
vertitur in  animam  iam  existentem,  quae  per  conversionem 

5 


66 

secundum  se  non  mutatur,  sed  novum  acquirit  habitum  ad 
cibi  materiam ,  quam  inforni at  i.  e.  ad  eam  partem,  quae 
per  conversionem  non  attingitur  proprie  ;  quia  manet.  Si- 
mili modo  in  conversione  sacramentali  tota  substantia  pa- 
nis  non  manet,  sed  convertito  in  totam  substantiam  cor- 
poris  iam  existentem ,  quae  per  conversionem  secundum  se 
non  mutatur,  sed  novum  acquirit  babitum  ad  species,  quibus 
limitato  et  continetur  i.  e.  ad  eam  partem,  quae  per  con- 
versionem non  attingitur,  sed  de  pane  transmittitur.  Aliud 
exemplum  de  resurrectione  mortuorum  desumitur.  Eadem 
numero  corpora  iam  aliquando  erant,  ex  iisdem  elementis 
constituta,  quae  quidem  dissolvebantur,  sed  non  perierunt; 
anima  porro,  quae  iterum  iis  unito,  mini  quam  esse  desiit. 
Nihil  igitur  in  regeneratione  corporum  secundum  se  novi 
producitur,  quod  non  iam  existat.  Numquid  igitur  non  erit 
vera  conversio,  quando  dissoluta  congregabuntur,  ac  diver- 
sissimis  quas  inierunt  coniunctionibus  liberata  suis  denuo 
unientur  animabus  eàdem,  qua  antea,  formali  ac  substanti- 
ali  babitudine  ?  jNum  forte  propterea  conversio  non  est  ;  quia 
nibil  potest  ostendi,  quod  secundum  se  novi  producatur,  nisi 
quod  corporis  partes  suam  recipiant  unionem  ad  animam, 
qua  informentur?  Ergo  non  est  neganda  vera  conversio  in 
sacramento,  eo  quod  corpus  Cbristi  non  sit  absolute  novum, 
sed  tantummodo  sit  novum  sub  quodam  respectu  unionis  ad 
species. 

Ex  dictis  elucet,  sacramentalem  conversionem  non  pro- 
prie esse  productionem,  sed  eam  magis  analogam  esse 
production i,  quamadductioni  vel  inter  utramque  me- 
diani quodammodo  tenere  viam  ì).  Neque  einim  tota  est  pro- 
ductio  ;  quia  corpus  Cbristi  per  eam  non  habet,  ut  primum  in- 

1)  Francelin  1.  e:  Licet  simpliciter  productio  termini  formalis  ad 
quem,  non  aeque  postuletur,  sicut  desitio  termini  a  quo,  videtur  tamen 
ad  conversionem  maxime  propriam,  respectu  etiam  habito  ad  conver- 
sionem eucharisticam,  secundum  patrum  explicationem  postulari,  ut  po- 
sitio  termini  ad  quem,  productioni  magis.  quam  adduetioni  sit  analoga, 

cipiat  esse  ;  neque  est  mera  adductio  ;  quia  non  simpliciter  cor- 
pus Christi  specierum  loco  ponitur,  sed  est  eiusmodi  produ- 
ctio,  quae  inauditum  quendam  et  ineffabilem  praesentiae  mo- 
dum  respicitj  i.  e.  per  quam  corpus  Christi  primum  incipiat 
esse  tale,  quale  est  in  hoc  illove  sacramento,  seu  hic  illic 
substantialiter  praesens  per  unitionem  ad  species.  Corpus 
tali  modo  sub  alienis  accidentibus  latens  est  aliquid  omnino 
novum  ac  supernaturale ,  omnem  exsuperans  cogitationem 
multaque  in  se  continens  mirabilia.  Yocatur  hic  modus  sa- 
cramentalis  ratione  sui  effectus,  quia  per  eum  corpus  ita 
speciebus  unitum  existit,  ut  cum  iis  effìciat  hoc  unum,  quod 
vocamus  altaris  sacramentum.  Yocatur  etiam  substantialis 
vel  spiritalis,  non  solum  quia  habitudo  illa  ad  species  est 
substantialis,  ut  diximus,  sed  quia  uno  actu,  dum  per  ipsam 
corpus  vel  sanguis  Christi  speciebus  unitur,  propria  huius 
corporis  et  sanguinis  accidentia,  quae  naturaliter  existunt 
visibilia,  in  invisibilem  substantiam  quodammodo  rece- 
dunt,  ita  ut  quasi  per  modum  spiritus  corporea  sub- 
stantia adsit  totasque  et  singulas  specierum  particulas, 
sub  quibus  litescat,  possit  penetrare.  Imo  fere  divi- 
nus  est  iste  modus,  qui  etiam  creati  spiritus  excedit  vir- 
tutem;  quia  per  diversas  ad  species  habitudines  corpus 
Christi  habet,  ut  remotissimis  locis  simul  adsit.  Haec 
omnia  nova  ac  stupenda  a  consecrationis  actu  dependent, 
utpote  quae  ex  sacramenti  formae  ventate  deriventur,  iuxta 
quam  sub  speciebus  tota  latet  et  continefcur  Christi  corporis 
et  sanguinis  substantia. 

Iam,  puto,  probavi,  transsubstantiationem  omnes  in  se 
habere  conditiones,  quibus  vere  ac  proprie  dicatur  conversio, 
sed  et  ostendi,  in  quo  consistat  huius  conversionis  ratio  ac 
formalis  terminus.  Properemus  igitur  ad  alias  stabiliendas 
veritates  diluendasque  difticultates,  quae  ad  totum  mirabilem 
illum  modum  pertinent,  quo  Christus  existat  in  eucha- 
ristiae  sacramento. 


Pars  (I. 

De  modo,  quo  Christus  existit  in  eucharistiae  sacramento. 

Ad  novum  nos  cingimus  laborem  tanto  diffìciliorem, 
quanto   obscurioribus  metaphysicae   quaestionibus  est  im- 
plicatus.    Quaeritur  de  singulari  modo,   quo  Christus  in 
augustissimo  hoc  sacramento  adsit.    Duo  sunt,  quae  hac 
de  re  synodus  Tridentina  nos  docet:    unum  est,  Christum 
t  o  t  u  m  in  eucharistia  existere *)  alterum  totum  existere 
sub   qualibet  particula  specierum,    saltem  facta 
separatione2).    Quomodo  autem  Christus  adsit  totus,  late 
explicatur  in  cap.  3  bis  verbis:    „Semper  haec  fìdes  in  ec- 
clesia dei  fuit,  statim  post  consecrationem  verum  Domini 
nostri    corpus   verumque   eius   sanguinem   sub   panis  et 
vini  specie  una  cum  ipsius  anima  et  divinitate  existere, 
sed  corpus  quidem  sub  specie  panis  et  sanguinem  sub  specie 
vini  ex  vi  verborum,  ipsum  autem  corpus  sub  specie  vini 
et  sanguinem  sub  specie  panis  animamque  sub  utraque  vi 
naturalis  illius  connexionis  et  concomitantiae, 
qua  partes  Christi  Domini,  qui  iam  ex  mortuis  resurrexit 
non  amplius  moriturus,   inter  se  copulantur;  divinitatem 
porro  propter  admirabilem  illam  eius  cum  corpore  et  anima 

1)  Sess.  XIII  can.  1:  Si  quis  negaverit,  in  sancissimo  eucha- 
ristiae sacramento  contineri  vere ,  realiter  et  substantialiter  corpus  et 
sanguinerà  una  cum  anima  et  divinitate  Dn.  n  Iesu  Christi  ac  proinde 
totum  Christum  .  .  .  a.  s» 

2)  can.  3  :  Si  quis  negaverit,  in  venerabili  sacramento  eucharistiae 
sub  unaquaque  specie  et  sub  cuiusquc  speciei  partibus,  separatione  facta, 
totum  Christum  contineri,  a.  s» 

hypostaticam  unione m.  Quapropter  verissimum  est, 
tantumdem  sub  alterutra  specie  atque  sub  utraque  contineri: 
totus  eiiim  et  integer  Christus  sub  panis  specie  et  sub  qua- 
vis  ipsius  speciei  parte,  totus  etiam  sub  vini  specie  et  sub 
eius  partibus  existit."  Yides,  hanc  expositionem  excedere 
dogmata  in  cann.  definita,  primum  quia  modus,  quo  Christus 
totus  sit  in  sacramento,  praecise  determinato,  deinde  quia 
sub  qualibet  specierurn  particula  Christus  dicitur  adesse 
totus  sine  ea  restrictione ,  quae  est  in  canone,  nimirum 
„facta  separazione."  Mhil  autem  de  ulteriore  hac  exposi- 
tione  immediate  est  de  fide;  nam  quod  ea  hisce  verbis  in- 
cipit: „semper  haec  fìdes  in  ecclesia  dei  fuit,"  hoc  non  per- 
tinet  nisi  ad  propositioDem  statim  sequentem,  quae  paene 
iisdem  verbis  repetitur  in  can.  1  :  „post  consecrationem  ve- 
runi etc  .  .  ,  existere",  sed  nequit  saltem  contendi,  eodem 
stricto  modo  pertinere  hoc  ad  latam  eiusdem  proposi- 
tionis  expositionem  utpote  non  receptam  similiter  in  cano- 
nem.  Sed  admodum  temere  quispiam  egerit,  qui  eam  per- 
tentet  reiicere  seque  abdicare  ab  ea  vel  respuere  enuncia- 
tiones,  quas  ex  scholarum  longo  usu  concilium  in  hanc  ex- 
plicationem  recepit  et  adoptavit.  Quum  enim  conversionis 
efficacia  panis  substantia  convertatur  in  corporis,  vini  in 
sanguinis  substantiam  (can.  2),  sed  post  consecrationem  non 
solum  corpus  vel  sanguis  solus  adsit ,  sed  totus  Christus 
(can.  1):  huius  rei  non  potest  ulla  alia  ostendi  ratio,  nisi 
ipsa  caeterarum  partium  cum  corpore  et  sanguine  intima 
connexio:  unde  vi  concomitantiae  et  hypostaticae  unionis 
cum  corpore  saiiguis,  cum  sanguine  corpus,  cum  utroque 
anima  et  divinitas  adesse  dicenda  sunt 1).    Quamvis  igitur 

1)  Dom.  Soto  1.  4  sent  dist.  10  q.  1  a.  1.  Omnino  necesse  con- 
fìteri  secundum  fidem  catholicam,  quod  totus  Christus  sit  in  hoc  sacra- 
mento .  .  .  At  vero  quoniam  formae  consecrationis  non  exprimunt  nisi 
corpus  et  sanguinera,  sciendum  inquit,  aliquid  in  sacramento  altero  du- 
orum  modorum  existere,  aut  ex  vi  sacramenti  aut  ex  naturali  concomi- 
tantia. 

haec  expositio  non  sit  immediate  de  fide  (id  quod  tenebat 
Yasquez  disp,  185  cap.  2),  nemo  tamen  absque  errore  in 
fide  contradicet  ei:  haec  enim  „tota  doctrina,  quam  conc. 
Trid.  ibidem  tradit,  est  inter  catholicòs  communis  et  negari 
nequit  nisi  ab  infìdelibus  aut  errantibus  contra  fidem1)." 
Simile  iudicium  ferunt  theologi  de  totius  Christi  sub  qua- 
libet  specierum  particula  ante  fraetionem  praesentia, 
nimirum  quod  eius  negatio  „saltem  mediate  opponatur  veri- 
tatibus  fidei2);"  nam  quando  ponatur,  ante  fraetionem  Chri- 
stum  adesse  sub  qualibet  particula,  nec  post  fraetionem  to- 
tum  sub  iis  contineri  dicendum  est;  quia  prò  eiusmodi  in 
utroque  casu  diversitate  ne  unam  quidem  quisquam  valuit 
afferre  rationem,  nec  praeter  consecrationem  omnino  de  hoc 
sacramento  quidquam  patet  fieri,  quaChristus  sub  speciebus 
efficiatur  praesens:  quare  S.  Thomas:  „Manifestum  est,  in- 
quit,  quod  totus  Christus  est  sub  qualibet  parte  specierum  panis, 
etiam  hostia  integra  manente,  et  non  solum  cum  fran- 
gi tur3)."  Quod  enim  quidam  in  medium  ferunt  exem- 
plum  de  speculo,  quod  integrum  unam  tantummodo  receptae 
rei  exhibeat  imaginem  et  fractum  plures 4),  unde  iam  viden- 
tur  sibi  sategisse,  ut  ante  hostiae  fraetionem  non  sub  quali- 
beat  particula  adesse  Christum  totum  ostendant:  hoc  omnino 
non  esse  simile,  facile  probatur  ;  nam  „multiplicatio  huius- 
modi  imaginis  accidit  in  speculo  propter  diversas  reflexiones 
ad  diversas  partes  speculi;  Me  autem  non  est  nisi  una  con- 


1)  Salmant.  h  c.  disp»  7  dub.  1  §.  imic;  Soto  L  4  sent.  dist.  10 
q.  1  a  1  :  Prima  articuli  huius  conclusio  se.  Christum  esse  totum  in 
sacramento  fide  catholica,  ut  ait  S.  Thomas,  profìtemur.  Aliae  vero  duo, 
puta  quod  aliquid  eius  ibi  sit  ex  vi  sacramenti,  alia  vero  ex  concomi- 
tantia,  veritas  est,  quam  theologi  ex  ipsis  consecrationis  formis  deduxe- 
runt.    Suarez  disputt*  in  Summam  disp.  5J  sect.  3. 

2)  Salmant.  1.  e 

3)  Summa  III  qu.  76  a.  3. 

4)  Altisiodor.  summa  U  4.  tract.  5.  cap*  4. 

secratio;  propter  quam  corpus  Christi  est  in  hoc  sacra- 
mento *)." 

Proposito ,  quid  sit  de  materia  nostra  tenendum,  prò 
viriurn  nostrarum  tenuitate  inquiramus,  quomodo  hoc  fìat,  ut 
Christus  sit  totus  in  sacramento,  deinde  quomodo  sit  totus 
quum  sub  qualibet  specierum  particula,  tum  sub  diversis 
speciebus  vel  quomodo  res  corporea  pluribus  simul 
ac  diversis  locis  queat  adesse.  Quia  autem  ad 
Christum  totum  etiam  pertinent  accidentia  corporis  et  sangu- 
ini^, de  iis  in  priori  argumento  singularis  erit  quaestio. 

Verba,  quibus  consecratur  hostia,  haec  sunt:  „Hoc 
est  corpus  meum".  Vox  autem  „corpusu  hic  non  sensu  lo- 
gico vel  metaphysico,  prout  corpus  est  genus  in  praedica- 
mento  substantiae,  nec  sensu  mathematico ,  prout  corpus 
est,  quidquid  habet  tres  dimensiones,  sed  sensu  physico  su- 
menda  est,  prout  est  quaedam  pars  tota  hominis,  diversa 
quum  ab  anima,  tum  a  sanguine,  Corpus  enim  praecise 
sub  specie  panis  opponitur  sanguini  sub  specie  vini,  ac  iuxta 
catholicam  veritatem  ad  hoc  corpus  propter  naturalem  cum 
eo  coimexionem  sanguis  et  anima  accedunt.  Seorsim  igitur 
corpus  a  sanguine  ponitur,  id  quod  postulat  sacrificii  ratio 
„quia  in  passione  Christi,  cuius  hoc  sacrificami  memoriale 
est,  non  fuerunt  aliae  partes  ab  invicem  separatae,  sicut 
sanguis,  sed  corpus  indissolutum  permansit,  secundum  quod 
legitur  Exod.  12  :  nec  os  illius  confringetis 2)."  Sicut  enim  quan- 
do in  triduo  mortis  fuisset  hoc  sacrificium  celebratum,  sub  spe- 
ciebus panis  fuisset  corpus  sine  sanguine  et  sub  speciebus  vini 
sanguis  sine  corpore,  sicut  erant  in  veritate,  ita  quum  termi- 
num  ad  quem  conversionis  quolibet  tempore  oporteat  esse 
eundem,  etiamnum  quamvis  corpus  revera  non  sit  separatum 
a  sanguine,  necesse  tamen  est  corpus,  quantum  ad  efficaciam 
verborum,  in  sacramento  poni  sine  sanguine  et  sanguinem 
absque  corpore.   Eadem  corporis  et  sanguinis  separatio  inde 

1)  Thom.l.  c. 

2)  Thom.  Summa  p.  Ili  q.  76  a.  2. 

eruitur,  quod  Christus  diverse  saepius  de  utroque  loquens, 
carnem  dicebat  vere  esse  cibum,  vere  potum  sanguinem, 
illud  comedendum,  hunc  bibendum  esse.  Nec  refert,  quod 
„caro"  dicatur,  non  corpus  :  neque  enim  hoc  fiebat  ad  ex- 
cludendas  alias  partes  sòlidas,  quae  ad  corpus  pertinent  ex- 
cluso  sanguine,  ut  sunt  ossa,  nervi,  dentes,  capilli,  sed  „id- 
circo  dicitur  prò  toto  corpore,  quia  secundum  consuetudinem 
humanam  videtur  esse  magis  manducationi  accommodata, 
prout  se;  bominis  carnibus  animalium  vescuntur,  non  au- 
tem  ossibus  et  aliis  huiusmodi1)." 

Iuxta  consecrationis  verba  sub  specie  vini  sanguis  po- 
nitur,  sub  quo  non  intelliguntur  omnes  partes  fluidae,  sicut 
nomine  corporis  omnes  partes  solidae  corporis  veniunt  or- 
ganici, sed  solus  sanguis  naturalis.  Namque  alii  humores 
ut  salivae,  lacrimae,  sanguis  etiam  qui  dicitur  nutrimentalis2) 
et  quidquid  ad  naturae  perfectionem  non  pertinet,  omnino 
non  sunt  in  hoc  sacramento  neque  in  eo  erant,  quum  in 
coena  sacramentum  Christus  institueret,  prout  huiusmodi 
non  inveniuntur  in  corporibus  glorificatis. 

Totius  igitur  corporis  totiusque  sanguinis  substantia 
vi  verborum  sunt  in  sacramento.  Ad  substantiam  corpoream 
autem  duo  pertinent,  materia  et  forma.  Ergo  non  solum 
materia,  sed  etiam  fórma  substantialis  corporis  et  sanguinis 
ex  ipsa  verborum  efficacia  in  eucharistia  adesse  dicenda 
est;  quaenam  vero  haec  utriusque  forma  sit,  non  est  tam 
facile  dictu.  Si  esset  nulla,  immerito  Tritentina  synodus 
diceret,  fieri  conversionem  totius  substantiae  panis  in  corpus 
totiusque  substantiae  vini  in  sanguinem  :  materia  enim  non 
est  corpus  vel  sanguis.  Oportet  enim  terminus  ad  quem, 
respondeat  termino  a  quo,  qui  est  tota  substantia,  ita 
ut  etiam  ille  sit  tota  substantia  i.  e.  ex  materia  et  forma 
composita.  Qualis  igitur  est  illa  forma,  quae  virtute  con- 
versionis  adsit?  Ne  dicas  animam,  eiusdem  concilii  verbis 

1)  Thom.  Stimma  III  q.  76  a,  1  ad  % 

2)  Thom.  quodl.  5  ad  5, 


73 


prohiberis,  utpote  quod  animam  expresse  doceat  vi  concomi- 
tantiae  cura  corpore  et  sanguine  adesse,  non  verborum  vir- 
tute.  Ergone  adest  forma  mortui  corporis  i.  e.  cadaveris? 
Sed  quomodo  stet  forma  cadaveris  simul  cum  anima,  quae 
certe  adest  vi  còncomitantiae  ?  Tale  enim  corpus  simul  esset 
animatum  et  inanime.  En  habes  haud  parvam  difficultatem, 
quam  ab  aliis  aliter,  a  plerisque  parum  felici  eventu  inve- 
rnò solvi  tentatam.  Sane  quidam  inveniebantur  audaces 
equites,  qui  fustem  hunc  Gordianum  uno  rescinderent  ictu, 
dicentes,  verborum  respectu  materiam  absque  ulla  forma 
poni  in  sacramento  *)  —  eximie  mehercule  !  modo  probent 
nobis,  eiusmódi  materiam  omni  forma  nudam  esse  substan- 
tiam,  esse  corpus  organizatum  vel  humanum,  esse  corpus 
Christi.  Nam  ut  prima  aliqua  materia  absque  ulla  forma 
queat  subsistere,  id  quod  ab  omnibus  paene  negatur,  quo- 
modo tam  imperfectam  rem  Christus  suum  diceret  corpus? 
Quam  tamen  quo  paululo  perfectiorem  redderet,  Àegidius 
cónversionis  terminum  fìnxit  esse  materiam  primam  quanti- 
tate  caeterisque  accidentibus  affectam 2) ,  sed  hac  quo- 
que via  ad  substantiam  usque  non  pervenitur;  quinimo 
Àegidius  caecutivit,  non  videns,  accidentia  non  recipi  nisi  a 
toto  composito  substantiali,  quale  non  est  materia  sola  ;  contra- 
dixit  praeterea  sententiae  communi  et  admodum  fìrmae,  quae 
etiam  accidentia  dicit  adesse  per  concòmitantiam ,  non  vi 
verborum.  Placuit  aliis,  cónversionis  terminum,  qualis  con- 
secrationis  verbis  significetur,  esse  materiam  connotando  si- 
mul formam  in  obliquo,  quae  deinde  adsit  vi  naturalis  con- 
nexionis3),  sed  hoc  falsum  est;  nam  tota  substantia  signifì- 
catur  in  recto  per  voces  „ corpus"  „sanguisu.  Alii  euca- 
ristici corporis  formam,  modo  cadaveris  seu  mortui  corporis, 
modo  animam  volunt  esse,  prout  ipsius  corporis  naturalis 

1)  Gabriel  1.4  sent.  d.  11  q.  1.  Maior  ibid.  d.  10  q.  5,  Marsilius, 
Aversa,  alii. 

2)  theorem.  28>  29.  30. 

3)  Soto  in  1.  4  sent.  d.  11  q.  1  a.  1  ;  Valentia  1.  c.  q.  3  pct,  2. 

ferat  conditio:  in  triduo  mortis,  inquiunt,  fuisset  cadaveris, 
sed  aliis  temporibus  hane  esse  animam  rationalem  *).  Verbis 
enim  consecrationis  postulari  quidem  formam,  sed  non  de- 
terminatali!, quum  se  habeant  indifferenter  ad  hanc  vel  illam. 
At  hoc  si  verum  esset,  iam  nunc  anima  adesset  verborum 
virtute,  non  per  concomitantiam ,  quod  est  contra  Tridenti- 
num,  ut  dictum  est.  Alia  ad  propositam  difficultatem  est 
eorum  responsio,  qui  duas  assumunt  substantiales  corporum 
formas,  quarum  sit  una  cuilibet  materiae  coaeva  atque  in- 
corruptibilis ,  quam  vocant  „corporeitatis".  Huic  connexam 
dicunt  materiam  constituere  corpus  in  sensu  universaliori 
seu  generico,  ad  quod  necesse  sit  aliam  accedere  formam, 
qua  tribuatur  corpori,  ut  sit  specificum  v.  gr.  lignum.  Aiunt 
quippe,  dum  unum  convertitur  in  alterum  v.  gr.  aer  in  ignem, 
aerem  non  resolvi  in  nudam  materiam,  sed  in  materiam 
cum  corpòreitatis  forma  concretam,  cui  nullo  intermisso  tem- 
pore substantialis  ignis  forma  addatur.  Imo  in  viventibus 
plures  statuunt  esse  substantiales  formas  partiales  he- 
terogeneas,  quibus  disponatur  corpus  ad  suscipiendam  ani- 
mam ac  cónsequenter  dicunt,  manere  corpus  idem,  efflata 
anima,  propter  praedictas  formas2).  Communis  autem  Sco- 
tistarum  opinio  unam  admittit  formam  in  aliis  rebus,  sed 
in  viventibus  duas,  unam  „corporeitatis"  seu  ,,mixti"  et 
alteram,  quae  sit  anima 3) ,  sed  etiam  hoc  Henricus  ad  so- 


1)  Vasquez  disp*  186  cap.  3. 

2)  Pro  hao  sententia  stant  Coninckus,  Tannerus,  "Wigers,  multi 

alii. 

3)  Scot.  I.  4.  sent.  d.  11  qu.  3:  „Aliqua  forma  mixti,  per  quam 
corpus  est  in  proxima  dispositene,  ut  animetur;  et  tale  compositum 
(ex  materia  se.  et  forma  mixti)  est  in  genere  substantiae,  non  sicut 
completum  individuum  corporis,  ut  corpus  est  aliquod  genus  subalternum, 
sed  corpus,  quod  est  altera  pars  compositi  hominis,  pars  inquam  po- 
tentialis  respectu  animae  intellectivae  ;  quia  per  illam  formam  corpoream 
organicam  ultime  disponitur  materia  ad  susceptionem  animae  intellecti- 
vae, qua  inducta  totum  tunc  est  in  genere  et  in  specie  animalis  ra- 
fcionaiis. 

lum  coarctat  hominem  1).  Atque  eo  firmant  duplicis  formae 
distinctionem,  quod  nisi  quandam  corporeitatis  formam  con- 
cederete existere  mortuo  viventique  corpori  communem,  non 
esset  idem  aliquod  corpus  in  sepulchro ,  quod  fuit  vivum, 
nec  idem  esset  corpus  Christi  prò  nobis  in  cruce  passum  ac 
deinde  mortuum  et  sepultum,  neque  idem  esset  corpus,  quod 
potuit  in  triduo  mortis  poni  in  sacramento  et  quod  nunc 
existit  in  eo,  quum  compositum  substantiale  non  dicatur 
idem  propter  eandem  materiam,  sed  magis  propter  formam. 
Addunt,  quod  si  sola  ratione  vel  sub  diverso  respectu  unius 
eiusdemque  formae  hoc  utrumque  distingueretur  in  corpore 
vivo,  quod  ipsum  sit  corporeum  et  quod  sit  vivum,  neque 
haec  duo  dependerent  a  formis  secundum  se  diversis,  forma 
panis,  quae  certe  est  aliquid  reale,  converteretur  nonnisi 
in  ens  quoddam  rationis:  quod  sane  absurdum  quis  ferat? 
Ergo  dicendum  esse,  substantialem  panis  formam  converti 
in  „ formam  mixti"  corporis  Domini  nostri  Iesu  Christi.  Con- 
tra  nane  opinionem  nullum  est  fìrmius  argumentum,  quam 
quod  supervacanee  est  excogitata;  nam  nulla  omnino  est 
necessitas  eiusmodi  corporeitatis  formam  adstruendi.  Etenim 
ut  dicatur  idem  corpus  mortuum  atque  vivum,  hoc  sufficit 
unum,  quod  eadem  in  utroque  materia  eundem  quendam 
habeat  subsistendi  modum,  qui  a  vivente  corpore  transeat 
in  mortuum ,  illic  ab  anima,  hic  a  forma  cadaveris  depen- 
dens2).    Sunt  enim  in  vivo  corpore  duo  gradua  ab  invicem 

1)  quodl.  4  qu.  3;  quodl.  12  qu.  11. 

2)  Non  est  neganda  forma  cadaveris  in  corpore  mortuo  Christi  ; 
nam  certe  difficilius  non  est  elicere  corpus  Christi  recepisse  formam 
cadaveris,  quam  vere  fuisse  mortuum,  et  „profecto  negare  cadaver 
in  Christo,  est  quodammodo  veram  negare  mortem"  (Soto  1.  4  sent. 
d.  10  q.  1  a.  1)  Qui  negantem  sequuntur  partem  (quidam  enim  horri- 
bile  arbitrantur,  in  Christo  ponere  formam  cadaveris)  nituntur  scriptura 
dicente  :  „Neque  caro  eius  vidit  corruptionem"  (Act.  2),  sed  corruptio 
dicto  loco  nonnisi  putrefactionem  indicat,  ut  exponit  S.  Thomas  p.  III. 
q.  51  a.  3,  quae  sane  non  cadebat  in  corpus  Christi.  Verum  quatenus 
per  corruptionem  significatur  destructio  compositi  substantialis  seu  e§- 

distinguendo  unus,  quo  est  tale  corpus ,  alter  quo  est  tale 
vivum  corpus,  iique  non  sola  mente  distinguuntur,  quasi 
sint  meri  conceptus  vel  sola  entia  rationis,  sed  sunt  rationis 
ratiocinatae  seu  cum  fundamento  in  re.  Quamvis  enim 
iis  correspondeat  una  tantum  substantialis  forma,  in  hac 
tamen  virtualiter  continentur  et  sunt  uterque  realis,  prout 
diversum  reale  efficiunt  in  corpore 1).  Quando  autem  discedit 
anima,  corporeum  esse  perdurat,  quia  hunc  inferiorem  gradum 
habet  eundem  forma  cadaveris,  quo  continuet  corporeum 
esse,  donec  et  ipsum  cadaver  corrumpatur.  Inde  fit,  ut 
idem  sit  corpus  vivum  et  mortuum,  non  quidem  omni  modo; 
quia  diversae  in  utroque  sunt  formae  substantiales,  sed  sunt 
idem,  quia  abstrahendo  ab  hac  formali  diversitate  non  solum 
eadem  hìc  illic  invenitur  materia,  sed  etiam  praefatus  idem 
existendi  et  subsistendi  modus.  Dico  igitur  cum  gravissi- 
mis  theologis  et  praesertim  cum  S.  Thoma,  materiam  panis 
et  vini  converti  in  materiam  corporis  et  sanguinis  Iesu  Christi 
et  eorum  formam  in  corporis  et  sanguinis  formam  secundum 
ilium  gradum  mortuo  viventique  corpori  communem,  quo 
altera  utra  forma  ;  sive  anima  sive  cadaveris,  facit,  ut  corpo- 
reum sit  corpus  et  sanguis  Iesu  Christi 2),  sed  non  secundum 
superiores  gradus  animae,  quibus  per  eam  habet  corpus, 

parati  o  animae  et  consequenter  eductio  formae  cadaveris  (corruptio  enim 
unius  est  generatio  alterius),  eiusmodi  in  corpus  Christi  admittere,  non 
est  indecens. 

1)  Salmant.  1.  c.  disp.  7  dub.  5  §.  4:  Licet  distinctio  inter  gra- 
dum corporis  et  gradum  animae  sit  solum  virtualis  aut  rationis  cum 
fundamento  in  re,  nihilominus  extrema  talis  distinctionis,  videlicet  unus 
et  alter  gradus  sunt  aliquid  reale,  sicut  distinctio  inter  attributa  divina 
est  praecise  virtualis  aut  rationis,  et  tamen  attributa  quid  reale  sunt,  ut 
optime  observavit  D.  Thomas  q.  8.  de  pot.  a.  1  ad  7  et  a.  2  ad  4. 

2)  Thom.  Ili  q.  75  a.  6.  ad.  2:  Dicendum,  quod  anima  est  forma 
corporis  dans  ei  totum  ordinem  esse  perfecti,  se.  esse  et  esse  corporeum 
et  esse  animatum  et  sic  de  aliis:  convertitur  igitur  forma  panis  in  for- 
mam corporis  Christi  secundum  quod  dat  esse  corporeum,  non  autem 
secundum  quod  dat  esse  animatum  tali  anima» 

ut  sit  vivum  et  homo  seu  animai  rationale  ;  nec  converti  for- 
matti panis  vel  vini  in  ipsam  animam  vel  formam  cadaveris, 
prout  forte  ferat  naturalis  corporis  sanguinisque  conditio, 
sed  tantummodo  in  dictum  gradum,  qui  sane  physica 
distinctione  neque  ab  alterutra  forma  neque  a  superio- 
ribus  animae  virtutibus  separari  potest:  quare  haec  omnia 
simul  prò  fortuita  disposinone  per  naturalem  connexionem 
et  concómitantiam  accedant  necesse  est. 

Omnino  tenendum  est,  una  cum  substantia  corporis 
et  sauguinis,  quae  sola  adest  vi  verborum,  etiam  accidentia 
substantiae  physice  inbaerentia  vi  naturalis  connexionis 
in  sacramento  existere,  Concilium  Trid.  nihil  quidem  ex- 
presse de  iis  proposuit  credendum,  sed  quum  dicat  Christum 
adesse  totum,  dubium  non  est,  quin  accidentia  voluerit 
includi.  Corpus  Christi  utpote  glorificatum  nunc  iam  nullas 
patitur  mutationes:  quare  et  ea,  quae  naturam  eius  com- 
plent  corpoream,  ut  sunt  accidentia,  inseparabiliter  cum 
substantia  existunt  connexa;  nam  si  quando  dessent, 
corpus  Christi  videretur  vere  mutatum.  Dico  autem,  per 
concómitantiam  ea  adesse,  non  verborum  virtute;  quia  rea- 
liter  diversa  sunt  a  substantia,  ad  quam  addunt  „quoddam 
esse  secundum  1)w  seu  „talem  formam,  quae  afficit  vel  modi- 
fìcat  subiectum,  extra  rationem  eius  subsistens  2)a. 

Nostrae  aetatis  philosophi  non  omnes  ita  accidentia 
a  substantia  corporea  discernunt,  sed  etiam  ex  scholasticis 
fuerunt,  qui  saltem  quantitatem,  prout  intrinsecus  afficit  sub- 
iectum, nonnisi  modum  substantiae  voluerunt  esse  ab  ipsa 
inseparabilem,  quamvis  quandoque  iidem  ita  faciant  verba, 
ut  eos   putes   realem  distinctionem   admittere3).  Veruni 

1)  Thom.  de  ente  et  essentia  cap.  7. 

2)  Suar.  disp.  metaph.  37  sect.  2. 

3)  Aureol.  apudCapreol.  1. 2  sent.  dist.  18  a.  2  dist.  12.0cham.  in  1.  4. 
qu.  4  et  quodl.  4  qu.  29-  33,  quodl.  7  qu.  25  et  in  tractatu  de  corp. 
Christi  cap.  17  sq.  Gabr.  in  1.  2  dist.  10;  Maior  in  1.  2  dist.  12  qu, 
2,  quorum  omnium  sententiam  his  verbis  refert  Suar.  disp.  metaph, 

quidem  est,  nullum  esse  corpus,  quod  non  sit  quantum, 
sicut  nullus  est  spiritus,  qui  non  sit  intellectu  ac  voluntate 
praeditus.  Quantitas  enim  ad  ea  pertinet  accidentia,  sine 
quibus  essenti  a  rei  numquam  est  ac  sine  quibus  existens 
numquam  a  nobis  concipitur:  quare  quantum  poninus  prò 
corpore  et  corpus  prò  quanto.  Sed  non  sequitur  inde, 
quantitatem  ad  cuiuslibet  rei  corporeae  subsistentiam  esse 
referendam;  quia  quod  sine  alio  non  existit,  bene  tamen 
interdum  sine  eo  subsistet:  Sunt  enim  multa,  sine 
quibus  res  non  existunt,  sed  sine  quibus  vere  subsistunt  v. 
gr.  Athiops  non  existit  absque  colore  nigro;  per  nigrum 
tamen  colorem  profecto  non  habet,  ut  subsistat.  Color 
igitur  niger  est  accidens  ab  Aethiope  inseparabile,  sed 
nequaquam  ad  eius  essentiam  pertinet:  optime  enim  intelli- 
gitur,  si  quando  fìeret  vel  fieri  posset,  ut  suum  colorem 
amitteret,  non  eum  desiturum,  esse  Aethiopem. 

Dices  sane,  si  corpus  suam  amitteret  quantitatem, 
iam  non  esset  corpus,  sed  spiritus;  quia  corporum  naturam 
a  spirituum  per  quantitatem  distinguimus.  Àt  res  corporea, 
etiamsi  non  existeret  quanta,  numquam  tamen  disineret 
esse  a  p  t  a  ad  quantitatem  :  unde  etiam  tunc  differret  a 
substantia  spiritus.  „Nam  substantia  illa  composita  esset 
ex  partibus  non  tantum  essentialibus,  sed  materialibus  et 
integrantibus  substantialiter,  ratione  quarum  et  est  capax 

40  sect.  2  n.  2:  «Quamquam  autem  hi  auctores  satis  expresse  ne- 
gent  distinctionem  realem  a  substantia ,  an  vero  in  re  habeant  ali- 
quam  distinctionem  actualem  ex  natura  rei  saltem  modalem  vel  tan- 
tum rationis  ratiocinatae,  non  satis  declarant.  Frequentius  enim  ita  lo- 
quuntur,  ut  nullam  distinctionem  in  re  ponere  videantur  ;  dum  vero 
aiunt,  posse  aliquando  materialem  substantiam  sine  sua  quantitate 
manere  (ita  enim  de  corpore  Christi  in  eucharistia  sentiunt)  videntur 
admittere  distinctionem  aliquam  ex  natura  rei".  —  Quantitatem  vel 
fìguram  corporis  Christi  ab  eucharistia  abesse  docuit  Ocham  tract.  de 
euch.  cap.  39  et  4  d.  10  q.  1 ,  item  Durand.  li  4  dist.  10  q.  2;  distinguunt 
enim  inter  rem  quantitatis ,  quae  in  eucharistia  adsit ,  (substantiam)  et 
formalem  quantitatem,  qualem  Christus  solummodo  habeat  in  coelo. 

et  natura  sua  postulat  corpoream  quantitalis  molem; 
angeli  vero  substantia  est  indivi sibilis  et  incapax  quantita- 
tis1)".  Essentia  igitur  rei  corporeae  ratione  sui  omnino  di- 
versa est  ab  essentia  spiritus ,  quamvis  absque  quantitate 
habeat  aliquid  de  spiritu,  quare  de  modo  spiritali  loqui- 
mur,  quo  valeat  corpus,  deo  volente,  existere.  Quantitas  autem 
immediata  quadam  ac  proxima  necessitate  ad  eius  naturam 
accedit,  unde  fìt,  ut  quantum  dicamus  corpus  et  corpus 
quantum,  licet  de  absoluta  dei  potentia  possit  corpus  abs- 
que quantitate  servari  et  quantitas  absque  corpore,  prout 
in  sacramento  quantitas  specierum  remanet  a  pane  et  vino 
derelicta.  Quod  iam  hic  attigisse  sufficiat:  plura  enim  de 
hac  re  infra  videbimus.  Ex  dictis  patet,  quantitatem  a 
substantia  realiter  esse  diversam,  sed  quum  sicut  a  nullo 
corpore,  ita  nec  a  corpore  Christi  naturaliter  absit,  per 
naturalem  concomitantiam  eam  in  sacramento  ad 
corpus  et  sanguinem  accedere.  Quod  similiter  statuendum 
est  de  aliis  accidentibus ,  quae  vocantur  absoluta  vel  phy- 
sica  v.  gr.  de  colore;  quia  nullum  est  corpus  sine  colore. 
Sed  oportet  et  quantitatem  et  color em  corporis  Christi  in 
sacramento  non  esse  qualiacumque ,  sed  determinata, 
nempe  propria,  ex  quo  sequitur,  Christum  adesse  cum 
propriis  dimensionibus  et  cum  sua  figura  eodemque  colore, 
atque  in  coelo,  non  sane  visibili  modo,  sed  eo  modo,  quo 
haec  continentur  in  substantia,  quam  informat,  et  qui  sen- 
sibus  nullatenus  potest  percipi  seu,  ut  dici  solet,  substan- 
tiali  modo.  Si  quantitas  ac  dimensiones  corporis  Christi 
ab  hoc  sacramento  abessent,  non  videretur  esse  tale  corpus, 
se.  organizatum  et  humanum;  quia  corpus  organicum  non 
est  sine  membrorum  et  articulorum  varietate.  Porro  «figura 
est  qualitas  circa  quantitatem"  ac  propterea  haec  non  est 
specierum  „quia   corpus  Christi  non  habet   ordinem  ad 


1)  Suar.  1.  c.  n.  21. 

species,  sub  quibus  continetur ,  mediante  quantitate  *) u. 
Debet  autem  figura  eucaristico  corpori  tribui,  non  solum 
quia  hoc  non  est  dirli cilius,  quam  a  desse  quantitatem,  sed 
etiam  quia  quantitas  sine  figura  esset  nescio  quid  abnorme 
et  prorsus  deforme,  rudis  atque  indigesta  moles.  Befragaren- 
tur  autem  certe  omnes  nec  parum  fìdeìium  animi  ofTen- 
derentur,  si  corpus  Christi  eo  modo  audirent  in  sacramento 
existere,  quo  numquam  corpus  in  hominis  cogitationem  vel 
imaginationem  venit2).  Quia  autem  naturalis  figura  cor- 
poris  Christi  vere  adest,  etiam  claviuni  vestigia  laterisque 
scissura  in  hoc  sacramento  sunt  adoranda. 

Verum  iam  uno  ore  clamitant  catholicae  veritatis 
hostes  :  Quomodo  figura  et  quantitas  corporis  Christi  in 
hoc  sacramento  existat,  quin  iam  extensum  sub  oculos  cadat 
et  a  quolibet  nostrum  possit  yideri  et  palpali  ?  Ipsos  nos 
profiteri  coactos  esse,  nihil  hic  sensu  percipi,  nisi  panem, 
nisi  vinum.  2S'umquid  ergo  non  manifestum  sit,  nihil  aliud 
adesse'?  S&m  si  hic  esset  corpus  Christi,  eius  sane  debere 
adesse  dimensiones,  sed  quum  ad  sensum  eas  non  adesse  appa- 
reat:  ergo  nec  corpus  Christi  in  sacramento  existere.  2\am- 
que,  ut  Leibnitii  utar  verbis,  haec  „acuta  et  egregia  in- 
gema novae  cuiusdam  ac  blandientis  philosophiae  princi- 
piis  imbuta,  dare  distincteque  intelligere  sibi  viden- 
tur,  corporis  essentiam  in  extensione  consistere.  Itaque 
Yocif'erantur ,  nullum  decretum  ecclesiae  ,  nullam  legem 
nullamque  denique  yim  efficere  posse,  ut  quod  impossibile 
est  ac  contradictionem  implicat  vel  certe  tale  manifeste 
apparet,  a  quoquam,  etiamsi  vellet  obedire,  vere  atque  ex 
animo  credatur'-.  Ab  his  quidem  piane  abhorret  praeclarus 
philosophus,  qui  et  initio  in  ipsas  has  sententias  fatetur  in- 


1)  Thom.  1.  4  sene.  d.  10  q.  1  a.  3. 

2)  Greg.  de  Val,  L  c.  disp.  6  q.  4.  p.  li 

cimasse,  „sed  tandem  progressi!  meditandi  ad  yeteris  philo- 
sophiae  dogmata  se  recipere  fuisse  coactum"  1). 

Primum  in  mentem  revocali  duna,  quod  supra  non 
quaelibet  corporis  Christi  accidentia  in  eucharistia  equidem 
dixi  existere,  sed  tantum  absoìuta  vel  substantiae  physice 
inhaerentia ,  quorum  in  numero  habenda  est  quanti- 
tà s.  Nunc  ad  ea  accidentia  venio  ,  quae  non  adsunt. 
Ea  sunt  omnia,  quae  externum  tantummodo  significant  sub- 
stantiae respectum,  quem  habeat  ad  locum  vel  locata,  et 
quae  sine  interiori  ipsius  mutatione  possunt  abesse,  quorum 
potissimum  in  numero  habenda  est  extensio.  Plerique  au- 
tem  eo  decipiuntur,  quod  extensionem  vel  cum  corporeae 
rei  substantia  vel  saltem  cum  quantitate  confundunt.  Qui 
ultimus  error  non  est  ita  novus,  sed  iam  videtur  fuisse 
quorumdam  scholasticorum,  qui  quantitatem  vel  negabant  in 
sacramento  existere  vel  num  adsit  dubitabant.  Alterum 
errorem  primus  Cartesius  in  scholam  adeo  christianam  in- 
vexit,  qui  materiae  naturam  in  eo  posuit  „quod  sit  res  ex- 
tensa  in  longum,  latum  et  profundum"  2).  Omnia  autem 
alia,  ut  quod  res  sit  dura  vel  ponderosa  vel  alia  aliquo 
modo  sensus  affìciens ,  minus  dicit  ad  rei  substantiam  per- 
tinere,  quum  possint  tolli,  ipsa  manente  extensione  sive 
re3j;  corpus  autem  nullum  esse,  quod  non  sit  extensum. 

1)  Leibnitzens  System  der  Theol.  Nach  dem  Manuscript  von 
Hannover  (den  lat.  Texfc  zur  Seite)  in's  Deutsche  ubersetz.  von  Ràss 
und  Weis.    M;ànz  1820. 

2)  Princ.  philos.  p.  IL  c.  4* 

3)  1.  e:  Nam  quantum  ad  duritiem  nihil  aliud  de  illa  nobis  sen- 
sus indicat,  quam  partes  durorum  corporum  resistere  motui  manuum 
nostrarum,  cum  in  illas  incurrunt.  Si  enim  quotiescumque  manus  no- 
strae  versus  aliquam  partem  moventur,  corpora  ibi  existentia  omnino 
recederent  eadem  celerifcate,  qua  illae  accedunt,  nullam  umquam  duri- 
tiem sentiremus.  Noe  ullo  modo  potest  intelligi,  corpora,  quae  sic 
recederent,  idcirco  naturam  corporis  esse  amissura,  nec  proinde  ipsa  in 
duritie  consistit.  Eademque  rationo  osteudi  potest,  et  pondus  et  colo- 
rem  et  alias  omnes  eiusmodi  qualitates,  quae  in  materia  corporea  sen- 
ti 

Esse  autem  quosdam  ita  subtiles,  ut  adeo  quantitatem  ab 
extensione,  non  solum  a  substantia  distinguant:  has  enim 
ipse  vult  esse  praecise  easdem1).  Quippe  quantitatem  a 
substantia  extensa  in  re  non  differre,  nec  differre  spatium 
sive  locum  sive  situm,  sed  „tantum  in  modo,  quo  a  nobis 
concipi  soleant",  quem  concipiendi  modum  prò  diversitate 
nominum  late  exponit2).  Deinde  statuit,  rem  quamlibet 
corpoream  ex  partibus  minusculis  iisque  extensis  atque  in 
indefìnitum  divisibilibus  consistere,  quarum  omnium  una  sit 
natura;  „sed  omnis  materiae  variationem  sive  omnium  eius 
formarum  diversitatem  pendere  a  motu",  quem  ex  se  ipsa 
materia  non  habeat  (si  quidem  in  ea  nihil  inveniatur  prae- 
ter  extensionem  ac  proinde  mobilitatem)  sed  immediate  a 
deo.  Motum  autem  defìnit  esse  „translationem  unius  par- 
tis  materiae  sive  unius  corporis  ex  vicinia  eorum  corporum, 
quae  illud  immediate  contingunt  et  tamquam  quiescentia 
spectantur,  in  viciniam  aliorum"3).  Huius  igitur  philosophi 
doctrinam  vides  eo  tendere,  ut  non  solum  quantitatem  ad 
corporis  essentiam  pertinere  statuerit,  sed  in  sola  illa  eam 
esse  ponendam  persuadeat ,  ita  ut  negetur  etiam  rerum 
formalis  differenza  omneque  in  iis  activitatis  principium, 
quod  ipsas  determinet  et  quo  ad  invicem  valeant 
op  erari. 

Cartesiano  systemati  intio  vix  non  applaudebant  do- 
ctissima  quaelibet  ingenia,  donec  contraria  dynamistarum 
theoria  praevalere  coepit  4).    Inter  quós  princeps  Leibnitius 


tiuntur,  ex  ea  tolli  posse,  ipsa  integra  manente,  linde  sequitur,  a  nulla 
ex  illis  eins  naturam  dependere. 

1)  I»  c.  cap.  5. 

2)  cap.  8.  sq. 

3)  cap.  25. 

4)  Dalgairns  1.  c.  p.  49  :  Nie  war  ein  Lauf  glanzender,  aber 
auch  rascher  vollendet  worden  als  der  der  Cartesianischen  Physik. 
Ara  Ende  des  Jahrhunderts,  in  dessen  Mitte  Descartes  starb,  waren 
alle  die  Befùrchtungen,  welche  sein  Erfolg  in  den  Herzen  der  religios 

in  systemate  theólogiae  ex  professo  de  eucharistiae  sacra- 
mento agens,  duas  saltem  in  corporis  rebus  vires  agnoscen- 
das  esse  ostendit.  Unara  passim  vocat  resistendi  conatum, 
molem,  resistentiam,  antitypiam,  eamque  esse  „ex  qua  na- 
scatur,  ut  corpora  non  penetrent  se  mutuo,  quasi  vacua 
essent,  sed  inter  se  concurrere  et  a  se  invicem  pati  possint 
et  ut  in  corpore  maioris  molis,  eadem  licet  posita  cele- 
ritate,  maior  sit  impetus  sive  vis".  Hanc  autem  ex  sola  exten- 
sione non  posse  deduci,  quia  eiusdem  extensionis  corpora 
diversum  videmus  exercere  impetum;  namque  maior  est 
percussio  a  ferro,  quam  a  ligno  eiusdem  licet  quantitatis, 
neque  est  dubium ,  quin  valeat  augere  deus  vel  minuere 
hanc  vira,  nec  tamen  augeat  vel  minuat  rei  dimensiones 
nec  omnino  eius  mutet  naturami  unde  merito  dicit  sequi, 
hanc  vim  esse  accidens  reale  cuiuslibet  rei  corporeae  ab 
ipsa  materia  diversum  eique  superadditum. 

Alteram  vim  esse  potentiam  motricem,  unde  fìat,  quod 
videmus  ad  corpus  pertinere  „ut  continue  agat  vibratione 
quadam  aliaque  corpora  repellat  ac  suum  locum  tueatur". 

Gesinnten  hervorgerufen  hatte,  zerstreut  ;  denn  alle  Theile  dea  Carte- 
siamsmus,  welche  die  Lehre  vom  h.  Sacrament  bedrohten,  waren  ver- 
schwunden  und  eine  andere  Doctrin  war  an  deren  Stelle  gesetzt  wor- 
den.  Es  ist  nicht  nur  wahr,  dass  kein  heutiger  Philosoph  die  Ausdeh- 
nung  als  identisch  mit  dei*  Materie  betrachtet,  sondern  eine  ganz  andere 
Doctrin  erhob  sich  im  17.  Jahrhundert  und  herrscht  noch,  welche  be- 
hauptet,  dass  die  Ausdehnung  keines  ihrer  wesentlichen  Markmale  ist. 

Cousins  Fragments  philosophiques  I  ,  73  :  Quel  physicien  depuis 
Euler  cherche  autre  chose  dans  la  nature  que  des  forces  et  des  ìois  ? 
Qui  parie  aujourd'  hui  d'  atómes?  et  mèmes  les  molécules,  renouvelées 
des  atòmes,  qui  les  donne  pour  autre  chose  qu' une  hypothèse?  Si 
le  fait  est  incontestable,  si  la  physique  moderne  ne  s'  ocoupe  que  de 
forces  et  que  de  lois,  j'en  conclus  rigoureusement,  que  la  physique, 
qu'elle  le  sache  ou  qu'elle  l'ignore,  n'est  pas  matérialiste  et  qu'elle  s'est 
fait  spiritualiste  le  jour  où  elle  a  recheté  tout  autre  méthode  que  l'ob- 
servation  ou  l'induction,  lesquelles  ne  peuvent  conduire  qu1  à  des  forces 
et  à  des  lois,  or  qu'y  a-t-il  de  materiel  dans  les  forces  et  dans 
les  lois? 

Ab  hoc  interno  corporum  motu  partium  dependere  connexi- 
onem  maiorem  vel  minor em,  prout  motus,  inquit,  inter  se 
et  cum  externis  sunt  consentientes.  Porro  hunc  eonatum, 
salva  rerum  essentia,  posse  mutari,  iam  ex  naturae  legibus 
satis  apparere.  Hac  via  Leibnitius  persuadet,  in  corporeis 
rebus  existere  vires  quasdam  iis  proprias,  nec  proinde  in 
extensione  sola  omnem  earum  naturam  constare,  neque  quae 
eiusmodi  in  rebus  inveniantur,  esse  modalia  tantum,  quae 
nimirum  metapbysica  necessitate  ex  extensione  resultent, 
sed  accidentia  realia  ad  materiam  supervenientia.  Has  eas- 
dem  deinde  vires  oportere  ait  ad  quandam  primitivam  agen- 
di  facultatem  referri,  ad  quam  se  babeant  ut  secundae  po- 
tentiae;  in  hac  primitiva  facultate  sive  entelechia  rerum 
materialium  essentiam  consistere  ab  eaque  fieri,  ut  eadem 
maneat  res  sub  diversis  licet  vel  nullis  dimensionibus  vel 
qualitatibus.  Hanc  enim  entelechiam  exigere  quidem  se- 
cundas  potentias  certosque  actus,  sed  iam  a  natura,  multo 
magis  autem  a  deo  quibusdam  vel  omnibus  his  posse  pri- 
vari,  quin  res  desinat  esse  eadem,  quae  antea  erat,  ac  prop- 
terea  „quamdiu  eadem  essentia  non  statim  divisibilis  aut 
variabilis  sit  cum  dimensionibus  nec  mutabilis  cum  qualita- 
tibus, sequi  eam  ab  ipsis  realiter  distingui". 

Haec  summa  est  eorum,  quae  Leibnitius  in  systemate 
theologiae  rei  catholicae  patronus  ac  fautor  contra  Cartesi- 
anam  philosophiam  tractat.  Optime  statuit,  in  rebus  cor- 
poreis non  esse  meram  inertiam  vel  solam  extensionem,  sed 
ad  ipsarum  essentiam  pertinere  principium  quoddam  prima- 
rium  activitatis  seu  entelechiam  primitivam  (formam  sub- 
stantialem)  ad  quam  aliae  secundariae  potentiae  accedant 
(formae  accidentales)  unde  infertur  distinctio  inter  acciden- 
tia et  substantiam,  qua  potest  fieri,  ut  accidentia  absque 
substantia  vel  substantia  absque  accidentibus  existant;  ve- 
runi non  satis  explicat  philosophus,  quid  sit  proprie  exten- 
sio,  de  qua  agimus,  vel  quomodo  se  habeat  ad  illam  primi- 
tivam entelechiam.    Namque  eam   distinguit  a  resistendi 

conatu,  dicens,    eadem  manente  rei  quantitate,  hanc  vim 
posse  augeri,  nec  non  a  poteniia  motrice,  a  qua  partium 
connexio  dependeat  maior  minorve,  quae  connexio  profecto 
non  est  nisi  extensarum,  sed  etiam  distinguit  eam  a  poten- 
tia  primitiva,  quam  dieit  eandem  manere  sub  diversis  licet 
accidentibus.    Quum  igitur  non  aperte  dicat,  ad  quid  ex- 
tensio  in  rebus  sit  referenda  sed  materiae  essentiam,  sicut 
in  aliis  scriptis,  in  sola  activitate  ponat,   quin  etiam  prò 
entelechia  (substantiali  forma)  ipso  nomine  materiae  utatur  *), 
in  media  eum  apparet  constitisse  via,  dum  a  principio  acti- 
vitatis   (forma)   non   discernit  aliud  principium,  nimirum 
passivitatis  (materiam),  ad  quod  quantitatem  vel  extensionem 
reducat,  ex  quo  utroque  principio  corporeae  cuiuslibet  rei 
substantia  coalescat.    Est  autem  omnino  dynamisticae  phi- 
losophiae  defectus,  quod  non  sufficienter  explicat,  quid  sit 
extensio  vel  quomodo  ex  viribus  simplicibus  vel  indivisis 
realitatibus  aliquid  extensum  et  divisibile  proveniat.  Prae- 
supponitur  a  dynamistis  extensio,  quam  ex  systemate  suo 
deducere  nequeunt.    Neque  enim  ex  simplicibus  elementis 
seu  monadibus  vel  innumerabilibus  aliquid  continuum  gene- 
rabitur,  prout  etiam  innumerabiles  spiritus  ne  corpusculum 
quidem  constituent.    Nec  licet  ad  linearum  vel  cuiuslibet 
mathematici  corporis  extensionem  provocare,  quasi  in  iis 
nihil  inveniatur,  nisi  copia  punctorum  indivisibilium.  Nam- 
que  ut  ex  punctis  componeretur  linea,  puncta  se  tangere  opor- 
teret.    Res  autem  simplices,  ut  sunt  puncta,  non  se  tange- 
rent,  nisi  secundum  se  tota,  hoc  est:  in  unum  conciderent. 
Quare  melius  cum  Platone,  Aristotele  et  communiter  mathe- 
maticis  continuum  dicitur  integrum  quiddam  sine  fine  in  par- 
tes  et  ipsas  continuas,  non  in  puncta  divisibile.  Fuerunt 
sane  quidam  vel  Leibnitiani  vel  Boscovichiani,  qui  concesse- 
rint,  posse  monades  vel  puncta  simplicia  se  invicem  penetrare 
indeque  fieri  dixerint,  ut  totum  Chris  ti  corpus  sub  quali  bet 

1)  h  Ci  „Matéria  seu  potentia  prima  agemli,   quam  alii  actum 
primum  vocant." 

vel  minima  specierum  particula  possit  in  sacramento  adesse 
absque  naturali  sua  extensione.  At  quaeso,  quomodo  non 
sit  necesse,  ut  etiam  alia  quaecumque  corpora,  immo  totus 
mundus  in  unum  concidat  punctum?  Etiamsi  enim  iis  tot 
demus  vires,  quot  velint,  quibus  monades  vel  puncta  ad 
invicem  operentur  et  connectantur ,  quibus  cohaereant  et 
dissipentur,  numquam  tamen  ad  extensionem  pervenient, 
qua  pars  est  extra  partem;  quia  ex  eorum  hypothesi  eie- 
menta,  ex  quibus  corpora  constituuntur,  sunt  simpìicia,  quae 
sibi  non  praebeant  superfìeiem,  per  quam  valeant  ad  invicem 
agere,  se  repellere,  sibi  resistere.  Dicunt  quidem  alii,  sim- 
pìicia corporum  dementa  propter  suam  naturalem  dissimili- 
tudinem  nequire  in  unum  punctum  concidere  !)  i.  e.  ex- 
tensionem esse  necessarium  modum  existentiae  vel  coexi- 
stentiae  punctorum:  unde  iam  sequeretur,  non  minus  ex 
dynamistarum ,  quam  ex  Cartesianorum  theoria  implicare 
contradictionem ,  quod  Christi  corpus  non  per  extensionis 
modum  in  eucharistia  adsit.  Sed  saltem  ex  quibusdam  fa- 
ctis  revelationis  deducitur,  posse  res  naturaliter  diversas  in 
unum  eundemque  locum  convenire  et  se  invicem  penetrare  2)  ; 

1)  Christian  "Wolff,  vernunftige  Gedanken  von  Gott,  der  Welt 
tmd  der  Seele  des  Menschen.  §.  586.  §.  603. 

2)  „Exempla  sunt  Christi  ex  utero  virginali,  illaeso  virgi- 
nitatis  claustro  exeuntis ,  in  cubiculum  clausis  ianuis  penetrantis, 
de  sepulchro  grandiori  lapide  clauso  exsurgentis  ,  quae  certe  sine 
penetrationis  corporum  miraculo  non  contigere,  quidquid  tandem  oblo- 
quantur  adversarii,  ut  exempla  haec  infirment,  quae  nihil  certe  stupendi 
ac  miri  continerent,  sicut  contendunt  S.  patres,  si  naturalibus  mediis, 
ut  adversariis  placet,  facta  fuissent."  Tourn.  prael.  theol.  Ed.  Paris 
1765  tom.  Vili.  p.  102.  —  Cat.  Rom.  p.  L  cap.  4  qu.  8  :  Quomodo  postea  ex 
sepulchro  clauso  et  obsignato  egressus  est  atque  ad  discipulos  clausis 
ianuis  introivit  vel,  ne  a  rebus  etiam ,  quae  natura  quotidie  fieri  vide- 
mus  discedatur,  quomodo  solis  radii  concretam  vitri  substantiam  pene- 
trant  neque  frangunt  tamen  aut  aliqua  ex  parte  laedunt,  simili,  inquam 
et  altiori  modo  Iesus  Chris tus  ex  materna  alvo  sine  ullo  maternae  vir- 
ginitatis  detrimento  editus  est;  ipsius  enim  incorruptam  et  perpetuam 
virginitatem  verissimis  laudibus  celebramus. 

praeterea,  licet  propter  naturalem  dissimilitudinem  se  ex- 
cludant  puncta,  nemo  tamen  videt,  quomodo  sese  tangant 
et  cohaereant,  id  quod  necesse  est  dioi,  ut  unum  intelligan- 
tur  constituerc  corpus  continuum.  In  aperto  igitur  est,  dy- 
namistas  non  prorsus  eliminare  difficultatem  contra  sacra- 
menti veritatem  ab  extensione  petitam.  Confundunt  quidem 
Cartesianos  eo,  quod  probant,  non  in  extensione  rerum  cor- 
poralium  essentiam  positam  esse  ac  praeter  extensionem 
quaedam  realia  et  absoluta  accidentia  vel  virtutes  ab  essen- 
tia  diversas  agnoscendas  esse,  quae  ex  extensione  deduci 
nequeant,  sed  quum  ipsi  non  suffìcienter  exponant,  unde  sit 
extensio,  irrisionem  sibi  parant,  quod  vel  extensionem  vide- 
antur  negare  vel  iam  sine  ratione  et  contra  rationem  sup- 
ponere,  quam  ex  suo  systemate  explicare  non  valeant.  Sin 
autem  ex  iis  nonnuili  luculenter  ostenderint,  quomodo  Christi 
corpus  absque  ulla  extensione  in  sacramento  existat,  non 
tamen  sategerunt,  ut  adhuc  intelligatur,  quomodo  vere  ad- 
sit  quantitas  et  figura  corporis  Christi;  namque  in  punctis 
indivisibilibus  vel  monadibus  nihil  habes  nisi  rerum  simpli- 
cium  numerum,  qui  aliquid  unum  physicum  vel  quantitatem 
continuam  nuìiatenus  constituit,  ut  supra  dictum  est. 

Nunc  iam  a  plerisque  physicorum  ac  chimicorum  aliud 
defenditur  systema,  quod  atomismum  dynamicum  vocant,  eo 
quod  omnem  corpoream  substantiam  ad  primitivas  atomos 
elementorum  chimicorum  reducunt,  quas  constare  volunt  ex 
materia  et  viribus  quibusdam  resistendi,  attrabendi,  re- 
pellendo Ita  se  arbitrantur  media  incedere  via  inter  ato- 
mismum purum  et  dynamismum.  Sed  oboritur  quaestio, 
num  istae  vires  ad  primam  atomorum  existentiam  necessa- 
riae  sint  necne.  Quando  dicantur  ad  realitatem  extensam, 
prout  sunt  atomi,  tamquam  aliquid  non  necessarium  super- 
venire,  manifestum,  in  purum  atomismum  fieri  relapsum, 
quatenus  etiam  sic  in  mera  extensione  corporum  essentia 
ponitur.  Quando  nutem  materia  et  vires  illae  nonnisi  inter 
sese  coniunctac  primum  esse  atomorum  dicantur  constituere 

hoc  systema  non  ita  absonuin  est  a  scholasticorum  theoria, 
dummodó  vires  singuìae  ad  principium  commune  activitatis 
i.  e.  ad  entelechiam  seu  forraam  primitivam,  ac  pariter  ex- 
tensio  ad  suum  principium  i.  e.  ad  materiam,  ab  ipsa  di- 
versam  et  passivitatis  fundamentum,  reducantur  1). 

Nobis  rerum  corporearum  naturam  nihil  yidetur  melius 
explicare,  quam  vetus  Stagyritae  theoria,  quae  certe  me- 
diani aureamque  obtinet  viam  inter  mechanicam  Cartesii  et 
dynamicam  Leibnitii,  quum  corporeas  res  ex  principio  quo- 
dam  diffusionis  seu  quantitatis  et  ex  altero  inetaphysicae 
unitatis  et  qualitatis  compositas  esse  doceat.  Qua  excludi- 
ditur  compositio  mere  medianica,  quae  fìat  per  solam  con- 
glomerationem  extensarum  mobiliumque  partium;  expungi- 
tur  inquam  Cartesii  inepta  opinio,  qui  in  corporibus  nihil 
aliud  esse  statuit  nisi  partes  materiales  ad  invicem  a  deo 
absque  ulla  propria  agendi  virtute,  qua  in  actionem  deter- 
minentur,  coaptatas  —  sed  excluditur  etiam  dynamistarum 
error,  qui  dum  cuiuslibet  rei  corporeae  per  principium  quod- 
dam  activitatis  agnoscunt  unitatem,  ad  rerum  tamen  ex  ma- 
terialibus  partibus  compositionem  vel  quantitatem  non  per- 
veniunt.  Ipsa  singularis  quantitatis  indoles,  quae  ita  est 
una,  ut  simul  sit  multiplex,  et  ita  constituitur  partibus,  ut 
in  se  sit  continua  atque  indivisa,  per  quam  porro  habent 
partes,  ut  sit  una  extra  aliam,  sed  etiam  ut  aliquo  modo 

1)  Liberatore  Institi  philos.  ad  triennium  accommodatae  Romae 
1861.  Editio  2.  p.  455.  Hoc  nempe  modo  „systema  scholasticorum  novo 
nomine  novoque  aspectu  instauratili".  Et  sane  vis  illa,  quae  materiae 
additur,  munus  manifeste  fungitur  formae  substantialis.  Optime  enim 
dicitur  forma,  quod  actum  et  complementum  dat  materiae  ;  nec  minori 
iure  nomen  „ substantialis"  sibi  adsciscit,  quod  ad  primum  esse  rei  con-^ 
stituendum  concurrit.  Sola  differentia  haec  superesset ,  quod  ubi  in 
systemate  atomismi  dynamici  forma  substantialis  esset  ipsa  vis,  in  syste- 
mate  scholastico  foret  realitas,  ex  qua  vis  tamquam  fonte  dimanat.  Ve- 
runi huiusmodi  dissensio  facile  componi  posset  cum  ad  aliam  potius 
quaestionem  pertineat,  nempe  utrum  forma  substantialis  agat  immediate 
per  se  an  per  vires  ab  ea  emergentes," 

sint  intra  se  invicem,  quia  unius  finis  est  initium  alterius  et 
partes  non  in  se  substant  singulae,  sed  in  toto  —  haec  dico 
miranda  atque  arcana  quantitatis  natura,  qua  contraria,  ut 
sunt  unitas  et  plurialitas,  videntur  commixta,  haud  obscure 
nobis  in  substantia  exhibet  compositionem  ex  duobus  oppo- 
sitis  principiis,  materia  se.  et  forma.  Licet  autem  quanti- 
tas  sit  proprietas  totius  compositi  ex  utroque  principio  *), 
cuius  utriusque  est  signum,  magis  tamen  refertur  ad  mate- 
riam,  sicut  qualitas  refertur  ad  substantialem  formam2).  Nam 
quantitas  se  habet  ad  accidentales  formas,  sicut  materia  se 
habet  ad  substantialem  ;  quia  sicut  materia  immediate 
secundum  se  subiectum  est  substantialis  formae,  ita  medi- 
ante quantitate  habet,  ut  possit  esse  subiectum  accidenta- 
lium:  propter  quod  quantitas  est  aliquid  iner3  vel  passi vum 
in  re  sicut  materia.  Distinguitur  autem  quantitas  ac  pro- 
inde localis  extensio  quum  a  materia,  tum  a  toto  compo- 
sito ;  quia  substantia  tota  est  in  quolibet  puncto  rei  exten- 
sae,  quantitas  autem  saltem  secundum  eum  modum,  quo 
est  in  loco  diffusa,  non  est  tota  in  singulis  partibus,  sed 
tota  nonnisi  in  toto;  deinde  quia  quantitas  potest  augeri 
vel  minui,  nec  tamen  ideo  augetur  vel  minuitur  rerum  na- 
tura vel  essentia.  Denique  ex  ipso  quantitatis  munere  de- 
sumitur  distinctionis  naturalis  ratio:  „Nam  videmus,  in  sub- 
stantia materiali  multas  res  in  se  extensas,  esse  ita  inter 
se  coniunctas,  ut  intime  penetrenter  simulque  in  eodem 
spatio  consistant  absque  ulla  repugnantia  inter  se;  rursus- 
que  videmus,  unam  substantiam  corpoream  et  unam  partem 


1)  Thom.  opusc.  32  de  natura  materiae  c.  5. 

2)  Thom.  in  1.  4  sent.  d.  12  q.  1  a.  1  sol,  3  ad  1  :  Prima  acci- 
dentia  consequentia  substantiam  sunt  quantitas  et  qualitas,  et  haec  duo 
proportionantur  duobus  principiis  essentialibus  substantiae,  se.  formae 
et  materiae,  sed  qualitas  ex  parte  formae.  Et  quia  materia  est  sub- 
iectum primum,  quod  non  eat  in  alio,  forma  autem  est  in  alio  se.  ma- 
teria, ideo  magis  appropinquat  ad  hoc,  quod  est  non  esse  in  alio,  quan- 
titas, quam  qualitas  et  per  consequens  quam  alia  accidentia. 

integralem  eiusdem  corporis  repugnare  alteri  in  eodem  spatio, 
ita  ut  non  possint  sese  penetrare  :  ergo  necesse  est,  ut  hic 
effectus  et  haec  repugnantia  proveniat  ab  aliqua  re  distincta 
a  substantia  et  qualitatibus ,  quandoquidem  hae  solae  in- 
ter  se  non  habent  illam  repugnantiam  *)." 

Quod  praecise  attinet  ad  localem  extensionem ,  non 
solum  haec  diversa  est  a  rerum  corporearum  essentia,  sed 
etiam  aliquatenus  diversa  est  ab  ipsa  quantitate.  Nam  quam- 
vis  substantia  quaelibet  quanta  naturaliter  sit  extensa,  non 
tamen  idem  est,  esse  quantum  et  esse  extensum  in  loco,  sed 
oportet  duplicem  quandam  distingui  extensionem,  unam  pro- 
xime  ad  essentiam  accedentem  seu  internam,  quae  ipsa  est 
quantitas,  quatenus  intrinsecus  materiae  inhaeret  ac  per  eam 
habet  materia,  ut  sit  apta  et  babilis  ad  sese  extendendum 
in  loco;  quia  nimirum  non  potest  extendi  nisi  quod  habet 
partes  secundum  se,  seu  uti  dicunt  entitative  diversas,  mate- 
riae autem  non  sunt  ullae  huiusmodi  partes  nisi  per 
quantitatem  ipsi  inhaerentem  —  alteram  extensionem  actu- 
alem  sive  externam,  quae  proprie  talis  dicitur,  qua  sub- 
stantia respectu  sui  per  quantitatem  iam  in  partes  distincta 
ita  in  loco  ponitur,  ut  partes  ipsius  entitative  distinctae 
etiam  localiter  singulae  se  expellant  ac  suum  quaelibet  tu- 
eatur  locum.  Prius  est,  quod  una  pars  non  sit  altera  vel 
quod  in  partes  diversas  distinguatur  materia,  idque  depen- 
det  a  quantitate,  quae  gignit  et  servat  distinctiones  in  sub- 
stantia ea,  quam  afficit  ;  posterius  est,  quod  ubi  sit  una  pars 
ibidem  non  sit  alia,  idque  dependet  a  locali  extensione,  quae 
naturalis  consecutio  est  quantitatis  et  quidam  ipsius  formalis 
effectus.  „Potest  autem  causa  formalis  ab  effectu  separari, 
non  contra  effectus  a  causa.  Hinc  igitur  potest  corpus  in 
se  extensum  non  extendi  in  loco;  quia  per  hoc  separatur 
tantum  causa  ab  effectu,"  quam  vis  non  possit  spiri  tus  in  se 
indivisibilis  extendi  in  loco  „quia  per  hoc  poneretur  effectus 


1)  Suar.  Metaph.  dispt»  40  sect.  2  n.  11. 

formalis  sine  causa  et  posterius  sine  priore,  quod  fieri  ne- 
quit1)."  Quamvis  etiam  cum  Suaresio  liceat  dicere, 
quantitatein  numquam  esse  sine  effectu  suo  formali,  qui 
proprie  is  est.  Quantitas  enim  nihil  aliud  est  nisi  „  forma 
dans  rebus  corpoream  molem  vel  extensionem,"  se.  interi- 
orem,  quae  est  essentialis  ratio  quantitatis  :  „quid  vero  sit 
habere  molem  corpoream  declarare  non  possumus,  nisi  per 
ordinem  ad  hunc  effectum,  qui  est  expellere  similem  molem, 
non  quidem  actu  (quum  per  potentiam  dei  absolutam  impe- 
ci ir  i  possit  talis  effectus,  servato  formali  effectu  quantitatis), 
sed  aptitudine  .  .  .  Nec  refert,  quod  quantitas,  dum  inest, 
actu  faciat  quantum  ;  nam  hoc  ipsum  est  reddere  corpus 
ita  dispositum,  ut  quantum  ex  se  est,  requirat  praedictam 
in  loco  extensionem.  Ex  forma  enim  actuali  per  se  primo 
et  absoluta  necessitate  solum  sequitur  in  actu  primus  et 
primarius  effectus;  alii  vero  effectus  sequi  possunt  tantum 
in  aptitudine,  qui  non  sunt  proprie  effectus  formales,  licet 
vocari  soleant  secundarii 2),  sed  vel  ad  materiales  reducun- 
tur  vel  ad  effectivos  per  resultantiam  naturalem3)". 

Inde  iam  elucet,  quid  sit  localis  extensio  et  quomodo 
differat  a  quantitate  substantiae  intrinsecus  inhaerente.  Ex- 
tensio quippe  localis  est  secundarius  quidam  quantitatis  effe- 
ctus, cuius  primarius  et  proprie  formalis  est,  ut  rem 
faciat  secundum  se  extensam.  Quod  igitur  quantum  com- 
mensuratur  loco ,  aliquid  accidentarium  et  externum  est, 
quod  potest  abesse,  manente  quantitate.  Hinc  eruitur, 
quomodo  Christi  corpus  in  sacramento  sit  cum  physico  acci- 


1)  Bellarm.  1.  c.  de  sacr.  euch.  1.  3  cap.7  Tournelius  1.  c.  p.  103: 
Disparitas  est  ;  quia  apiritus  nullas  habet  partes  :  impossibile  igitur  est, 
ut  loco  coextendatur;  at  corpus,  etsi  partes  habeat  distinctas  in  ordine 
ad  se  non  tanien  necessario  et  essentialiter,  saltem  deo  ita  volente,  ha- 
bet illas  distinctas  et  extensas  in  ordine  ad  locum." 

2)  Sunt  duo,  se.  extensio  externa  atque  actualis  impenetratio  et 
resistenza,  qua  fit,  ut  unum  corpus  alteri  non  cedat  sed  resistat, 

3)  1.  c.  disp.  40  sect.  4* 

dente  quantitatis ,  cum  interno  situ  membrorum ,  cum 
figura  et  dimensionibus  sibi  propriis ,  nec  tamen  sit  exten- 
sum  secundum  locum  nee  pròinde  palpabile  manibus  vel  vi- 
sibile oculis. 

Quum  Christus  in  sacramento  non  adsit  per  modum 
extensionis,  omnia  sequitur  a  corpore  vel  sanguine  esse  ex- 
cludenda,  quae  respectum  ad  locum  indicant.  Ergo  neque 
stans  neque  sedens,  neque  pronus  neque  supinus  est  Chri- 
stus neque  omnino  ullum  exterioris  situs  modum  habet;  quia 
eiusmodi  accidentia  vel  attributa  in  aliquod  corpus  nisi  loco 
commensuratum  cadere  nequeunt.  Porro  in  sacramento 
existens  Christus  nihil  potest  pati  a  rebus  extraneis,  quippe 
quae  in  rem  sibi  superfìoiem  non  praebentem  minime  agant. 
Potuit  autem  Christus  etiam  in  hoc  sacramento  pati,  qua- 
tenus  passio  et  mors  secundum  pròpriam  speciem  ac  natu- 
ralem  ipsius  existendi  modum  ei  inferebatur,  sed  nullo  modo 
extrinsecus  potest  affici,  qualis  existit  in  sacramento.  Sive 
igitur  sacramentales  species  humum  cadunt,  sive  pedibus 
calcantur,  sive  dentibus  frenduntur  sive  aliud  quidquid  pa- 
tiuntur,  horùm  nihil  ad  corpus  Christi  proprie  pertingit J). 
Corruptis  denique  speciebus,  non  corpus  vel  sanguis  corrum- 
puntur,  sed  solvitur  habitudo  substantialis,  qua  corpus  et  san- 
guis cum  speciebus  coniuncta  existunt:  quare  statim  sub  iis 
esse  desinunt.  Iam  apparet  igitur  e  medio  sublatus  Caphar- 
naitarum  error,  qui  Christum  putabant  ita  corpus  suum  da- 
turum  comedendum,  ut  ab  edentibus  conscinderetur  et  dila- 
ceraretur,  ad  quos  ipsius  Christi  sermo:   „Spiritus  est,  qui 


1)  Prosa  missae  de  Vener,  sacr.  : 

A  sumente  non  concisus, 
Non  confractus  nec  divisus, 
Integer  accipitur. 
Nulla  rei  fìt  scissura; 
Signi  tantum  fìt  fractura, 
Qua  nec  status  nec  statura 
Signati  minuitur. 


93 


vivificai;,  caro  non  prodest  quidquam  ;  verba,  quae  ego  locutus 
sum  vobis,  spiritus  et  vita  sunt1)."  Iam  patet  e  medio  sub- 
latam  nefastam  ac  scelestam  Stercoranistarum  haeresim,  si 
tamen  quando  exstitit;  nam  „vana  et  prorsus  ficta  videtur 
illa  baeresis;  species  quippe  panis  et  vini  dicuntur  ipsum 
corpus  Christi  .  .  unde  quidquid  mutationis  et  corruptionis 
accidit  ...  in  ipsas  species  externas,  non  in  corpus  ipsum 
Cbristi  naturale  ac  substantiale  immediate  cadere  dici 
debet2)." 

Sicut  non  passibiliter ,  ita  nec  sensibiliter  i.  e.  modo 
sensibus  perceptibili  Christus  in  sacramento  adest3).  Quam- 
obrem  nec  proprie  attingitur  nec  videtur,  idque  ne  a  glori- 
ficato quidem  oculo 4).  Nec  potest  per  se  seu  immediate 
móveri;  quia  motus  localis,  qui  fìt  immediate,  accidere  ne- 
quit  in  re,  quae  moventi  non  praebet  superfìciem.  Movetur 
autem  ratione  specierum,  sub  quibus  existit. 

Yides,  qualis  sit  natura  illius  modi,  quo  Christus  est 
in  sacramento  et  quem  sacramentalem  vocant,  ut  ipsum  a 
naturali  corporis  et  sanguinis  Cbristi  conditione  distinguant, 
plerumque  autem  negative  exprimunt  dicendo  :  corpus,  san- 
guinem  non  adesse  per  modum  quantitatis  vel  extensionis, 
non  adesse  ut  in  loco,  non  occupare  locum,  non  adesse  na- 
turaliter,  localiter,  commensurabiliter,  circumscriptive  5),  passi- 

1)  Ioh.  6,  64. 

2)  Tournely  cursus  theolog.  T.  Ili  p.  345  ed.  Col.  Agripp. 
1734  fol. 

3)  Hymn.  Adoro  te: 

Visus,  gustus,  tactus  in  te  fallitur, 
Sed  auditu  solo  tuto  creditur. 

4)  Thom.  Stimma  III.  qu.  76  a.  7. 

5)  Nec  definitive,  ut  docet  S.  Thomas  1.  c.  a.  5  ad  1.  —  Sotus 
1.  4  sent.  d.  10  q.  1  a.  5,  Gabriel  et  alii  nonnulli  dicunt  sane,  Christum 
adesse  definitive,  sed  hoc  aliter  explicant,  atque  usitatum  est,  quasi  hoo 
sit  esse  totum  in  toto  et  totum  in  qualibet  parte,  quemadmodum  ani- 
ma tota  est  in  toto  corpore  et  tota  in  qualibet  corporis  parte.  Sed  ex 
mente  S.  Thomae  definitive  esse  in  loco  est  :  loco  ita  definiri  vel  ter- 

biliter,  sensibiliter  etc.  Quando  autem  corpori  vel  sanguini 
Iesu  Christi  in  hoc  sacramento  aliqua  attribuntur,  quae 
proprie  iis  non  conyeniunt,  hoc  fit  propter  communicationem 
quandam  idomatum,  qua  quae  de  speciebus  sunt  vera,  rati- 
one  interioris  et  formalis  corporis  et  sauguinis  ad  species 
habituinis  ad  ipsum  corpus  et  sauguinem,  quae  sub  iis  con- 
tinentur,  referri  solent.  In  his  autem  alia  magis  proprie 
aliis  dicuntur.  Quamvis  enim  corpus  et  sanguis,  ut  dictum 
est,  per  se  non  moveantur,  moventur  tamen  vere  et  proprie 
per  accidens  i.  e,  secundum  motum  specierum,  ac  proinde 
non  solum  recte,  sed  etiam  proprie  dicimus  :  corpus  Christi 
a  sacerdote  elevari,  circumferri,  dari,  suini.  Sed  hic  motus 
similis  est  ei,  quo  moto  corpore  hominis  movetur  etiam  ani- 
ma, vel  potius,  quia  ipsa  anima  movet  corpus,  id  quod  non 
facit  Christi  corpus  ratione  specierum,  est  motus  similis  ei, 
quo  „ad  motionem  hominis  movetur  scientia,  quae  in  ipso 
est1)".  Sicut  igitur  scientia  per  hunc  motum  nullo  modo 
mutatur,  ita  corpus  Christi  motis  speciebus  nullam  sui  pa- 
titur  mutationem.  Pari  modo  corpus  Christi  dici  tur  sursum 
vel  deorsum  esse,  in  altari  vel  in  ostensorio  positum  esse; 
quia  Christi  corpus  per  unionem  ad  species  vere  est  in  loco, 
quamvis  non  sit  ut  in  loco  i.  e.  loco  commensuratum.  Quod 
autem  huiusmodi  diverse  simul  praedicantur  de  eodem  cor- 
pore eodemque  sanguine  hic  illic  in  sacramento  existentibus, 
non  plus  habet  difficultatis,  quam  quod  eandem  animam  di- 
cimus et  intelligimus  esse  simul  in  capite  et  in  pedibus, 
propiorem  ad  terram  ab  eaque  simul  remotiorem.  Breviter 
hanc  rem  Bellarminus  his  explicat  verbis:  „Notandum  est, 
inquit,  unum  corpus  in  pluribus  locis  positum.  habere  unum 
esse  substantiale,  sed  multa  esse  localia:  ex  quo  fit,  ut  illa 

minari  rem,  ut  non  sit  alibi,  sicut  anima  hominis  non  est  extra  corpus. 
Christi  corpus  in  pluribus  simul  locis  est  :   ergo  non  est  definitive  in 
loco  iuxta  usitatum  huius  locutionis  sensum.    Quaestio  tantum  est  de 
nomine,  non  de  re.  Cfr.  Greg»  de  Val.  1.  c.  disp.  6  q  4.  pct.  2. 
1)  Estius  li  4  sent.  dist.  10  §.  6. 

omnia  raultiplicari  debeant,  quae  consequimtur  esse  locale, 
illa  autem  non  multiplicantur ,  quae  aliunde  proveniunt, 
quam  ab  esse  locali." 

Sunt  quaedam,  quae  plus  quam  motum  vel  praesentiam 
per  species  terminatam  significanti;  videntur  enim  insinuare 
fìgurae  mutationem,  in  partes  dissolutionem,  sensibilem  per- 
ceptionem  v.  gr.  frangi,  concidi,  dentibus  frendi,  manibus 
contrectari  et  palpari,  gustari,  videri.  Haec  minus  proprie 
ad  corpus  et  sanguinem  lesu  Christi  referuntur;  verumtamen 
praedicantur  de  iis  propter  singularem  illam  et  ineffabilem 
coniunctionem,  qua  speciebus  sacramentalibus  connexa  sunt. 
Caeterum  in  omnibus  his  locutionibus  modum  loquendi  in 
ecclesia  dei  approbatum  et  usitatum,  sicut  et  in  aliis  my- 
steriis,  quam  plurimùm  oportet  respici. 

Per  sacramentalem  modum  corpus  Christi  aliquatenus 
differre  videtur  ab  eo,  quod  est  in  coelo  :  quamobrem  a  the- 
ologis  noni  saeculi  multum  agitata  est  quaestio,  num  idem 
sit  corpus  Christi  in  sacramento  cura  eo,  quod  est  ex  Dei- 
para natum  et  crucifìxum  et  passum  seu  cum  naturali,  quod 
existit  in  coelo.  Dixerunt  plerique  „naturalitera  idem  esse, 
sed  „specialiteru  diversum,  quam  tamen  specialem  differen- 
tiam  nimium  urgentes  quidam  vel  valde  obscure  loquebantur 
vel  adeo  quae  videntur  haeresim  sapere.  Sed  ea,  quibus 
isti  a  fide  aberrare  videntur,  benigniori  sensu  accipienda 
sunt,  nec  quemquum  omnino  in  apertam  haeresim  incidisse 
constat  praeter  Scotum  Erigenam,  quem  postea  Berengarius 
secutus  est.  Fuerunt  autem  alii,  qui  paene  nullam  admitte- 
rent  diversitatem ,  sed  utriusque  corporis  potissimum  incul- 
carent  aequalitatem.  Quas  diversas  opiniones  componens  Grer- 
bertus  non  ita  contradictorium  censet  fuisse,  quae  utrique 
docebant,  quum  corpus  Christi  sacramentale  a  naturali  possit 
dici  diversum  propter  diversum  existendi  modum  et  idem 
cum  eo  propter  eandem  naturam.  Yerum  iam  inolevit  con- 
suetudo,  qua  corpus  Christi  in  hoc  sacramento  existens  di- 
cimus  idem  esse  cum  nato  ex  Maria  Virgnine  et  crucifixo, 

idque  dicitur  verius  et  rectius  ;  quia  idem  plerumque  intelli- 
gimus  esse  aliquid  propter  substantiam  imam  easdemque 
notas  interiores  seu  accidentia  ad  naturam  proxime  acce- 
dentia,  propter  unitatem  essentialem  et  individuaìem ,  quae 
non  sunt  alia  in  sacramentali  atque  in  naturali  Chris  ti  cor- 
pore.  Sed  usui  non  est,  quod  aliquid  dicatur  diversum  pro- 
pter sola  diversa  localia  vel  propter  diversum  respectum  ex- 
ternum. 

Ab  hoc  autem  loquendi  more  desumitur  difficultas,  quam 
obtundunt  nobis  adversarii,  quod  idem  dicamus  corpus  in 
coelo  et  in  sacramento,  nempe  visibile  et  invisibile,  palpa- 
bile et  non  palpabile,  extensum  et  non  extensum:  Haec 
enim  aiunt  repugnare  evidentissimo  rationis  principio,  quod 
eadem  res  non  possit  simul  esse  et  non  esse.  Quinimo, 
quum  a  nobis  separetur  extensio  a  quantitate  et  eadem  res 
dicatur  uno  loco  extensa,  alio  loco  non  exstensa,  quid  im- 
pediat,  quominis  eadem  res,  pluribus  simul  locis  existens, 
etiam  aliis  privetur  accidentibus  in  loco  uno,  dum  aliis  locis 
maneat  integra,  et  quominus  prò  iis  etiam  substituantur 
nova  prorsus  ac  diversa  accidentia,  ita  ut  eadem  forte  res 
sit  alba  simul  et  nigra? 

Ineluctabile  quidem  stat  principium,  quod  res  eadem 
non  potest  simul  esse  et  non  esse,  neque  ullo  sane  exemplo 
nulloque  sophismate  potest  concuti.  Yerum  si  quis  dicat  in 
hoc  principio  nos  habere  firmam  regulam,  qua  in  quolibet 
casu  iudicemus,  quid  de  rebus  fieri  nequeat,  magnopere  is 
fallitur.  Optime  enim  Maldonatus  nullam  omnino  admittit 
regulam,  qua  instruamur,  quid  deus  non  possit  facere,  sed 
tantum  quid  possit  facere.  „Bene  enim  sequitur;  si  quid 
intellectus  noster  potest  concipere,  quod  contradictionem 
non  implicabit,  a  deo  fieri  potest.  Negative  autem  non  se- 
quitur: intellectus  noster  non  capit:  ergo  contradictionem 
implicat  et  a  deo  fieri  non  potest."  Et  de  principio  ilio  lo- 
gico: ,,Si  quaestio,  inquit,  proponeretur  semper  generaliter, 
an  deus  posset  facere,  ut  idem  esset  et  non  esset,  intellectus 

potest  esse  iudex  et  regula;  quia  statim  intelligit,  id  fieri 
non  posse.  Sed  tamen  quando  proponitur  quaestio  hypothe- 
tice,  ut  an  corpus  possit  esse  in  loco  et  non  occupare  lo- 
cum,  non  potest  noster  intellectus  esse  bonus  iudex  ;  quia 
ut  id  iudicet,  necesse  est,  ut  intelligat,  an  occupare  locum 
pertineat  ad  essentiam  corporis  necne  *)."  Itera  in  casu 
nostro  quaestio  non  est  generalis,  num  deus  possit  facere, 
ut  aliquid  simul  sit  et  non  sit,  sed  num  sub  ea  hypothesi, 
ut  una  res  pluribus  simul  locis  existat,  multiplicenturque 
accidentia,  quae  locum  sequuntur,  i.  e.  prò  diversis  ìocia 
res  eadem  possit  esse  simul  extensa  et  non  extensa  et  con- 
sequenter  visibilis  et  non  visibilis,  palpabilis  et  non  pal- 
pabilis  etc.  Sane  si  extensio  ad  corporum  essentiam  pertine- 
reret,  nullo  modo  res  corporea  posset  simul  esse  extensa  et 
non  extensa.  Sed  scimus,  extensionem  non  esse  nisi  acci- 
dens  extrinsecus  resultans  ex  intimiore  accidente  quantita- 
tis  ipsiusque  ad  locum  denotare  respectum.  Itaque  nihil  pro- 
hibet,  quominus  prò  diverso  loco  dicatur  adesse  vel  abesse, 
nam  ipsa  convenit  rei  nonnisi  respectu  ad  hunc  vel 
illum  locum.  Quin  etiam,  si  concedatur  nobis,  unum  corpus 
posse  pluribus  simul  locis  existere  (quam  quidem  quaestio- 
nem  infra  tractabimus),  hoc  non  videtur  posse  fieri  per  mo- 
dum  extensionis  ;  nam  sicut  res  per  unam  substantialem  for- 
mam  non  potest  in  duabus  simul  constitui  speciebus,  sed 
ad  hoc  duae  requiruntur  forinae  natura  distinctue ,  ita 
res  per  unam  quantitatem,  quae  est  instar  formae  ratione 
illius  effectus,  qui  est  extensio,  non  potest  in  duobus  simul 
locis  constitui,  sed  prò  diversis  locorum  repletionibus  ne- 
cessariae  sunt  plures  quantitates  ex  toto  diversae.  Con- 
tradictionem  igitur  implicat,  quod  res  eadem,  una  praedita 
quantitate,  pluribus  simul  locis  existat  extensa,  sed  haec 
contradictio  eo  ipso  declinatur  et  eluditur,  quod  corpus 
Christi  uno  tantummodo  loco,  nempe  in  coelo  per  modum 
extensionis,  aliis  autem  locis  non  ita  existere  dicitur.  Dice» 


1)  1.  o.  tom.  I.  cap.  4.  p.  154. 

sane,  alia  yia  invehi  contradictionem  eo,  quod  sit  contra 
logicae  prineipium,  quod  extensionis  vis,  quae  inest  quan- 
titati,  sit  agens  simul  et  non  agens.  Yerum  nihil  potest 
operari  ultra  virtutem  sibi  inditam,  nee  proinde  quantitas, 
quae  est  una  in  individuo,  ultra  unum  locum  corpus  Christi 
potest  extendere:  ex  quo  manifestimi  est,  secundum  alia 
loca  corpus  non  extendi,  quum  iam  in  coelo  occupet  locum. 
Neque  in  hoc  est  contradictio,  quod  vis  agat  secundum  pro- 
priam  mensuram  ;  nam  quantitas  legem  suae  naturae  sequi- 
tur  corpus  extendendo,  ubi  primum  existit,  et  non  ultra: 
quamvis  igitur  corpus  etiam  alibi  sit,  quantitas  tamen  non 
extendit;  quia  non  valet.  Sed  falsum  est,  quod  ideo  dicas 
vim  simul  esse  agentem  et  non  agentem,  sed  potius  semper 
est  agens;  quia  eadem  quantitas,  quae  est  in  sacramento, 
corpus  Christi  extendit  in  coelo;  ubi  plurimum  igitur  dicen- 
dum  est,  eam  agere  secundum  unum  locum  et  non  secun- 
dum alium ,  quod  non  est  diffìcilius ,  quam  quod  vis 
gravitatis,  quae  inest  corporibus ,  agat,  quatenus  ea 
premit  terram  versus,  et  non  agat,  quatenus  ea  non  premit 
sursum. 

Quod  de  extensione  diximus,  nimirum  eam  posse  ab- 
esse  simul  et  adesse  prò  locorum  diversitate,  hoc  idem  non 
valet  de  accidentibus  physice  substantiae  inhaerentibus  ; 
quia,  ut  ait  Scotus:  „haec  non  sunt  nata  inesse  secundum 
locum."  Itaque  quantitas  vel  aptitudo  ad  eertum  obtinen- 
dum  locum  numquam  tollitur,  quotquot  locis  corpus  Christi 
existit;  nam  si  uno  loco  tolleretur,  iam  intrinsecus  corpus 
aliter  afficeretur  ac  revera  mutaretur  nec  consequenter  esset 
idem.  Itaque  plurimi  necessitatem ,  qua  haec  accidentia 
physica  sunt  in  sacramento,  volunt  esse  absolutam,  qua  nec 
per  divinam  omnipotentiam  abesse  vel  cum  aliis  commu- 
tali queant,  non  meram  naturalis  connexionis,  qua  quae  na- 
turaliter  coniuncta  existunt,  citra  miraculum  non  separentur. 
Hanc  autem  opinionem  eodem  confirniant  principio,  quo  con- 

tra  nos  utuntur  adversarii,  quod  eadem  res  non  potest  simul 
esse  et  non  esse. 

Refragantur  sane  pauci  haud  levis  notae  theologi, 
qui  contendunt,  etiam  quoad  accidentia  physica  posse  fieri, 
ut  eadem  res  prò  diversis  locis  simul  sit  et  non  sit  vel 
saltem  ut  in  eadem  re  prò  diversis  locis  inveniantur  con- 
traria, licet  non  contradictoria.  Cui  priori  sententiae  assen- 
tito etiam  Leibnitius  in  systemate  theologiae  :  „Nihil,  in- 
quiens,  prohibet,  quin  deus  substitutionem  naturalem,  (i.  e. 
qua  natura  dimensiones  et  qualitates  novas  loco  priorum 
substituit)  immutare  vel  etiam  piane  intercipere  et  impe- 
dire possit,  ut  essentia  maneat  dimensionibus  et  qualitati- 
bus  piane  exuta,  idem  efficere  potest,  ut  eadem  res 
diversas  dimensiones  qualitatesque  simul  La- 
beat".  Prae  caeteris  autem  Suaresius  eam  defendit  opinio- 
nem,  quod  licet  contradictora  in  eadem  re  simul  esse  neque- 
ant,  de  absoluta  tamen  dei  potentia  bene  possint  contraria: 
itaque  censet  posse  fieri,  ut  corpus  Christi  vivens  in  coelo, 
mortuum  ponatur  in  sacramento.  Ad  quod  probandum  argu- 
mentatur:  implicare  quidem  contradictionem,  quod  Christi 
corpus  simul  sit  vivum  in  propria  specie  et  non  vivum 
in  sacramento  :  propositionem  enim  negantem  iuxta  regulam 
logicae  distributive  sumendam  esse,  quamobrem  ut  corpus 
Christi  dicatur  non  vivum,  requiri,  ut  ne  uno  quidem  loco 
vivum  existat.  Sed  nullatenus  contradictionem  implicare, 
quod  Christi  corpus  sit  vivum  in  coelo  et  mortuum  in 
sacramento,  nam  quum  duae  istae  propositiones  sint  affir- 
mativae,  utramque  particulariter  sumendam  esse  ideoque,  ut 
utraque  sit  veram,  sufficere,  quod  corpus  uno  loco  existat 
mortuum,  altero  vivum.  Praeterea  in  metaphysica  docet 
non  solum  diversa  licet  eiusdem  speciei  '),  sed  etiam  con- 

1)  disp.  met.  5.  s.  8  iam  naturaliter  ait  quaedam  accidentia 
eiusdem  licet  speciei  in  eadem  re  existere,  quae  sint  numero  diversa, 
ut  sunt  species  intentionales  et  relationes  quaedam,  sed  difficile  esse 
certam  in  hac  re  praescribere  regulam.    Sed  putat,  ea  non  posse  (na- 

traria  in  eadem  re  simul  posse  existere  non  iam  secundum 
diversum  tantummodo  locum ,  sed  etiam  secundum  unum 
eundemque  locum.    Nani  „capacitas  subiecti  extenditur  ad 
certam  graduum  latitudinem,   quae  impleri  potest  vel  per 
unam  tantum  qualitatem,  si  perfecte  intensa  sit,  vel  ex  ad- 
mixtione   plurium   in  gradibus  remissis  (v.  gr.  caloris  et 
frigoris  ;  nam  in  remissis  gradibus  etiam  naturaliter  con- 
traria misceri,   ex  communi   metaphysicorum  doctrina  et 
rationibus  dicit  satis  probari).     Àtqùe  ita  fit,  ut  possint 
formae  habere  contrarietatem  et  repugnantiam  secundum 
intensos  gradua,  in  quibus  latitudinem  excedunt,  licet  in 
remissioribus  possint  esse  simul".     Sed  de  absoluta  poten- 
tia  loquendo,  etiam  in  summo  atque  intensissimo  gradu 
dicit  contraria  in   eadem  re  simul  posse  existere  v.  gr. 
summum   calorem  cum  summo   frigore    (nigredinem  cum 
albedine)  ;  quia  unum  contrariorum  mediate  tantum  inferat 
contradictionem  cum  altero,  quatenus  propter  capacitatem 
subiecti  minus  sufficientem  unum  non  sit  cum  altero;  sed 
nihil  impedire,  quominus  deus,  si  velit,  latitudinem  subiecti 
ad  capessenda  contraria  amplificet.    Quamvis  enim  contra- 
ria natura  sua  sint  apta  ad  se  expellenda  „non  tamen,  in- 
quit,  est  contra  essentiam  eorum,  quod  deus  impediat,  ne 
illa  aptitudo  in  actum  reducatur,  sicut  etiam  naturaliter 
repugnat,  duo  corpora  esse  simul  in  eodem  loco,  et  tamen 
deus  vincit  illam  repugnantiam  et  simul  illa  constituit  *)". 


turaliter)  multiplicari.  quae  ita  sola  numero  differant,  ut  praeter  na- 
turalem  distinctionem  in  reliquis  omnibus  habeant  similitudinem  et 
convenientiam  in  munere  vel  officiis,  ad  quae  distinentur,  ut  sunt  duae 
quantitates,  duae  albedines  et  similia.  Deinde  subiungit  „de  potentia 
absoluta  non  repugnare,  plura  accidentia  solo  numero  differentia,  etiamsi 
sint  omnino  similia,  simul  poni  in  eodem  subiecto,  quia  ex  individuat- 
one eorum  non  repugnet  et  deus  possit  operari  in  subiectum  ultra 
naturalem  capacitatem  eius,  et  si  deus  id  vellet  facere  ad  ostensionem 
potentiae  suae,  non  esset  omnino  supernuum". 
1)  1.  c.  disp.  45.  s,  4. 

Haud  inutile  putavi  hanc  Suaresii  cum  argumentis  pró- 
ponere  opinionem,  ut  videat  quisque,  quantum  laboret  in- 
genti humani  exiguitas  in  iudicando,  quid  valeat  deus  ope- 
rari,  quid  non  valeat.  Caeterum  ad  rem  nostram  haec 
vix  non  facit  nihil.  JSTobiscum  eniin  consentit  Suaresius  in 
eo,  quod  ipse  concedit  contradictoria  non  posse  in  eodem 
subiecto  simul  inesse  neque  in  uno  lócó  neque  in  diversis: 
non  potest  igitur  corpus  Christi  vivum  in  coelo  non  vivum 
constitui  in  sacramento;  num  autem  adhuc  constitui  possit 
mortuum,  haec  est  quaestio  nimis  exquisitae  subtilitatis,  in 
qua  nobis  dissolvenda  non  videtur  immorandum.  Hoc  unum 
moneo,  quod  etiamsi  concedatur,  contraria  eidem  subiecto 
inesse  posse,  certe  in  eo  est  falsitas,  quod  quae  secundum 
locum  non  insunt  rei,  secundum  locum  ipsi  dicantur  in- 
esse ;  namque  vivum  esse  et  mortuum  nullum  omnino  habent 
respectum  ad  locum,  nec  propterea  secundum  diversa  loca 
distinguenda  sunt.  Habent  tantummodo  respectum  ad  sub- 
iectum,  quod  modifìcant,  et  idcirco  quando  corpus  Christi 
naturale  est  vivum,  oportet  etiam  vivum  esse  in  sacramento 
et  vice  versa. 

Quum  iam  habeamus  perspectum,  quae  accidentia  ad 
eucharisticum  Christi  corpus  et  sanguinem  pertineant,  quae 
non  pertineant  et  qua  haec  utraque  necessitate  vel  possi- 
bilitate,  nunc  pervenimus  ad  ea,  quae  Tridentina  synodus 
expresse  nos  docet  adesse  per  concomitantiam.  Sub  specie 
panis  hoc  modo  continetur  sanguis,  sub  specie  vini  corpus, 
sub  utraque  anima;  per  unionem  denique  hypostaticam 
accedit  divinitas. 

Diximus  supra,  materiam  primam  corporis  et  sangui- 
nis  Iesu  Christi  una  cum  substantiali  forma  iam  verbo- 
rum  virtute  fieri  praesentem,  eamque  formam  ostendimus 
esse  gradum  quendam  corporeitatem  facientcm  formaeque 
cadaveris  et  animae  communem,  eumque  in  vivente  cor- 
pore  nonnisi  virtualiter  ab  ipsa  anima  esse  distinctum. 
Oportet  autem  corpus  Christi  esse  vivum  in  hoc  sacramento 

et  sanguinem  vivum,  quum  dubitari  nequeat,  quin  esse 
vivum  sit  accidens  physicum  et  accidentia  physica  abesse 
nequeant:  ergo  per  concomitantiam  simul  adest  anima,  per 
quam  corpus  et  sanguis  habent,  ut  vivant.  At  quum  cor- 
pus non  informetur  per  animam,  nisi  mediante  sanguine, 
nec  sanguis  vivifìcetur  nisi  in  corpore  existens,  prius  est 
natura,  ut  cum  corpore  adsit  sanguis,  cum  sanguine  cor- 
pus, deinde  cum  utraque  anima. 

Quum  concilium  divinitatem  doceat  per  unionem 
hypostaticum  accedere,  non  signifìcans  modum,  quo  divini- 
tas  hunianae  naturae  hypostatice  unita  praecise  adesse  opor- 
teat  in  sacramento,  aliis  verborum  virtute  1),  aliis  vi  conco- 
mitantiae,  immo  Bernali  tertio,  nescio  quali  modo  eam 
adesse  placuit.  Communis  autem  sententia  S.  Thomae 
auctoritate  firmata2),  hypostaticae  unionis  et  Verbi  sub- 
sistentiae  praesentiam  ad  concomitantiam  censet  esse  refe- 
rendam.  Et  sane  vix  de  huius  sententiae  veritate  potest 
dubium  moveri  ;  quia  quum  verborum  virtute  nihil  adsit 
sub  specie  panis,  nisi  solum  corpus  et  similiter  sub  specie 
vini  solus  sanguis,  alius  nulius  invenitur  modus,  quo  Yer- 
bum  divinum  adsit,  praeter  eum,  quo  caetera  omnia  connexa 
ad  corpus  et  sanguinem  accedant,  quem  concomitantiae  sole- 
mus  vocare.  Quod  verbis  haud  obscuris  insinuatur  per  ipsam 
synodum  in  cap.  dicentem:  „statim  post  consecrationem 

1)  Bellarm.  1.  c.  de  euch.  I»  4.  cap.  13:  „Quare  vi  verborum  est 
in  specie  panis  corpus  non  quodlibet,  sed  filii  dei  et  proinde  corpus 
subsistens  divina  Verbi  subsistentia.  Per  accidens  igitur  fortasse  est 
sanguis  sub  specie  panis,  sed  non  divinitas  nec  divina  hypostasis".  — 
Eandem  sententiam  secuti  sunt  Aversa,  Nugnus,  Corneio,  Raynaudus. 

2)  Summa  p.  III.  q.  76  a.  1  :  Dicendum,  quod  quia  conversio 
panis  et  vini  non  terminatur  ad  divinitatem  vel  animam,  consequens 
est,  quod  divinitas  vel  anima  Christi  non  sit  in  hoc  sacramento  ex  vi 
sacramenti,  sed  ex  reali  concomitantia.  Quia  enim  divinitas  corpus 
assumptum  numquam  deposuit,  ubicumque  est  corpus  Christi,  necesse 
est  esse  divinitatem  Christi  concomitantem  eius  corpus  —  1.  4  sent.  dist* 
10  q.  1  a,  2  qustcl.  1. 

verum  domini  nostri  corpus  verumque  eius  sanguinem  .  .  . 
una  cum  anima  et  divinitate  existere"  et  in  can.  1:  „in 
sanctissimo  eucharistiae  sacramento  contineri  vere  et  corpus 
et  sanguinem  una  cum  anima  et  divinitate  D.  n.  Iesu 
Christi".  Oportet  autem  divinitatem  per  concomitantiam 
accedere  ea  ratione,  qua  cum  corpore  vel  sanguine  con- 
iuncta  existit,  ideoque  dicitur  adesse  vi  unionis  hypostati- 
cae,  prout  accidentia  dicere  possumus  adesse  propter  inhae- 
rentiam,  animam  per  informationem,  sanguinem  cum  corpóre 
vel  corpus  cum  sanguine  per  huius  informationis  indigen- 
tiam.  Neque  divinitas  eo  modo  adest  in  sacramento,  quo 
est  ubique,  sed  ut  dictum  est  vi  unionis  hypostaticae:  unde 
sequitur,  hanc  adesse  primam  et  per  eam  subsistentiam 
Verbi  et  ipsum  Verbum  et  divinitatem. 

Quod  autem  quidam  Verbum  vi  sacramenti  maluerunt 
in  sacramento  existere,  hoc  ex  consecrationis  verbis  deduci 
iisque  fulciri  putabant ,  quia  dicendo  :  „Hoc  est  corpus 
meum"  „Hic  est  calix  sanguinis  mei",  signifìcari  vide- 
tur  corpus  et  sanguis  subsistens  seu  personae  Christi1); 
corpus  autem  vel  sanguis  Christi  non  subsistit  nisi  per 
subsistentiam  Verbi:  hoc  ergo  oportere  et  ipsum  verbo- 
rum  efficacia  adesse.  Cui  quidem  argumento  occurrit  Sua- 
resius,  qui  corpus  in  hoc  sacramento  censet  vi  verborum 
constitui  subsistens  non  determinata  Verbi  hypostasi ,  sed 
subsistentia  indeterminate  sumpta,  quum  nullus  ipsis  verbis 
determinetur  modus,  neque  subsistendi  subsistentia  Verbi 
neque  naturali  vel  eà ,  quam  communiter  habeat  cor- 
pus 2j.  Sicut  enim  vi  verborum  non  ipsa  anima  fìt  praesens, 
sed  quidam  gradus,  quo  vel  anima  vel  cadaveris  forma 
materiam  facit  corpus,  ita  divinum  Verbum  non  verborum 
efficacia  vult  fieri  praesens,  sed  subsistentiam  generaliter 

1)  Thom.  1.  c.  q.  78.  a»  2  ad  4  :  Dicendum,  quod  per  hoc  pro- 
nomen  :  „meumtt  .  .  .  sufficienter  exprimitur  persona  Christi,  ex  cuius 
persona  haec  proferuntur. 

2)  in  Summam  III.  disp.  51.  sect,  1  ad  2. 

sumptam,  quae  sit  nec  Terbi  nec  naturalis  vel  propria  cor- 
poris,  sed  possit  unius  alteriusve  esse.  Sed  nescio, 
num  haec  responsió  sufficiat.  Neque  enim  ita  satis  expli- 
catur,  quomodo  vere  dicatur  corpus  Christi  et  sanguis 
Christi,  quia  pronomen  „meuma  determinatam  signifìcat  per- 
sonam  et  consequenter  ad  determinatam  oportet  referri  sùbsi- 
stentiam.  Namque  ab  exemplo  animae  non  aequa  lis  desumi- 
tur  ratio.  Etenim  si  in  triduo  mortis  hoc  sacramentum  cele- 
bratum  fuisset,  corpus  positum  fuisset  cum  forma  cadaveris 
ìdeoque  non  licet  dicere  sub  hac  vel  illa  determinata  forma 
corpus  Christi  poni  in  sacramento,  sed  oportet  dictum  assi- 
gnari  gradum  et  animae  et  formae  cadaveris  communem, 
qui  semper  ipse  est  forma,  sed  incompleta.  Numquam  au- 
tem  corpus  Chrtsti  potuit  adesse  aliter  subsistens,  ac  per 
divini  Verbi  subsistentiam  etiam  in  triduo  mortis.  Haec 
igitur  Suaresii  doctrina  non  eodem  necessario  gaudet  funda- 
mento ,  quo  supra  nos  nixi  sumus.  Praeterea  scimus, 
ex  vi  verborum  quidem  adesse  substantiam  corporis  et 
sanguinis  lesu  Christi  ac  propterea  ex  eodem  principio  ad- 
esse materiam  cum  forma;  sed  termini  concreti  substan- 
tivi,  ut  „corpus"  „sanguis"  non  semper  signi  fi  cant 
sup  p  o  si  tum  :  unde  si  existeret  compositum  ex  materia 
et  forma  non  subsistens  (quod  fortasse  non  implicat  contra- 
dictionem)  vere  esset  ac  nominaretur  corpus  ,  sanguis ,  imo 
latiori  sensu  etiam  vocaretur  substantia  *),  nec  tamen  esset 
nec  significaretur  suppositum 2).  Certum  est  ex  incarnationis 
mysterio,  modum  subsistendi  ab  essentia  vel  substantia 
rerum  realiter  differre:  unde  nonnulli  putabant,  non  esse 
difficilius  omnipotentiae  divinae,  compositum  facere  existens 
sine  subsistentia,  quam  sine  accidentibus.  Sufficimus  igitur 
dicendo,  corpus  Christi,  quantum  ad  verborum  efficaciam,  non 
poni  in  sacramento  subsistens,  sed  nunc  certe  requirens 


1)  Thom.  Summa  p.  I.  q  29.  a.  2,  q  3  a.  5  ad  1. 

2)  Salroant.  1.  c«  disp.  7  dub.  3.  §*  4. 

subsistentiam  Verbi,  quae  deinde  accedit  per  concOmitan- 
tiam.  Propter  quod  in  consecrationis  forma  significatur 
persona  Christi  per  pronomen  „meum",  quo  nonnisi  conno- 
tative, uti  dicunt,  et  quasi  in  obliquo  indicatur  vel  subin- 
dicatur  divina  subsistentia.  Sed  hoc  non  sufficit,  ut  hanc 
iam  verborum  efficacia  dicamus  adesse,  sed  ad  hoc  necesse 
esset,  ut  significaretur  directe  vel  in  recto,  prout  significa- 
tur corpus,  sanguis.  Potest  denique  etiam  hoc  afferri,  quod 
si  vi  verborum  subsistentia  Terbi  adesset,  oporteret  subsisten- 
tiam panis  et  vini  converti  in  eam,  quum  terminus  ad 
quem,  semper  correspondeat  termino  a  quo;  id  quod  nemo 
non  videt  esse  absurdum. 

Iam  exposuimus,  quomodo  Christus  sit  totus  in  sacra- 
mento; nunc  quaeritur,  quomódo  sit  totus  sub  utraque 
specie  et  sub  qualibet  specierum  particula  etiam  ante  fra- 
ctionem.  In  hac  re  magna  invenitur  difficultas,  quia  nobis 
ad  naturam  individui  videtur  pertinere ,  ut  uno  tantum 
loco  existat,  Christus  autem  quum  totus  adsit,  ubicumque 
hòc  celebratur  mysterium,  ibidemque  sub  specie  utraque, 
tandem  sub  qualibet  utriusque  speciei  particula,  inummeris 
simul  locis  existere  dicendus  est.  Quomodo  autem  multi- 
plicatis  locis  potest  fieri,  ut  non  multiplicatur  ipse,  sed 
maneat  unus?  Haec  sola  quaestio  restat  nobis  diluenda. 
Nam  quod  pertinet  ad  quaedam  diversa  accidentia,  quae 
loca  sequuntur  diversa,  haec  iam  ostendimus  non  proprie 
cadere  in  corpus  Christi  neque  inde  generari  differentiam 
physicam  corporis  Christi  coelestis  ab  eo,  quod  est  in  sacra- 
mento positum  vel  corporum  sacramentalium  ab  invicem, 
quod  v.  gr.  hic  corpus  in  altari  sit  positum,  illic  circumfera- 
tur,  hic  frangatur,  illic  sit  integrum.  Haec  enim  omnia 
magis  fiunt  circa  species  et  improprie  tantum  de  corpore 
Christi  praedicantur,  quod  in  sacramento  non  est  per  rao- 
dum  extensionis  neque  ullo  modo  in  semet  ipso  muta- 
tur.  Sed  proposita  quaestio  adhuc  magis  restringenda 
est;  quia  nobis  non  est  sermo  de  corpore  uno,  quod  naturali 

habitu  seu  extensum  pluribus  existat  locis  eaque  impleat, 
quamvis  Scotistae1),  Suaresius2)  Bellarminus3)  multique 
alii  quum  theologi  tum  philosophi4)  unum  corpus  etiam 
tali  modo  putant  posse  diversis  simul  locis  esistere5),  sed 
nóbis  tantummodo  sermo  est  de  uno  corpore  cum  iisdem 
qualitatibus  absolutis  substantiali  seu  spiritali  quem  expo- 
suimus  modo  pluribus  simul  locis  praesente. 

Ad  hoc  reducta  quaestione  negandum  est,  contra  ratio- 
nem  individui  esse,  quod  tali  modo  pluribus  simul  existat 
locis.  Namque  anima  una  tota  est  in  toto  corpore,  sub- 
stantia divina  tota  est  ubique ,  imo  etiam  corporeae  rei 
substantia  cuilibet  eius  particulae  tota  subest:  nemo  nescit, 
tane  esse  communem  philosoporum  doctrinam.  Sane  inter 
relata  exempla  et  Iesu  Christi  in  sacramento  praesen- 
tiam  baec  intercedit  differentia,  quod  dictae  substantiae  non 
eam  habent  in  loco  existentiam,  qua  a  se  ipsis  videantur 
separatae;  nam  anima  non  est  nisi  in  uno  corpore,  extra 

1)  Scotus  in  1.  4.  sent.  cL  10.  q.  3,,  quem  communiter  discipuli 
sequuntur. 

2)  In  Summam  p.  III.  disp*  8.  sect.  4* 

3)  Ì  o.  1.  3.  cap.  3. 

4)  Leibnitius  ;  Yoet  apud  Feller  Catéchisme  philosoph.  tom.  III. 
art.  Eucharistie  §♦  441  n.  3.  Abbé  de  Lignac.  Présence  corporelle  de 
l'homme  en  plusieurs  lieux,  prouvée  possible  par  les  principes  de  la 
bonne  philosophie,  Paris  1764. 

5)  Pro  contraria  opinione  efr»  Aug.  1.  20  c.  Faust  e.  11,  ubi 
refellit  Manichaeos  asserentes  Christum  simul  esse  in  cruce ,  in  sole, 
in  luna:  „Secundum  praesentiam  corporalem,  inquit,  simul  et  in  sole 
et  in  luna  et  in  cruoe  esse  non  posset".  Anselm.  Monol.  cap,  20: 
„Quod  igitur  totum  est  in  aliquo  loco,  quomodo  'totum  simul  e3t  in 
alio  loco,  si  nihil  de  eo  potest  esse  in  alio  loco  ?  Quoniam  igitur  unum  totum 
non  potest  esse  simul  in  diversis  locis  totum,  consequitur,  ut  per  singula 
loca  singula  sinttota,  si  in  singulis  locis  simul  aliquid  est  totum".  —  Tho- 
mistae  principe  magistro  in  Summa  p.  III.  q.  75  a.  1  ad  3;  qu,  76  a.  3. 5.  8.  ; 
quodL  5  q.  1  a.  2  :  „Ponere,  quod  unum  corpus  sit  !  localiter  in  hoc 
loco  et  tamen  sit  localiter  in  alio  loco,  est  ponere  contradictoria  simul 
vera.    Unde  secundum  praemissa  hoc  a  deo  fieri  non  potest"* 

quod  non  existit;  deus  sine  intermissione  praesentiae  toti 
inest  mundo;  denique  quando  dividitur  corpus,  iam  duo 
habes  córpora  a  se  invicem  distincta,  a  se  toto  autem  cor- 
pus non  potest  dividi;  e  contra  corpus  Iesu  Christi,  ubi- 
cumque  consecratae  sunt  species,  licet  hoc  remotissimis  locis 
sit  factum,  ubique  totum  dicitur  unum  et  idem  existere. 

At  quaeso,  si  deus  alium  crearet  mundum,  qui  suis 
limitibus  hunc  non  attingeret,  nonne  etiam  ibi  existeret 
totus  ?  Nec  tamen  inde  plures  existerent  dii.  Quid  porro 
deum  impediat,  quin  spiritum  duabus  vel  pluribus  simul 
rebus  inexistentem,  quae  ad  invicem  sint  coniunctae,  etiam 
separatione  facta  iis  faciat  inesse  eundem,  qui  ante  separa- 
tionem  inerat1)?  Cur  deus  in  abscisso  corporis  membro 
animam  non  possit  conservare,  sicut  ei  inerat  ante  abscissio- 
nem2)?  Denique  ex  corpore  diviso  fiunt  duo;  quia  diffin- 
ditur  quantitas,  quae  una  est  in  quolibet  corpore  uno  et 
quae  est  individuati onis  signum,  unitatis  principium,  multi- 
plicationis  radix  :  quotquot  enim  quantitates,  tot  sunt  cór- 
pora et  divisa  quantitate  in  duas  partes,  iam  duo  existunt 
individua  —  sed  quis  umquam  docuit,  corporis  Christi 
dividi  quantitatem?  Numquid  quantitas  omnino  potest 
dividi,  quae  non  existat  per  modum  extensionis?  Substan- 
tiali  enim  modo  existens  sui  mutationem  pati  nequit.  Hoc 
modo  in  qualibet  corporis  parte  existit  tota,  nec  tamen  est 
a  se  ipsa  divisa,  sed  semper  manet  una. 

Quantitas  nonnisi  unum  habet  modum  sibi  proprium, 
quo  corpus  faciat  existens  in  loco.  Itaque  secundum  tota 
continua  solemus  corpora  numerare.  Nam  quamvis  per 
extensionem  in  longum,  latum,  profundum  non  fiant  indivi- 
dua, distincta  tamen  in  loco  continua  signa  sunt  diversa- 
rum  quantitatum  et  proinde  plurium  individuorum.  Sed 
Christi  corpus  in  sacramento  non  existit  per  modum  quan- 


1)  Greg.  de  Val.  1.  c.  disp.  6  qu.  3  pct,  1.  n.  27t 

2)  Bellarm.  1.  c. 

titatis,  sed  secundum  modum  substantiae;  quin  etiam  iuxta 
opinionem,  quam  siipra  sumus  tuiti,  per  modum  quantitatis 
corpus  in  sacramento  vel  alio  loco  existere  nequit,  quin 
desinat  esse  idem.  Per  modum  autem  substantiae  potest 
sane  alicuius  rei  in  loco  praesentia  ita  multiplicari,  ut  res 
ipsa  non  in  diversas  a  se  discedat.  Hoc  autem  modo 
quando  multiplicata  existit  non  res ,  sed  praesentia  rei, 
etiam  multiplicatur  non  quantitas,  sed  praesentia  quantita- 
tis. Sic  in  qualibet  alicuius  lapidis  particula  tota  adest 
substantia  cum  tota  quantitate  aliisque  accidentibus  phy- 
sicis,  sed  quantitas  non  per  diversas  particulas  multiplica- 
tur: neque  enim  adest  per  modum  ipsi  proprium,  quo  semel 
invenitur  in  toto  continuo  et  prò  singulis  sui  partibus  in 
totius  continui  partibus,  sed  non  aliter  atque  ipsa  sub- 
stantia ,  quam  informat ,  cui  physice  inhaeret ,  quam 
ergo  quadam  necessitate  semper  sequitur  et  concomitatur ì). 
Corpus  autem  Christi  ita  est  in  sacramento,  sicut  ante  con- 
secrationem ibi  erat  substantia  panis,  quae  in  corpus  est 
conversa.  Substantia  panis  modo  sibi  proprio  i.  e.  sub- 
stantialiter  in  se  continebat  accidentia  omnia,  quae  per 
modum  quantitatis  post  consecrationem  adesse  pergunt. 
Accidentia  igitur  corporis  Christi  ita  adsunt,  sicut  quae 
nomine  specierùm  denotamus ,  substantiae  panis  inerant, 
hoc  est  substantiali  modo,  non  per  modum  quantitatis2). 

1)  Thom.  Stimma  III.  q.  76  a.  4  ad  1  :  Quantitas  corporis  Christi 
est  ibi  concomitanter  et  quasi  per  accidens  :  ideo  quantitas  dimensiva 
est  in  hoc  sacramento  non  secundum  proprium  modum,  ut  se.  sit  tota 
in  toto  et  singulae  partes  in  singulis  partibus,  sed  per  modum  sub- 
stantiae, cuius  natura  est  tota  in  toto  et  tota  in  qualibet  parte. 

2)  Thom.  V.  c.  a  I .  ad  3  :  Propria  totalitas  substantiae  continetur 
indifferenter  in  parrà  vel  magna  quantitate,  sicut  tota  natura  aeris  in 

magno  vel  parvo  aere  Unde  et  tota  substantia  corporis  et  sanguinis 

Iesu  Christi  continetur  in  hoc  sacramento  post  consecrationem,  sicut 
ante  consecrationem  ibi  continebatur  tota  substantia  panis  et  vini.  — 
a.  5*:  Omne  autem  corpus  locatum  est  in  loco  secundum  modum  quan- 
titatis dimensivae,  in  quantum  se.  commensuratur  loco,  secundum  suam 

Naturalitur  quidem  cuiusque  corporis  praesentia  non 
excedit  limites  quantitatis  per  modum  ipsi  proprium  existen- 
tis  ;   quare  corpora  suuin  „ubi"  per  quantitatem  dicuntur 
habere.    Sed  hoc  non  ita  videtur  intelligendum ,  quasi  sub- 
stantia quaelibet  non  per  se,  abstrahendo  ab  omni  quan- 
titate  vel  extensione,  babeat  suum  „ubi".     An  forte  si 
res   corporea    existeret    non    extensa,    nusquam  diceres 
eam  existere?    Oportet  sane  rem  alicubi  esse,  priusquam 
per    diffusionem    suarum    partium    determinatis    in  loco 
Kmitibus  circumscribatur.     Eecte   Suaresius  in  metaphy- 
sica  substantias  adeo  simplices,  ut  sunt  angeli,  docet  pro- 
prium  habere    „ubiu   i.    e.    qualitatem    interiorem,  qua 
sint  alicubi  iam  statim  post  creationem  et  suum  valeant 
mutare  locum,  quamvis  numquam  sint  circumscriptive  in 
loco.    Negant   permulti   hanc  qualitatem,  sed  quia  eam 
cum  quantitate  vel  cum  loco  exteriori  confundunt.  Con- 
tra  quos   ipse   ostendit,   tò   ubi  neque  esse  quantitatem 
neque  extrinsecam  denominationem  a  loco  vel  circumscrip- 
tione   desumptam,    sed    esse    aliquid   reale   et  intimum 
rei,  quod  corpus  amittat  vel  acquirat  et  quod  sit  „conditio 
necessaria   ad  actiones  reales  vel  passiones  et  censeatur 
esse  fundamentum  relationum  realium1)":  unde  ait  sequi, 
omnino  diversas  esse  quaestiones.  num  aliqua  res  habeat 
proprium  et  intimius  „ubiu  et  num  sit  in  loco  exteriori, 
quia  quamvis  unum    videatur  alteri  affine,  tamen  ab  eo 
sit  distinctum.    Inter  omnes  porro  constat,  spiritus  posse 
existere  in  rebus  corporeis  ita,  ut  secundum  substantiam 
illis  sint  intime  praesentes  et  ab  eis  non  distantes;  ex  quo 


quantitatem  dimensivam.  Unde  relinquitur,  quod  corpus  Christi  non 
est  in  hoc  sacramento  sicut  in  loco,  sed  per  modum  substantiae,  eo  se. 
modo,  quo  substantia  continetur  a  dimensionibus.  Succedit  enim  sub- 
stantia  corporis  Christi  in  hoc  sacramento  substantiae  panis  :  unde  sicut 
substantia  panis  non  erat  sub  suis  dimensionibus  localiter,  ita  neo  sub- 
stantia  corporis  Christi. 

1)  disp.  metaph.  51  sect,  1  n.  14* 


no 


concludito,  angelos  habere  verum  „ubi",  licet  in  loco  non 
sint  circumscriptive.  „Quamvis  sub  his  terminis  raro 
loquantur  auctores,  tamen  res  ipsa  frequens  est1)".  Hoc 
autem  modo  corpus  Christi  est  in  sacramentò,  sicut  spiritus 
est  alicubi:  adest  in  eucharistia  substantiali  praesentia  ac 
propterea  incorporaliter,  invisibililiter,  „in  pluribus  locis 
est  virtuali  potentia  et  spirituali  modo  .  .  .  divina  et  spiri- 
tuali virtù  te2)".  Fortasse  igitur  quispiam  dicat  :  sicut  spiri- 
tus per  applicationem  alicuius  potentiae  habet,  ut  secundum 
suam  substantiam  acquirat  „ubi"  in  certo  loco ,  in  quo 
tamen  non  est  circumscriptive,  ita  corpus  Christi  substan- 
tialem  suam  in  sacramento  praesentiam  acquirit  eo,  quod 
per  virtutem  divinam,  nimirum  per  voluntatem  Verbi  et 
animae  Christi  divinò  Verbo  unitae  applicato  speciebus 
iisque  unito,  dum  ex  persona  Christi  dicit  minister:  „Hoc 
est  corpus  meum"  „Hic  est  calix  sanguinis  mei".  Nam  sub- 
ditur  corpus  Christi  omnipotentiae  Verbi,  in  quo  subsistit,  vo- 
luntatique  animae,  per  quam  informato,  ideoque  statim  ad- 
est, quocumque  Christus  voluerit  corpus  suum  applicare,  non 
quidem  per  modum  quantitatis,  sed  eo  modo,  quo  spiritus 
per  applicationem  virtutis  adesset  i.  e.  modo  substantiali,  quo 
solo  corpus  potest  existere  in  sacramento.  Virtus  autem,  quam 
mediante  suo  corpore  Christus  exercet  in  species,  ea  est,  qua 
species,  sublatis  panis  et  vini  substantiis,  minime  excidunt,  sed 
in  esse  suo  conservantur  per  realem  atque  intimam  unio- 
nem  ad  corpus  et  sanguinem  Iesu  Christi,  quam  a  prioribus 
substantiis  corpus  et  sanguis  in  se  suscipiunt 3).    Per  hanc 


1)  1.  c.  sect.  3* 

2)  Petrus  Blesensis  ep.  140  p.  421.  Ed*  Migne  Patrol.  t.  207+ 

3)  Oswald  L  c»  p.  387:  Die  eucharistischen  Accidentien  ♦  .  .  in- 
hariren  nicht  der  Substanz  des  Leibes,  sondern  dependiren  von  der- 
selben  oder  mit  andern  Worten:  die  Substanz  des  Leibes  verursacht 
die  Gestalten,  wie  es  jede  Substanz  mit  ihren  Accidentien  macht,  aber 
nicht  als  ihre  causa  materialis  wie  sonst,  sondern  als  ihre  causa  effici- 
ens  ;  die  Substauz  bewirkt  die  Gestalten.  —  Scheeben  Mysterien  des 

igitur  virtutem  corpus  Christi  acquirit  novum  „ubi"  sub- 
stantiale  et  spiritale,  ad  quod  potentiam  non  habet  nisi 
obedientialem,  qua  Terbi  divini  per  ipsum  agentis  volunta- 
tem  absolute  sequitur.  Dilatatur  enim  et  supra  naturae 
facultatem  extolitur  illa  potentia,  qua  per  intimius  „ubiu 
habet  substantia,  ut  sit  hoc  vel  ilio  loco  et  iam  pluria 
numerantur  concreta  „ubitó  seu  „ibi"  eiusdem  corporis.  Inde 
autem  nullatenus  sequitur,  iam  ipsam  substantiam  pluries 
esse  numerandam.  Numerus  enim  proprie  non  sumitur 
nisi  prò  quantitate  discreta,  qualis  invenitur  tantum  in  rebus 
quantis  seu  materialibus,  quapropter  res  sunt  plures,  prout 
suam  quaelibet  habet  quantitatem  ab  omni  alia  quantitate 
discretam  1).    Modo  maneat  una  quantitas  in  se  continua  et 

Christenthums  p.  457:  der  Leib  Christi  verhalt  sich  zu  den  Accidenzen 
des  Brodes,  wie  die  Seele  des  Menschen  zu  den  Accidenzen  des  Leibes, 
wenigstens  zu  einem  Theile  derselben  sich  verhalt.  Die  Seele  ist 
wenigstens  theilweise  deren  Ursache,  aber  nicht  deren  Substanz,  weil 
sie  von  ihnen  nicht  informirt  wird.  Die  Existenzweise  Christi  in  Bezug 
auf  die  Accidenzen  ist  also  wenigstens  eine  geistige  d.  h.  dem  Geiste 
von  Natur  aus  eigenthùmliche.  Da  jedoch  die  Seele  im  Leibe  natiir- 
licherweise  nur  dadurch  die  Ursache  der  Accidenzen  desselben  sein 
kann,  dass  sie  mit  ihm  zu  einer  Natur  verbunden  ist  und  getrennt  vom 
Leibe  sie  nicht  mehr  erhalten  kann,  vermag  sie  doch  nicht  soviel  zu 
leisten,  als  der  Leib  Christi  in  der  Eucharistie  leistet  und  so  bleibt  es 
immerhin  wahr,  dass  die  Existenzweise  des  letzten  nicht  eine  bloss 
geistige,  sondern  eine  gottlichgeistige  ist.  —  Perrone  prael.  theol.  Ed. 
XXI  Ratisb.  L  1855.  Yol.  Vili.  p.  158:  Recepta  passim  opinio  est, 
praesentiam  unius  substantiae  respectu  alterius,  in  sola  consistere  eius- 
dem immediata  operatione  in  alteram;  in  hac  hypothesi  dici  posset, 
corpus  Christi  potentia  quidem  extraordinaria,  quae  tamen  captu  difficilis 
non  est,  producere  eodem  tempore  per  se  absque  causa  intermedia  illos 
effectus ,  quos  prius  producebant  panis  ac  vinum  tot  in  locis,  in  quibus 
quotidie  hoc  mysterium  celebratur,  et  sic  praesens  esse  eodem  tempore 
pluribus  in  locis. 

1)  Suar.  Metaph.  disp.  41.  s.  2:  Absolute  dicendum,  numerum 
proprie  sumptum  prò  quantitate  discreta  non  inveniri  extra  res  quantas 
et  materiale».  —  Liberatore  ì,  c.  Metaph.  gener.  p.  74.  Ed.  2. 

ab  omni  alia  discreta,  et  addas  ad  rem  vel  detrahas  ab 
ea,  multiplices,  augeas,  minuas  quaecumque  alia  accidentia 
intrinsecus  vel  extrinsecus  ad  eani  pertinenza ,  quantum 
res  capere  valet,  numquam  tamen  fiet,  ut  per  ea  res  ipsa 
quoad  numerum  multiplicetur,  augeatur,  minuatur.  Ergo  nee 
multiplicatur  per  auctionem  vel  dilatationem  rov  ubi  spiri- 
tala ac  substantialis ,  quod  convenit  rei  independenter  a 
quantitate,  per  quod  ipsa  quantitas  habet,  ut  sit  in  loco  et 
quod  pariter  conveniret  corpori  Christi,  si  absque  ulla 
quantitate  existeret. 

Obiicere  solent  adversarii,  quod  si  corpus  posset  con- 
stitui  in  duobus  locis ,  similiter  posset  in  tribus,  quattuor 
multisque  aliis,  imo  in  omnibus  locis:  ergo  posset  esse 
ubique  ac  proinde  tolli  creaturae  a  deo  essentialem  diffe- 
rentiam.  Hic  autem  fuit  error  Apollinistarum,  Entychiano- 
rum,  Monothelitarum  (isque  renovatus  est  per  Lutherum), 
quod  Christi  humanitas  nullo  circumscribatur  loco,  sed  sit, 
ubique  simul  cum  divinitate:  contra  quos  sancti  patres  un- 
animiter  docuerunt;  fieri  non  posse,  ut  corpus  humanum  pro- 
prietatem,  qua  circumscriptibilis  et  loco  comprehensibilis  sit 
amittens  eiusmodi  divino  exornetur  attributo.  Sed  sciendum 
est,  illos  haereticos  in  Christo  confudisse  naturas  et  per  su- 
am  ipsius  naturam  voluisse  corpus  Christi  habere,  ut  sit 
ubique,  imo  ut  sit  immensum.  Sane  hanc  naturam  ei  di- 
xerunt  supernaturali  modo  et  extraordinaria  providentia  fu- 
isse  communicatam,  nihilominus  tamen  eam  corpori  Christi 
tribuerunt  tamquam  ipsi  propriam,  quae  ita  sit  immensa  re- 
busque  omnibus  praesens,  sicut  ipse  deus.  Quod  autem 
ex  hoc  fundamento  corpus  Christi  vel  sit  ubique  vel 
possit  ubique  esse,  nemo  infìtiabitur  esse  haereticum.  Ad 
hoc  respiciens  merito  s.  Thomas:  „  Fon  ere,  inquit,  quod  cor- 
pus Christi  ubique  possit  esse,  est  haereticum;  quia  hoc  di- 
vinitatis  est  proprium        Diversa  autem  est  quaestio,  num 


1)  1.  4.  sent.  dist.  10  a,  1. 

corpus  Christi  vel  omnino  aliqua  creatura  non  per  propriam 
et  forrnalem  rationem  sui  vel  naturaliter,  sed  per  virtutem 
dei  ita  possit  esse  ubique,  ut  quoties  corpus  iu  loco  ponatur 
praeter  eum,  quem  ratione  sui  obtinet,  toties  indigeat  ope- 
ratone miraculosa,  qua  novum  locum  acquirat,  donec  toti 
insit  mundo,  vel  etiam  ut  per  unam  divinam  operationem 
absque  naturae  suae  immutatione  statini  ac  simul  toti  unia- 
tur  universo.  Hoc  si  fìeret,  ubiquitatem  non  haberet  tam- 
quam  attributum  divinum,  ratione  infìnitae  et  immensae 
essentiae  nec  per  rationem  naturae  propriam,  sed  sola 
actione  divina.  Quod  autem  ad  nostrum  casum,  corpus 
Christi  non  habet  unam  forrnalem  rationem  eamque  infìni- 
tam  existendi  in  infìnitis  syncategorematice  sacramentis,  sed 
tantummodo  habet  potentiam  passivam  indefinitas  recipiendi 
formales  rationes,  omnes  tamen  numero  differentes,  per  qua- 
rum  unam  sit  in  uno,  per  aliam  in  alio  sacramento.  Verum 
„quaelibet  ex  his  praesentiis  est  simpliciter  finita  tam  in  >se, 
quam  in  virtute  constituendi  Christum  in  sacramento."  Nam 
corpus  eius  adest  ex  vi  diversarum  conversionum,  et  ut  in 
pluribus  locis  existat  „debet  multiplicari  praedicta  ratio  for- 
malis  existendi  in  sacramento *)  ergo  corpus  Christi  per 
multilocationem  nequit  fieri  infinitum:  „Ad  immensitatis  si- 
quidem  proprietatem  requìritur,  ut  illud,  de  quo  immensitas 
praedicatur,  sit  infinitum  actu  ac  natura  sua  atque  ab  in- 
trinseco immensum,  ita  ut  nequeat  non  esse  in  omni  loco, 
quae  certo  Christi  corpori  convenire  nullatenus  possunt2)", 
utpote  quod  nec  sit  actu  infinitum  nec  ulla  naturae  suae 
necessitate  habeat,  ut  sit  in  sacramento3). 

1)  Salm.  1.  c  disp.  (5  dub.  K  §.  1. 

2)  Perrone  1.  c.  p.  159.  —  Bellarm.  1.  c.  de  euch.  1.  3.  c.  4. 

3)  Scheeben  1.  c.  p.  458  459:  Aber  darum  ist  es  immer  wahr, 
dass  diese  ganz  besondere  ùbernatùrliche  Participation  an  der  gott- 
lichen  Existenzweise  ebenso,  wie  die  Gnade  und  Herrlichkeit  seiner 
Seele,  in  der  kypostatischen  Union  mit  der  Person  des  Sohnes  Gottes 
nicht  zwar  formell ,  aber  virtuell  begriindet  ist  und  aus  ilir  her- 
vorfliesst. 

Ex  ordine  persoluta  iam  quaestione,  quomodo  Christus 
sit  totus  in  sacramento  et  totus  sub  qualibet  specierum  par- 
ticula  absque  sui  mutatione  vel  multiplicatione,  ad  aliam 
nunc  convertamus  disputationem,  quae  sola  superest  nobis, 
nimirum  quomodo  accidentia  post  consecrationem  existant 
sine  subiecto. 


Pars  III. 

De  accidentibus  quae  post  consecrationem  remanent 
in  sacramento. 

Experientia  constat,  quod  et  fide  probatur,  conversis 
substantiis  panis  et  vini,  remanere  species  quasi  panis  et 
vini  Quod  autem  eiusmodi  species  non  sunt  tantummodo 
figuratae  in  sensibus  spectantium  et  attingentium  vel  in 
mentium  imaginatione,  sed  vere  adsunt  accidentia  saltem 
sensibilia  ac  praecise  eadem,  quae  antea  existebant  et  in- 
haerebant  pani  et  vino,  hoc  puto  insinuari2)  verbis  Triden- 

1)  Conc  Trid.  sess.  XIII  can.  2:  Si  quis  negaverit  mirabilem 
illam  et  singularem  conversionem  totius  substantiae  panis  in  corpus  et 
totius  substantiae  vini  in  sanguinem,  manentibus  dumtaxat  speciebus 
panis  et  vini,  a.  s.  —  Conc.  Lat.  IV*  in  cap*  Firmiter:  lesus  Christus, 
cuius  corpus  et  sanguis  in  sacramento  altaris  sub  speciebus  panis  et 
vini  realiter  continentur. 

2)  Dico:  insinuari;  namque  non  potest  proprie  esse  de  fide  vel 
tamquam  dogma  declarari,  quod  sensuum  evidentia  constat  (Thom.  Ili 
q.  75  a.  5  ad  3:  „Fides  non  est  contra  sensum,  sed  est  de  eo,  quod 
sensus  non  attingit'1)  ,  sed  potius  dicendum  est,  fidem  et  evidentiam 
circa  praedicta  accidentia  non  attingere  idem  obiectum.  „N  o  n  enim 
fìdes  n  e  g  a  t  aut  discredit  accidentia  naturalia  panis  et  vini,  sed  tamen 
non  sistit  in  eorum  permanentia,  quae  sensibus  patet,  sed  ulteriori 
p  r  o  g  r  e  s  s  u  attingit,  quod  sensus  non  attingit,  nempe  talia  acciden- 
tia esse  sine  subiecto  et  continere  realiter  corpus  et  sanguinem  Christi". 
Salm.  L  c.  disp.  8  dub*  1.  §.  1.  Quum  igitur  iidem  Salmantic.  dicant 
esse  de  fide,  accidentia  remanere,  hoc  secundum  dieta  nonnisi  impro- 
prie intelligas,  quatenus  se.  fides  non  negat,  quod  negari  nequit,  sed  ut 
evidens  ac  certissimum  praesupponit  et  ex  philosophia  in  explicationem 
dogmatis  suscipit» 

tini,  quod  non  docet  eas  species  creari  vel  ad  tempus  for- 
tasse  effiei,  quoties  aliquis  ad  sacranientuin  accedar  vel  sen- 
sus  in  locum  convertat,  ubi  (per  rnodum  extensionis,  ut  vo- 
lunt  Cartesiani;  corpus  et  sanguis  existant.  sed  eas  dum- 
taxat  mane  re  i.  e.  solas  superesse  de  pane  et  rino  con- 
versis.  Sin  autem  supersunt,  non  sunt  quidquam  uotì  mira- 
culose  productum  nec  mere  apparentia.  sed  sunt  ea  acci- 
denti a,  quae  ante  a  erant  :  quamobrem  sicut  a  synodo  spe- 
cies, ita  communiter  a  theologis  etiam  accidentia  vooantur. 
Sunt  igitur  vere  signa  externa  et  perceptibiiia  senso, 
qualia  requiruntur  ad  cuiuslibet  sacramenti  ventatelo,  non 
phantasmata  vel  scbemata,  quibus  ninil  reale  respondeat  et 
quibus  per  divinarci  eamque  miraculosam  operationem  in  erro- 
rem  ducamur,  ut  putemus  esse,  quod  non  est 1  .  Constat 
enim  inter  pliilosophos,  sensuum  repraesentationes  a  falsitate 
esse  immunes,  si  sensus  recte  fuerint  dispositi  et  prò  suo 
quisque  obiecto  convenienter  adhibeatur  v.  gr.  visus  vel  ta- 
ctus  prò  figura,  magnitudine  etc.  (de  essentia  enim  vel  de 
interioribus  rerum  eiementis,  quibus  constiruitur  natura,  sen- 
sus nihii  docet)  ;  dici  autem  nefas  est  ipsum  deum  hoc  evi- 
dentiae  fundamentum  convellere,  hoc  dico  fundamentum.  quod 
nobis  indidit  et  posuit,  ut  ad  certam  quae  extra  nos  est  veritatis 
perveniamus  cognitionem.  Hoc  enim  si  faceret,  ipse  nos  in  erro- 
rem  duceret  et  logicae  regulas  ipse.  everteret,  quod  aeque  sapi- 
entiae  ac  veracitati  dei  optimi  maximi  repugnaret.  Quin  etiam 
errorem  ecclesiae  suae  auctoritate  videretur  sancire  et  confir- 
mare,  quumin  ea  sit  usitatum,  ut  accidentia  post  conversas  sub- 
stantias  dicantur  de  pane  et  vino  remanere  sola,  et  ante  Carte- 

1)  Oswald  1.  c.  p.  586:  "Wenn  die  eucharistischen  Gestalten  nur 
Schein-  und  Trnggestalten  wàren,  so  wùrde  das  Sacrament,  welches 
fùr  seine  Realitàt  begriffsmassig  ein  àusseres  Zeichen  fordert,  sofort 
zu  einem  sclieinbaren  Sacrament.  So  wirklich  also  das  Sacrament  als 
solches  (als  signum  sensibile),  so  wirklich  sind  auch  die  Gesralten  als 
solete. 

sium  is  fuerit  nullus^  menti  cuius  obvenerit ,  rem  aliter  se 
habere 1). 

Quantum  attinet  ad  accidentia,  quae  sub  sensus  non 
cadunt,  ut  sunt  occultae  quaedam  virtutes  et  proprietates 
substantiae  proximiores,  et  quae  vocari  solent  entitativa, 
haec  post  consecrationem  remanere  non  pariter  certum  est. 
Haec  quidem  Soto  absque  errrore  in  fide  putat  non  negari2), 
hancque  opinionem  etiam  Vasquesius  videtur  tueri,  quum 
contra  patrum  et  conciliorum  mentem  aeque  ac  contra  com- 
munem  theologorum  sententiam  dicat  peccare,  qui  abesse 
ea  contendat3),  sed  ab  omni  censura  eam  defendunt  Sua- 
resius,  Corneio,  Salmanticenses ,  quamvis  iidem  multo  pro- 
babilius  habeant,  ea  manere.  Concilia  enim  nihil  de  hac 
re  umquam  tradiderunt,  quippe  quae  nihil  faciat  vel  ad  sal- 
vandam  mysterii  veritatem  vel  ad  confutandum  haereticos. 
Nam  cum  haereticis  nulla  erat  controversia  nisi  de  iis,  quae 
videntur  et  attinguntur,  nimirum  num  exhibeant  substantiam 
panis  et  vini  an  alienam  corporis  et  sanguinis  Christi;  ni- 
hilque  probibet  ex  parte  fidei ,  quominus  sicut  accidentia 
visibilia  vere  adsunt  absque  ulla  substantia,  quam  informent, 
ita  per  divinam  omnipotentiam  ea  dicantur  adesse  absque 
virtutibus  iis,  quae  inter  ipsa  et  substantiam  panis  et 
vini  fuerint  intermediae.  Atqui  melius  intelligitur,  quo- 
modo  accidentia  eucliaristica  aliquid  agant  vel  patiantur, 
quando  non  solum  sensibilia,  sed  etiam  entitativa  adsunt, 
neque  potest  ulla  afferri  ratio,  cur  ea  manere  negemus; 
nam  non  videntur  annihilari,  nec  convertuntur  in  acciden- 
tia corporis  et  sanguinis  Christi  respondentia  iis. 

Certissimum  est,  accidentia  modalia  in  sacramento  non 
manere;  nam  ordinem  tantum  vel  respectum  indicant,  qui 


1)  Salmant.  1.  c.  n.  4. 

2)  1.  4.  sent.  dist.  9.  q.  2  a.  5. 

3)  disp.  191  a.  1. 

totus  dependet  ab  existentia  substantiae  ;  liac  igitur  sublata, 
iam  nequeunt  existere,  ut  patet. 

Quum  igitur  post  consecrationem  remaneant  acciden- 
tia, eorum  autem  substantia,  ad  quam  pertinebant,  sit  con- 
versa, ea  oportet  esse  sine  subiecto  saltem  conveniente  na- 
turae  suae.  Nequeunt  inbaerere  corpori  et  sanguini;  nam 
quomodo  corpus  Christi  posset  esse  album,  rotundum  etc. ? 
Quomodo  gloriosum  et  impassibile  existens,  posset  aite- 
rari  ad  suscipiendum  huiusmodi  qualitates  *)  ?  Dixerunt 
igitur  quidam,  ea  inhaerere  aeri  circumstanti 2),  sed  haec 
sententia  iam  est  prorsus  antiquata,  a  S.  Thoma  et  dein- 
ceps  ab  omnibus  fere  scholasticis  refutata.  Quum  igitur 
nullum  assignari  queat  subiectum,  cui  post  consecrationem 
accidentia  inhaereant,  quid  restat,  nisi  ut  sine  subieeto  ea 
existere  dicamus?  At  quaeres,  quae  sit  certitudo  huius  pro- 
positionis  ex  parte  fidei. 

Ex  canone  Conc.  Trid.  desumitur  tantum,  quid  de 
pane  et  vino  maneat,  quid  non  maneat.  Non  manet  sub- 
stantia, manent  species  :  unde  sequitur,  species  non  inhae- 
rere iisdem  substantiis,  quibus  ante  conversionem,  sed  non 
sequitur,  eas  omnino  nulli  subiecto  inesse.  Porro  conc.  Const. 
interWicleffì  errores  damnavit  duos,  qui  ad  rem  nostram  viden- 
tur  spectare  :  unum,  in  sacramento  manere  substantiam  panis 
et  vini  ;  alterum,  accidentia  non  manere  sine  subiecto.  Sed 
in  aperto  est,  hunc  alterum  errorem  cum  priori  cohaerere 
ipsiusque  esse  sequelam:  ex  sensu  igitur  Wicleffì  ideo  acci- 
dentia non  sunt  sine  subiecto  ;  quia  panis  et  vini  substantia 
manet  cum  iis.    Ex  damnatione  igitur  huius  propositionis 


1)  Thom.  Summa  p.  III.  q.  77  a.  1. 

2)  Ita  sensisse  Abaelardum  testatur  S.  Bernardus  ep.  190  ad 
Innoc.  Ili,  nec  multimi  ab  hac  sententia  recedunt  auctor  commentarii 
in  Bedam  et  Albertus  Magnus,  qui  videtur  eo  inclinare,  ut  accidentia 
secundum  suum  esse  naturale  destruantur,  secundum  vero  suum  inten- 
tionale  in  aere  maneant.    Cfr.  Tourn.  1.  o.  p.  104. 

nihil  efficitur  ulterius,  quam  quod  ex  dicto  canone  synodi 
Trid.  concludimus ,  nempe  accidentia  post  consecrationem 
non  inhaerere  pani  vel  vino  tamquam  subiectis.  Non  est 
igitur  immediate  de  fide,  accidentia  esse  sine  ullo  subiecto, 
quidquid  dicunt  alii.  Sed  est  tuta  ex  dogmate  fidei  conse- 
quentia,  quia  ut  dictum  est,  nullum  subiectum  iis  potest 
assignari.  Itaque  ab  omnibus  paene  theologis  defenditur 
ista  opinio  eique  quam  plurimum  favet  ecclesia,  in  festo 
corporis  Christi:  „  Accidentia,  inquiens,  sine  subiecto  in 
eodem  (sacramento)  subsistunt  et  in  sequentia  missae 
eiusdem  diei  :  „Sub  diversis  speciebus,  signis  tantum  et  non 
rebus  latent  res  eximiae." 

Àt  obiiciunt  adversarii  admodum  multa,  quibus  sibi 
videntur  probare,  nequaquam  posse  fieri,  ut  accidentia  ex- 
istant  sine  subiecto.  Pleraque  autem  iam  eliminantur  phi- 
losophicis  principiis,  quae  in  parte  II  enucleavimus  v.  gr. 
quod  accidentia  nihil  aliud  esse  dìcunt  nisi  modos  quosdam 
vel  affectiones  materiae  ab  ipsa  omnino  inseparabiles.  Osten- 
dimus  enim ,  quantitatem  et  praesertim  sensibilia  accidentia 
ad  essenti am  rerum  nullatenus  pertinere,  imo  corpus  posse 
existere  absque  ulla  extensione  et  adeo  absque  quantitate, 
quamvis  nullum  corpus  sine  hoc  accidente  experiamur  ex- 
istens.  Praeterea  quum  sensus  non  valeat  ad  intima 
rerum  pertingere  rerumque  substantia  omnino  nos  lateat, 
nihil  est,  quod  dicunt:  sensus  panem  et  vinum  enuntiare; 
nullam  sub  speciebns  umquam  repertam  esse  substantiam 
animalem,  sed  tantum  vegetalem  aliaque  eiusmodi.  Pauca 
nobis  supersunt  ad  ea,  quae  iam  diximus,  addenda  vel  ad 
confìrmandam  fidei  veritatem  vel  ad  falsi  nominis 
philosophiam  confutandam.  Inquirendum  nobis  est  pri- 
mum,  quomodo  sine  subiecto  existant  accidentia  in  sacra- 
mento, deinde  quomodo  ipsa  agant,  nutriant,  patiantur. 


1)  In  officio  diei  lect.  5. 

Accidentia  absque  ullo  substrato  mente  v.  gr.  albedo 
sine  albo  optime  concipiuntur,  Quemadmodum  enim  phi- 
losophi  rerum  naturas  intellexerunt ,  ita  iis  nomina  im- 
posuerunt:  essentiam  accidentium  nominibus  abstra- 
ctis  significant,  non  concretis,  bonó  quodam  instinctu 
ducti,  quo  quod  subest  accidentibus,  iam  nomine  dato  ab 
iis  distinguant  Magis  autem  subiectum  ab  eorum  defini- 
tione  excludunt  in  rebus  mathematicis ,  quando  definiunt 
quantitatem,  lineam,  superfìciem  etc.  Yerum  ipsum  accidens 
communiter  defìniri  solet,  quod  non  per  se  est,  sed  in  alio  : 
quod  quidam  urgentes  dicunt,  accidens,  quod  non  sit  in 
subiecto,  non  esse  accidens,  sed  substantiale,  utpote  per 
se  existens,  non  in  alio.  Sed  nec  posse  fieri,  ut  accidens 
in  substantiale  convertatur  eo,  quod  desinat  esse  in  alio; 
nam  quum  tota  accidentis  natura  in  eo  sit  posita,  ut  in 
esse  suo  a  substantia  dependeat,  cuius  sit  accidens, 
sublata  iam  substantia,  totum,  quod  sit,  statim  re- 
fundi  in  nihilum.  Sed  dicendum  est,  sicut  ad  substan- 
tiae  necessitatem  non  pertinet,  quod  subsit  accidentibus 
(alioquin  enim  nulla  esset  divina  substantia)  nec  quod  sit 
per  se  (nam  Christi  humanitas  ut  natura,  ita  passim  dicitur 
substantia,  quamvis  non  in  se  nec  in  parte  sui  sed 
in  persona  divina  subsistat),  ita  ad  accidentis  ne- 
cessitatem non  pertinere,  ut  de  facto  ad  substantiam 
referatur  vel  ut  sit  in  aliò.  Namque,  ut  observat 
Maldonatus,  regula  dialexeos  est,  defìnitionis  verba  non 
significare  actum,  sed  potentiam.  Ideo  accidens  definito, 
quod  est  in  alio  tamquam  subiecto;  quia  ratione  sui 
postulat  subiectum  eique  inesse  valet,  licet 
fortasse  de  facto  ei  non  insit.  Itaque  erroneum  est,  acci- 
dentia, quae  sint  sine  subiecto,  acquirere  modum  substan- 
tialem ,  sic  intelligendo ,  quasi  tamquam  substantiae  facta 
i.  e.  vi  naturae  suae,  iam  per  se  existant *)  ;  nam  licet  in 


1)  Hanc  opinionem  defendit  Caietanus  eamque  immerito  S«  Tho- 

eucharistiae  sacramento  accidentia  maneant  sine  substrato, 
non  tamen  evadunt  substantiae;  quia  adhuc  non  sólum  pos- 
sunt,  sed  etiam  debent  ex  vi  naturae  su  a  e  inesse 
substantiae,  cui  supernaturali  modo  et  extraordi- 
naria providentia  noninsunt.  E  contra  substantia  per 
naturam  suam  habet,  ut  numquam  recipiatur  in  aliud  tam- 
quam  in  subiectum,  quod  modificet  ipsa,  nec  talis  recipi 
possit.  Possunt  tamen  accidentia  dici  in  sacramento  mo- 
dum  acquirere  substantialem,  quatenus  de  facto  (non, 
ut  ita  dicam,  de  iure  vel  de  lege)  nulli  substantiae  tam- 
quam  subiecto  insunt. 

Equidem  concedimus,  quod  existunt  accidentia,  natura- 
liter  dependere  a  substantia.  Sed  quod  sunt,  non  dependet 
ab  eo,  quod  subiectum  modificant.  Prius  est,  quod  sunt, 
quam  quod  modificant,  v.  gr.  color  non  est;  quia  colorar.,  sed 
colorat;  quia  est.  Prius  est,  quod  substantia  accidenti- 
bus  substet  iisque  sit  formali  habitudine  coniuncta, 
quam  quod  accidentia  eum  exerceant  effectum ,  quo  sub- 
iectum informent,  ut  in  parte  I.  huius  dissertationis 
dictum  est.  Speciebus  autem  sacramentalibus  subest  sub- 
stantia corporis  et  sanguinis  Iesu  Christi,  quibus  unitae 
existunt  unione  reali  ac  formali:  quid  igitur  prohibeat, 
quominus  eas  per  hasce  substantias  servari  dicamus? 
Vel  si  forte  hoc  minus  placeat,  quid  prohibeat .  quo- 
minus deus  immediate  absque  causa  secundaria,  per 
quam  agat,  species  conservet?  JSTeque  enim  ullam  hoc 
implicat  contradictionem  sive  ex  parte  dei,  sive  ex  parte 

mae  adscripsit,  ideo  repehensus  a  Greg.  de  Val.  1.  c.  disp.  6  qu.  5  pct. 
1  Cfr.  Thom.  Summa  p.  Ili  qu.  77  a.  1  ad  2:  „Non  est  definitio  sub- 
stantiae: ens  per  se  sine  subiecto,  nec  definitio  accidentis:  ens  in  sub- 
iecto, sed  quidditati  seu  essentiae  substantiae  competit  habere  ens  non 
in  subiecto,  quidditati  autem  seu  essentiae  accidentis  competit  habere 
esse  in  subiecto.  In  hoc  autem  sacramento  non  datur  accidentibus, 
quod  ex  vi  suae  essentiae  non  sint  in  subiecto,  sed  ex  divina  virtute 
sustentante,  et  ideo  non  desinunt  esse  accidentia  ;  quia  nec  separatur 
ab  eis  definitio  accidentis  nec  competit  iis  definitio  substantiae". 

accidentium,  non  ex  parte  dei,  quia  est  absoluta  potentia, 
neque  ex  parte  accidentium ,  quae  sunt  verae  realitates 
sive  entitates  a  substantia  diversae  :  potest  ergo  fieri,  ut 
etiam  sine  substantia  conserventur  *)•  Addo,  quod  doctissimi 
philosophi  et  sancti  partes  in  hoc  non  deprehenderunt 
contradictionem ,  quod  forte  accidentia  existant  sine  sub- 
iecto.  Plato  ideas  universales,  genera  et  species,  a  rebus 
abstractas  vere  existere  docuit,  quod  sane  est  multo  diffìci- 
lius,  quam  quod  formae  accidentales  absque  suo  subiecto 
dicantur  esse.  Aristoteles  in  primo  libro  physicorum 
Ànaxagoram  reprehendit,  qui  omnia  in  unum  commixta  esse 
censuit,  e  contra  ipse  accidentia  a  subiecto  separabilia  esse 
tenet.  Avicebronius  in  libro,  cui  titulus  fons  vitae,  acci- 
dentium a  subiecto  separationem  haud  impóssibilem  esse 
praedicat.  E  patribus  multi  fuerunt,  qui  lucem  putabant 
esse  accidens  solis,  quod  sine  sua  substantia  nempe  sole 
aliquamdiu  exstiterit 2).  Docet  etiam  Augustinus,  acciden- 
tia quum  a  se  inviceli!,  tum  a  substantia  esse  diversa 3), 

1)  Thom.  Summa  p.  III.  q.  77  a  1  :  cura  effectus  magis  deperì- 
deat  a  causa  prima,  quam  a  eausa  secunda,  deus,  qui  est  prima  causa 
substantiae  et  accidentis,  per  suam  infìnitam  virtutem  conservare  potest 
in  esse  accidens,  subtracta  substantia,  per  quam  conservabatur  in  esse 
sicut  per  propriam  causam,  sicut  et  alios  effectus  naturalium  potest 
producere  sine  naturalibus  causis.  —  Leibnitius  1.  c.  :  Idem  (deus)  effi- 
cere  potest,  ut  eadem  res  diversas  dimensiones  qualitatesque  simul 
habeat  aut  idem  accidens  ad  diversas  substantias  pertineat,  denique  re 
sive  essentia  sublata  poterit  sustentare  dimensiones  et  qualitates  ;  nani 
par  ubique  ratio  est:  reali  discrimine  semel  admisso  et  existentia  pari- 
ter  atque  unio  substantiae  et  accidentium  realium  in  dei  arbitrio  est". 

2)  Basilius  hom.  6  in  hexah.  Gregor.  Naz.  in  or.  de  novo  die  dom. 
Theodoret.  super  Genes.  qu.  14  et  16  (Pseudo-)Athanas.  q.  83  ad  Antiochum. 
Anastasius  Sinaita  1.  4.  Hexah.  et  alii,  quos  refert  Ascanius  in  glossa 
magna.  —  Tourn.  L  c.  tom.  2  p.  2  a  2  Additio  :  Quid  nomine  lucis 
etc.  in  ed.  Paris.  1765:  „Plerisque  Graecis  lux  haec  accidens  erat  sine 
subiecto  existens,  in  sole  postea  formato  affixum,  deo  iubente  ;  ita  in 
primis  S.  Basilius".  De  aliorum  sanctorum  patrum  sententia,  quod  lux 
sit  substantia,  cfr.  Staudenmaier  d.  christl.  Dogm.  Ili,  p.  150. 

3)  De    trin.  lib.  6  cap.    6  :  In  unoquoque  corpore  aliud  est 

Doctrina  catholica  a  multis  impugnatur,  quod  scepti- 
cismo  niminum  indulgeat  docendo,  accidentia  in  sacramento 
non  manifestare  ea,  quorum  sint  signa  naturalia,  sed  alienam 
sub  iis  latere  substantiam.  Narri  si  nos,  inquiunt,  sensus 
nostri  decipiant,  significantibus  speciebus  aliquid  substan- 
tiale,  quod  non  est,  quomodo  ratio  nobis  non  suadeat  atque 
prudentia,  ut  etiam  in  aliis  dubitemus  timentes,  ne  falsa 
exhibeantur  speciebus ,  imo  ne  totus  mundus  in  meris 
consistat  apparitionibus  ?  At  ista  obiectio  nos  non  urget, 
sed  urget  sane  Cartesianos,  qui  absque  ulla  necessitate  spe- 
cies  sacramentales  meras  apparitiones  esse  statuunt:  quos 
quidem  oportet  concedere,  hoc  saltem  casu  sine  ullo 
erroris  medicamine  sensus  nos  decipere  in  iis ,  quae 
sunt  proprie  eorum  obiecta:  neque  enim  per  ipsam  fìdem 
error  corrigeretur  in  iis,  quae  sensus  exhibeant.  Quodsi  in 
uno  casu  sensus  recte  et  convenienter  adhibiti  in  errorem 
ducant,  sane  periculum  est,  ne  et  in  caeteris  fallamur; 
quia  par  est  ratio  dubitandi  prò  uno  casu  et  prò  omnibus; 
nam  communis  et  absoluta  cognoscendae  veritatis  regula 
evidenter  falsa  est,  qua  semel  tantum  quis  prolabatur  in 
errorem.  At  sensus  in  iis,  quae  proprie  manifestant,  nos 
non  fallunt  etiam  in  sacramento  :  etenim  vera  sunt  acciden- 
tia, quae  videntur  et  attinguntur.  Nullus  igitur  est  error 
in  sensu,  verum  quandoque  in  intellectu  praepropere  iudi- 
cante.  Itaque  nonnisi  improprie  dicimus ,  sensus  nos  hic 
fallere,  quem  ad  modum  in  rythmo  S.  Thomae  canitur: 
„  Visus,  gustus,  tactus  in  te  fallitur44.    Ut  autem  fallanb 


magnitudo,  aliud  color,  aliud  figura.  Potest  enim  et  diminuta  magni- 
tudine manere  idem  color  et  eadem  figura,  et  figura  eadem  non  ma- 
nente, tam  magnum  esse  et  eodem  modo  coloratum  ;  et  quaecumque 
alia  simul  dicuntur  de  corpore,  possunt  et  simul  et  plura  sine  ceteris 
co  mmutari,  ac  per  hoc  multiplex  esse  convincitur  natura  corporis.  sim- 
plex autem  nullo  modo, 

certe  non  omnes;  nam  sensus  Me  adhibendus  recta  docet: 
.,sed  auditu  solo  tuto  ereditar".   Fides  enim  ex  auditu. 

Deus  numquam  agit  contra  naturae  leges,  sed  inter- 
dum  miraculose  agit  praeter  eas.  Leges  non  tollit, 
sed  earum  effectum  omnipotenti  sua  virtute  in  hoc  vel 
ilio  casu  suspendit  vel  celerat  vel  superat  vel  abs- 
que  secundaria  praecedente  causa  totuni  producit.  Dum 
igitur  deus  conservat  accidentia  sine  subiecto,  cui  inhaere- 
ant,  non  tollitur  lex  communis,  iuxta  quam  accidentia  sunt 
in  subiecto  tamquam  causa  sua,  sed  praeter  legem  produ- 
citi^ effectus,  qui  iuxta  legem  non  dependet  nisi  a  sub- 
iecto. Hoc  igitur  deus  facit  non  destruendo  naturam,  sed 
eam  superando  et  glorificando.  Non  licet  igitur  ubique  dubi- 
tare, num  accidentia  exhibeant  rem  eam,  cui  credantur  in- 
haerere,  eo  quod  res  se  habeat  aliter  in  eucharistia.  Nemo 
nescit,  verum  vinum  esse  de  vite,  quamvis  in  Cana  Galilaeae 
vinum  essefc  aliunde  exortum.  Quodquidem  architriclinum  legi- 
mus  ignorasse  „unde  esset",  sed  certe  non  eo  quod  in  dubium 
vocaverit,  quin  etiam  hoc  vinum  sit  genuinum  de  vite.  In  quo 
sensus  eum  non  fefellerunt  (visus  enim  et  gustus  tale  indica- 
bant ,  quale  erafc) ,  sed  fefellit  eum  iudicium  ad  ordi- 
nariam  vinorum  causam  etiam  hoc  vinum  referendo,  non, 
ut  debuit,  ad  divinam  virtutem  immediate  agentem 1).  Ar- 
gumentabatur  homo  ex  communiter  contingentibus,  eumque 
errorem  Christus  ad  tempus  permisit  ad  manifestau- 
dam  potentiam  suum,  quae  testante  ipso  architriclino  in 
vinum  verum  et  optimum  converterit  aquam.  In  eucha- 
ristiae  sacramento  nec  sensus  in  errorem  ducit  nec 
ipsa  ratio,  quatenus  accidentia  ad  aliquam  causam  reducit 
nec  quatenus   suspicatur,   sub   accidentibus  latere  aliquam 


1)  Ioli.  2,  9.  10.  Ut  autem  gustavit  architriclinus  aquara  vinum 
factum  et  non  sciebat,  unde  esset  .  .  .  vocat  sponsum  architriclinus  et 
dicit  ei  :  omnis  homo  primum  bonum  vinum  ponit  ...  tu  autem  servasti 
bonum  vinum  usque  adhuc. 

substantiam  (latet  enim  sub  iis  substantia  corporis  et  san- 
guinis  lesu  Christi)  nec  fortasse  quatenus  iudicat,  latentem 
sub -iis  substantiam  efficere  et  servare  species  visibiles,  sed 
tantummodo  quatenus  hanc  causam  vel  substantiam  eam 
esse  opinatur,  cui  accìdentia  inhaereant  Neque  est  error 
in  principio,  ex  quo  intellectus  efformat  iudiciuin,  nimirum 
ex  communiter  contingentibus  esse  iudicandum,  sed  est 
error  in  usu ,  quum  tacitam  teneat  conditionem  :  nisi 
aliunde  constat.  Àliunde  enim  constat,  ex  communiter  con- 
tingentibus hic  non  esse  iudicandum,  se.  ex  fide.  Falluntur 
autem  multi;  quia  voluut,  magis  iuxta  sensum  iudicantes, 
quam  iuxta  veritatem  spiritus.  „Animalis  enim  homo  non 
percipit  ea,  quae  sunt  spiritus  Dei:  stultitia  enim  est  illi 
et  non  potest  intelligere,  quia  spiritualiter  esaminante 
Propterea  Christus  de  carne  et  sanguine,  quae  sit  daturus 
discipulis,  postquam  instituit  sermonem:  „Verba,  inquit, 
quae  ego  locutus  sum  vobis,  spiritus  et  vita  sunt,  sed  sunt 
quidam  ex  vobis,  qui  non  credunt2)".  Qui  autem  ignorantia 
invincibili  laborantes  non  credunt,  errant  quidem,  sed  deus 
eos  non  fallit,  errorem  permittendo.  Permittit  autem  pro- 
pter  rationes  satis  iustas,  quas  tres  enumerat  8.  Thomas, 
qui  postquam  docuit,  accidentia  panis  et  vini  post  conse- 
crationem  permanere,  haec  texit  verba:  „Quod  quidem 
rationabiiiter  per  divinam  providentiam  factum  fuit,  primo 
quidem;  quia  non  est  consultum  bominibus,  sed  horribile, 
carnem  hominis  edere  et  sanguinem  bibere,  et  ideo  pro- 
ponuntur  nobis  caro  et  sanguis  Christi  sumenda  sub 
speciebus  illorum,  quae  frequentius  in  usum  hominis  veni- 
unt  se.  panis  et  vini;  secundo  ne  hoc  sacramentum  ab  in- 
fidelibus  irrideretur,  si  sub  specie  propria  Dominum  nostrum 
manducaremus  ;  tertio  ut  dum  invisibiliter  carnem  et  sangu» 


1)  1  Cor.  2,  14. 

2)  Ioh  6,  64.  65. 

inem  Domini  nostri  sumimus,  hoc  profìciat  ad  meritum 
fìdei  0". 

Hactenus  defendebamus,  accidentia  nihil  habere  sub- 
stantiale,  cui  post  consecrationem  inhaereant,  Potest  tamen 
inter  accidentia  unum  esse  subiectum  caeterorum  saltem 
post  consecrationem  et  eo  substantiae  munere  fungi,  quo 
sustentat  alia  et  per  ipsa  afficitur.  Inter  omnia  enim 
accidentia  quantitas  quam  proxime  ad  corpoream  substan- 
tiam  accedit  eamque  in  plerisque  imitatur  2J  ;  hac  intermedia 
alia  accidentia  substantiae  inhaerent;  nam  qualitates  mate- 
riales,  ut  sunt  color,  sapor  etc.  praesupponunt  rem  per 
partes  distinctam  seu  quantam,  ita  ut  quantitas  sit  quoddam 
subiectum  receptionis  et  inhaerentiae,  quo  accidentia  alia 
subiecto  uniuntur  et  cómmunicantur.  Et  tam  similis  in 
eiusmòdi  functionibus  quantitatis  ratio  est  subiecto,  ut  non 
solum  veteres  Platonici  dimensiones  dixerint  per  se  sub- 
sistere  et  ex  recentioribus  philosophis  permulti  rerum  essen- 
tiam  in  quantitate  posuerint,  sed  etiam  quilibet  alii  banc 
similitudinem  non  negaverint,  imo  quidam  ex  iis  eo  sunt 
progressi,  ut  quantitatam  dicant  non  solum  esse  subiectum 
quo,  sed  etiam  subiectum  q u o d,  seu  proximum  receptionis 
et  inhaerentiae,  nimirum  et  quo  intermedio  accidentia  affici- 


1)  Summa  p.  III.  q.  75  a  5. 

2)  Maldonatus  1.  c.  p.  186.  187:  Ut  substantia  subest  accidenti- 
bus,  ita  etiam  quantitas.  Ut  per  se  substantia  subsistit,  ita  quantitas 
per  se  subsistit  non  quidem  ut  propria,  sed  divina.  Et  sicut  in  sub- 
stantia usu  venit,  ut  concretum  dicatur  de  abstracto,  ut  quum  dicitur, 
deitatem  esse  deum ,  infìnitatem  esse  infìnitam ,  entitatem  esse  ens, 
ita  in  quantitate,  concedentibus  etiam  philosophis,  concretum  dicitur  in 
abstracto;  nam  longitudo  est  longa,  latitudo  est  lata,  profunditas  est 
profunda.  Hoc  enim  philosophi  docuerunt  esse  proprium  quantitati,  ut 
non  tantum  subiectum  afficiat,  sed  primum  se  ipsum.  Nam  color  non 
prius  se  facit  coloratum,  deinde  colorat  subiectum,  sed  quantitas  prius 
extendit  suas  partes,  deinde  sua  extensione  extendit  partes  substantiae: 
propterea  color  non  dicitur  coloratus,  sed  quantitas  dicitur  quanta. 

ant  substantiam  et  quod  ipsum  per  accidentia  afficiatur  et 
modifieetur  prius,  quam  substantia  et  pariter  ante  consecra- 
tionem,  ac  post  eam  ').  Sed  inutilis  videtur  haec  quaestio, 
quum  inter  omnes  eerte  constet,  quantitatem  post  consecra- 
tionem  esse  subiectum  quod.  Postquam  enim  vi  conversio- 
nis  excidit  substantia;  nihii  relinquitur,  nisi  ut  quantitas, 
quae  rei  iam  non  existenti  nequit  accidentia  communicare, 
ea  in  se  recipiat,  reservet,  contineat  et  ita  iam  fiat  subie- 
ctum quod,  licet  antea  non  fuerit  nisi  subiectum  quo. 
Haec  autem  opinio,  quod  quantitas  sit  subiectum  quod, 
specierum  in  sacramento  quam  maxime  commendatur  eo, 
quod  sic  optime  intelligitur,  quómodo  accidentia  sint  indivi- 
duata: quantitas  enim  cognoscitur  radix  et  principium  in- 
di viduatioms 2)  ;   deinde  quomodo  uno  vinculo  inter  sese 


1)  Maldonatus  1.  o.  p.  186:  Proximum  subiectum  et  inhaesionis 
et  denominationis  omnium  accidentium  corporeorum  secundum  philoso- 
phiam  est  quantitas.  Prius  enim  color  haeret  in  quantitate,  quam  in 
substantia  et  non  tantum  substantia  vocatur  colorata,  sed  etiam  super- 
ficies  colorata.  Remotum  autem  subiectum  est  substantia.  —  At  contra 
hanc  opinionem  Greg.  de  Tal.  disp.  6  q.  5  pct.  2  :  Non  dicitur  autem' 
quantitas  subiectum  quod  aut  etiam  subiectum  sustentationis  ;  quia  secun- 
dum legem  quidem  ordinariam  non  habet  ordinem  ad  reliqua  acciden- 
tia tamquam  potentia  ad  actum  talis,  ut  ab  iis  accidentibus  ipsa  per  se 
afficiatur  atque  ideo  ut  in  sola  illa  inhaereant  et  sustententur  :  non 
enim  naturaliter  ipsa  per  se  quantitas  est  alba  aut  dulcis,  sed  substan- 
tia quanta  est  alba  aut  dulcis  etc.  Propter  hoc  itaque  non  subiectum 
quod  aut  sustentationis,  sed  receptionis  quo,  reliquorum  accidentium 
quantitas  dicitur. 

2)  Thom.  Summa  c.  Gentil.  1.  4.  c,  65  :  Quia  sola  quantitas  di- 
mensiva  de  sui  ratione  habet,  unde  multiplicatio  individuorum  possit 
accidere^  prima  radix  huiusmodi  individuationis  ex  dimensione  esse  vi- 
detur; quia  et  in  genere  substantiae  multiplicatio  fìt  secundum  dimen- 
sionem  materiae,  quae  nec  intelligi  posset,  nisi  secundum  quod  materia 
sub  dimensionibus  consideratur  ;  nam  remota  quantitate  substantia  om- 
nia indivisibilis  est,  ut  patet  per  philosophiam.  Manifestum  est  autem, 
quod  in  aliis  generibus  accidentium  multiplicantur  individua  eiusdem 
speciei   ex  parte  subiecti,  et  bìc  relinquitur,  quod  quum  in  huiusmodi 

maneant  coniuncta,  quae  ab  invicem  non  dependent,  ut  color 
et  sapor,  quae  omnia  si  singulatim  per  se  existerent,  non 
per  unam  quantitatem  ea  sustentantem,  viderentur  totidem 
esse  miracula;  tertio  quomodo  accidentia  possint  corrumpi 
vel  per  alia  expelli;  quia  naturaliter  accidentia  ad  invicem 
non  opponuntur  neo  commutantur  nec  eonsequenter  alteran- 
tur  nisi  in  uno  subiecto. 

Sed  his  verbis  iam  attigimus  novam  quaestionem,  se. 
quomodo  fìat,  ut  accidentia,  quae  sunt  sine  subiecto  sub- 
stantiali,  corrumpantur,  agant,  patiantur,  imo  aliquid  novi 
ex  se  generent,  corporis  humani  substantiam  alendo  auge- 
ant,  combusta  vertantur  in  cinerem,  vel  alia  similia  eaque 
substantialia  ex  iis  producantur.  Eiusmodi  enim  exemplis 
tamquam  ad  oculos  videtur  demonstrari,  accidentia  non 
carere  suo  subiecto,  per  quod  talia  valeant  operari  vel 
pati:  quis  enim  forte  umquam  audiverit,  puris  accidentibus 
aliquem  fuisse  nutritum?  Pudeat  igitur,  adversarii  aiunt, 
sophismatum  totiusque  argumentorum  apparatus,  quo  cona- 
mini  suffulcire  dogma,  quod  stare  nequit,  sed  cum  basibus 
suis  artificiose  solidatis  factorum  evidentia  evertitur.  Scias 
enim,  huius  mysterii  hostibus  omnia  esse  clara  et  aperta; 
nam  norunt  essentiam  rerum  et  secreta  naturae  conversio- 
numque  modos.  Et  procul  dubio  etiam  dare  intelligunt, 
quomodo  Moyses  satietatem  habuerit  ex  nulla  substantia 
nullisque  accidentibus  per  quadraginta  dies  vel  quomodo  Elias 
post  calicem  aquae  et  collyrida  panis  sine  cibo  vel  potu 
per  aequum  tempus  vixerit  !  dare  intelligunt,  quomodo  pau- 
cissimi  panes  millia  hominum  valuerint  saturare  vel  quomodo 
Christus  post  resurrectionem  edens  non  fuerit  nutritus! 
Inde  puto,  optime  sciunt,  quid  per  divinam  omnipotentiam 
non  possit  fieri,  nempe  ut  species  sine  subiecto  nutriant 


sacramento  ponamus  dimensiones  per  se  sussistere,  non  oportet  nos 
dicere,  quod  accidentia  huiusmodi  individuata  non  sint  :  remanet  enim 
in  ipsis  dimensionibus  individuationis  radix. 

hominem.  Veruni  inquiramus  nos,  num  in  sacramento  per 
denuo  semper  instaurata  miracula  necesse  sit  eiusmodi  fieri. 

Quod  accidentia  sensus  immutant  aeremque  circum- 
fusum  odore  vel  colóre  modifìcant,  quod  alia  movent  acci- 
dentia vel  in  ea  operantur,  nullam  videtur  habere  difficul- 
tatem:  qualitates  enim  sensibiles  et  occultae  sub  iis  virtu- 
tes,  quae  post  consecrationem  remanebant,  optime  intelli- 
guntur  ut  huiusmodi  actionum  principia1);  „neque  duo 
hic  statuenda  sunt  vel  agnoscenda  miracula,  per  se  sub- 
sistere  et  agere,  sed  dato  priori  ex  natura  rei  sequitur  aite- 
rum2)".  Fec  miraculose  fit,  ut  accidentia  aliquid  in  se 
patiantur.  „Quum  enim  praemissum  sit,  quod  alia  acciden- 
tia in  dimensionibus  fundantur  sicut  in  subiecto,  per  eundem 
modum  circa  huiusmodi  subiectum  alteratio  aliorum  acci- 
dentium  considerari  potest,  sicut  si  esset  ibi  substantia,  ut 
puta  si  vinum  esset  calefactum  et  infrigidaretur  aut  muta- 
ret  saporem  aut  aliquid  huiusmodi3)".  Restat  solummodo 
dubium  de  novorum  ex  speciebus  generatione  seu  substan- 
tiarum  ex  iis  productione. 

Nemo  sanus  contendet,  ipsum  corpus  ipsumque  sangu- 
ineo! Iesu  Christi  corrumpi  et  alia  ex  iis  generari4).  Con- 


1)  Thom.  Summa  c.  geni  1.  4  c.  66. 

2)  Estius  1.  sent.  4  dist.  12.  §.  4. 

3)  Thom.  1.  c. 

4)  Valde  miror,  quod  ci.  Dollinger  (die  Eucharistie  in  den  3 
ersten  Jahrhd.  Mainz  {826  p.  41)  Irenaeo  et  quibusdam  aliis  patribus 
(Hilario,  Chrysostomo,  Gregorio  Nysseno,  Cyrillo  Alex.)  tribuerit  opini- 
onem,  quod  corpus  et  sanguis  digestione  in  carnem  et  sanguinem  homi- 
nis  transmutentur  („nach  ihrer  Yorstellungsweise  geht  also  durch  dio 
Verdauung  der  Leib  des  Herrn  wirklich  in  die  Theile  unseres  Lei- 
bes  ùber  und  nàhrt  so  dieselben),  id  quod  timeo,  ne  immerito  dicat, 
Namque  intelligendi  videntur  de  corpore  mystico  Christi,  quod  nutria- 
tur  proprio  ipsius  corpore,  quare  nos  ipsi  qui  membra  corporis  Christi 
sumus  mystici,  non  solum  secundum  animam,  sed  etiam  secundum  cor- 
pus dicimur  nutriri  (toti  enim  nos  huic  corpori  compiantati  sumus)  et 
membra  nostra  commisceri  corpori  et  sanguini  Iesu  Christi,  quo  sancti- 

stat  autem  sacramenti  usu  posse  aliqueni  sustentari  et  tam- 
quam  vino  satiari  bibendo  sanguinem  Iesu  Christi,  quod 
non  videtur  posse  accidere,  nisi  quid  substantiale  conce- 
datur  ex  corruptis  accidentibus  generari  „si  autem  substan- 
tia panis  aut  vini  remaneret  in  hoc  sacramento  vel  eorum 
materia,  facile  esset  assignare,  quod  ex  illis  generato  illud 
sensibile,  quod  succedit,  quod  quidam  (se.  baeretici)  po- 
suerunt"  (Tbom.  Summa  III,  q.  77  a.  5.)  Sed  hoc  dicere 
fide  vetamur.  Quid  ergo  dicendum?  Certe  non  audienda 
est  eorum  sententia,  qui  dicunt  nihil  generari,  sed  quae  ex 
speciebus  fiant,  apparere  tantum 4).  Ista  enim  opinio,  ut  ait 
Suaresius,  ut  omnino  improbabilis  a  seholis  est  reiecta  „quia 
omnino  praeter  rationem  est,  experientias  negare2)".  Nec 
sunt  audiendi,  qui  dicunt,  nullam  hic  inveniri  nutritionem 
hominis,  sed  tantum  refocillationem,  sicut  quum  quis  ad 
odorem  vini  confortetur;  nam  „mirandum  videtur,  cur 
negent,  hominem  hoc  sacramentali  cibo  posse  nutriri,  quum 

ficentur  et  solidentur,  ne  obediant  legi  peccati,  et  tamquam  pabulo 
disponantur  ad  participationem  vitae  spiritus  et  vi  quadam  vivificatrice 
alantur  in  vitam  aeternam.  Hinc  excluditur  crassa  digestionis  suspicio. 
Cfr.  loh.  Gropper  de  verit.  corporis  et  sangu.  Iesu  Chr.  per  Laur. 
Surium  Carthus.  latine  reddit.  Col.  1560  p.  97  de  ilio  loco  Irenaei  adv. 
haer.  1.  5  c,  2:  „Quod  autem  his  (Irenaeus)  adiungit,  carnis  nostrae 
substantiam  ex  eucharistiae  perceptione  augeri  et  consistere  (yivazai 
q  £v%a.QiGTÌa  a(j}(xa  XqiOtov,  ix  tovtwv  ós  ccv'&i  xcci  avviGrarat  q  rrjg 
occQxdc  qpwv  vnóoTccOtg')  non  sic  accipiendum  est,  quod  eucharistia  in- 
star aliorum  terrestrium  escarum  in  corporis  nostri  substantiam  carnem- 
que  et  sanguinem  nostrum  transeat,  sed  quod  naturam  suam  et  condi- 
tionem  immortalità tis  nostrae  carnis  naturae  et  substantiae  impertiatur 
atque  ut  alii  cibi  in  carnem  et  sanguinem  nostrum  abeunt,  ut  ea  in 
vita  hac  temporaria  sustentent,  ita  divinae  eucharistiae  virtute  corpora 
nostra  a  corruptione  in  vitam  aeternam  conservari".  —  Tournely,  cur- 
sus theol.  Ili,  p.  345  Ed.  Col.  Agr.  1734.  Scheeben,  Mysterien  §.  71. 
Freib.  K.-Lx.  a.  Spercoranisten. 

1)  Algerus  1.  2  de  euch.c.l.,  Guitmundus  in  1.  2  de  eod.  myste- 
rio  et  Waldensis  1.  2  de  sacr.  cap.  62. 

2)  in  Sum.  p.  Ili  disp.  57  sect.  3. 

ad  sensum  appareat,  quod  per  putrefactionem  vel  combu- 
stionem  in  aliam  substantiam  se.  cineris  et  pulveris  con- 
vertatur  *)". 

Dixerunt  igitur  permulti  et  imprimis  magister  subti- 
lissimus2),  corruptis  speciebus  novam  a  deo  substantiam 
creari  hoc  est  non  ex  speciebus,  sed  ex  nihilo  fieri.  Sed 
non  solum  est  contra  communem  theologorum  sententiam, 
post  creationis  hebdomaden  aliquid  novi  a  deo  creari,  sed 
etiam  omni  fundamento  destituitur  opinio  mere  ficta  et  in- 
venta praeter  experientiam,  qua  ex  specierum  corruptione 
videmus  fieri  generationes  quasi  per  naturalem  conversio- 
nem  :  Itaque  huic  opinioni  tunc  demum  assentiremur,  quando 
nulla  alia  nobis  patesceret  difficultatis  solutio  congrua. 
Maluerunt  alii,  divino  miraculo  redire  substantiam  panis, 
quae  antea  fuerat,  ex  eaque  generari  nova,  quae  videntur 
post  corruptionem 3) ,  sed  hoc  non  fìeret  nisi  per  reconver- 
sionem  corporis  Christi  in  panem,  quae  est  absurda,  Prae- 
terea  hoc  fìeret  aut  adhuc  manentibus  speciebus  aut  iam 
corruptis.  Quamdiu  autem  manent,  solum  corpus  Christi  ad- 
est:  neque  enim  umquam  Christus  simul  cum  substantia 
panis  in  sacramento  existit.  Sin  autem  nonnisi  piene 
corruptis  speciebus  panis  dicatur  redire,  adhuc  stat  quaestio, 
quomodo  potuerint  species  corrumpi  et  sine  subiecto  con- 
verti in  substantiam. 

Non  ita  facile  est,  Sancti  Thomae  mentem  de  ea 
quam  volvimus  quaestione  aperire.  Sunt  qui  dicant,  eum 
sibi  non  fuisse  constantem4),  quippe  qui  duas  diversis  locis 
tueatur  opiniones,  quae  nequeant  sociari  :  unam,  ex  quanti- 

1)  Summa  c.  gentil.  1.  c. 

2)  Scot.  in  1.  4  sent.  d.  12  qu.  6.  Durand.  q.  2  n.  10.  Gabriel 
q.  1  a.  3  dub.  3.  Vasquez  disp.  194.  cap.  3. 

3)  Hanc  opinionem  probabilem  vocat  Bonaventura  eamque  vide- 
tur  sequi  Innoc.  Ut.  1.  4.  de  off.  miss.  c.  11,  aperte  eam  amplectitur 
Alexander  Al.,  sed  impugnatur  a  S.  Thoma  c.  gent.  1.  c. 

4)  Estius  1.  4.  sent,  diat.  12.  §.  4. 

tate  panis  et  vini  manente  absque  ullo  novo  miraculo  fieri 
generationem  *)  ;  quam  Soto  priseorum  omnium  Thomista- 
rum  fuisse  asserit2)  et  quam  ut  S.  Thomae  impugnant 
Scotistae;  alteram:  instante  perfectae  corruptionis  materiam 
primam  panis  vel  vini  ex  nihilo  reparari  vel  aliam  similem 
substitui,  quae  substantialem  formam  praedispositi  generandi 
in  se  recipiendo,  cum  ea  novam  efficiat  substantiam,  quod 
dicit  partim  miraculose  fieri  partim  naturalìter  3),  et  prò 
hac  opinone  stant  Soto,  Oaietanus,  Gregor  de  Val.,  Salmant, 
omnesque  posteriores  Thomistae4). 

Sed  ex  dictis  sententiis  prior  admittit  interpretationem, 
qua  ab  altera  sensu  non  discedit,  quamvis  quando  urgean- 
tur  verba,  quibus  refertur,  certe  falsa  sit  iudicanda.  Ex 
quantitate  enim  non  potest  generari  substantia,  quia  non 
potest  in  se  recipere  substantialem  formam,  unde  fìat  cor- 
pus physicum.  Neque  enim  in  ea  re  vices  gerit  materiae, 
quae  ex  communi  scholae  sententia  sola  est  apta  atque 
idonea,  quae  uniatur  eiusmodi  formae.  Quodsi  quantitas 
neret  substratum,  quod  substantialem  in  se  reciperet  for- 
mam, haberes  compositum  monstruosum  vel  saltem  corpus 
prorsus  diversi  generis  a  naturalibus,  utpote  ex  aliis  essen- 
tialibus  constitutum5).     Potentia  autem,    quam  quantitas 


1)  Summa  p.  III.  q.  77  a  5:  Quidquid  posset  generari  ex  materia 
panis,  si  adesset,  totum  potest  generari  ex  praedicta  quantitate  dimen- 
siva  panis  vel  vini,  non  quidem  novo  miraculo,  sed  ex  vi  miraculi  prius 
facti"  quodl.  9  a.  5  ad  3  ;  Summa  c.  gent.  1.  c. 

2)  1.  4.  sent.  disi  10*  q.  2  a.  5. 

3)  in  1.  4.  sent.  dist.  12  qu.  1  a.  2  :  Secundum  quamlibet  positio- 
nem  oportet  ponere  aliquid  in  hac  generatione  esse  miraculosum  et 
aliquid  naturale.  Reditus  enim  substantiae  vel  creatio  materiae  vel 
conversio  dimensionum  in  materiam  est  miraculum.  Sed  quod  materia 
iam  existens  recipiat  talem  formam,  cuius  dispositiones  praecesserunt 
in  dimensionibus,  hoc  est  naturale. 

4)  Soto  1.  4  sent.  dist.  12  q.  1  a.  3»  Tal.  1.  c.  disp.  6  q.  5  pct. 
4.  Salmant.  1.  c.  disp»  3  dub.  5  §.  2. 

5)  Greg.  de  Val.  1.  c.  :  ex  accidenti  et  forma  substantiali  non 

naturaliter  non  habet,  quod  ab  aliquo  agente  v.  gr.  igne 
ex  ea  educatur  forma  substantialis,  ei  etiam  in  sacramento 
non  tribuitur,  nec  omnino  quidquam  ei  additur,  sed  potius 
detrahitur  modus,  quo  ipsa  cum  aliis  accidentibus  subiecto 
suo  inhaerebat,  unde  miraculose  conservata  hoc  iam 
habet  naturaliter,  ut  loco  substantiae  fiat  subiectum  quod 
formarum  accidentalium ,  sed  nullatenus  habet,  ut  sub- 
stantialem  formam  possit  in  se  recipere;  quia  banc  non 
simili  modo  communicabat  subiecto,  sicut  communicabat 
accidentia,  sed  ipsa  toto  ex  materia  et  forma  composito 
erat  posterior  eamque  adhuc  ex  natura  sua  priorem  se 
postulat.  Ergo  non  esset  praeter  naturam,  sed  contranatu- 
ram,  si  quantitas  in  se  reciperet  formam,  quum  forma  materiae 
unita  vel  in  composito  existens  deberet  recipere  ipsam.  Addo, 
quod  si  compositum  existeret  ex  quantitate  et  substantiali 
forma,  quantitas,  ex  qua  constaret,  numquam  posset  defì- 
cere,  sed  eam  oporteret  in  perpetuum  manere  subiectum 
formarum  sub  omnibus  compositis  substantialibus,  quae  in  fu- 
turum  ex  tali  composito  fierent.  Statuenda  igitur  essent 
permulta  ac  perpetua  mirabilia. 

Sola  igitur  nobis  superest  opinio,  quae  generationem 
ex  speciebus  sacramentalibus  inde  deducit,  quod  prima  ali- 
qua  substituatur  ve!  redeat  materia,  cui  statim  substantialis 
forma  corruptione  accidentium  praeparata  coniungatur. 
Priusquam  enim  species  ex  toto  corruptae  evadant,  per 
alterationem  accidentium  in  quantitate  fit  dispositio  ad  ali- 
quam  substantialem  formam  inducendam,  sed  nondum  sub- 
est  materia,  quae  eam  recipiat.  In  quo  nihil  invenitur, 
quod  ab  ordine  naturae  sit  alienum;  nam  et  in  quali- 

potest  constitui  unum  compositum  per  se  substantiale  et  eiusdem 
speciei  cum  aliis  similibus.  —  Salm  1.  e:  Tale  compositum  nec  erit 
ens  substantiale,  quum  constet  ex  quantitate,  nec  erit  accidentale, 
quum  constituatur  per  formam  substantialem:  erit  igitur  quoddam 
semi-substantiale  et  semi-accidentale. 

bet  conversione  naturali  corpora  videmus  initio  mutari  in 
superfìcie,  priusquam  substantialis  forma  commutetur  vel 
nova  in  materiam  recipiatur,  donec  ultimo  instanti  corrup- 
tionis  prior  forma  subito  esse  desinat  et  iam  altera  succedat. 
Idcirco  ante  absolutam  corruptionem  in  sacramento  nulla 
requiritur  materia  vel  substantialis  forma;  quia  mutatio  ad- 
irne est  accidentalis,  ad  quam  recipiendam  sola  sufficit 
quantitas.  Sed  naturalem  quandam  per  alterationem  species 
acquirunt  propensionem,  qua  induceretur  forma,  si  adesset 
materia.  Itaque  ne  in  istis  naturae  ordo  decidat ,  talis 
materia  a  deo  miraculose  subditur,  ut  uno  ictu,  absoluta 
corruptione,  exsurgat  substantia.  Sed  non  prius  substernit 
materiam,  quam  corruptio  ad  summum  usque  gradum  per- 
venerit  et  iam  tempus  urgeat,  quo  inducatur  forma:  neque 
enim  corpus  Christi  in  sacramento  simul  existit  cum  aliena 
materia  nec  potest  materia  existere  ante  formam.  Yides  igitur, 
omnia  secundum  ordinem  naturae  fieri,  praeterquam  quod 
substituatur  materia:  quapropter  S.  Thomas  generationem 
ex  speciebus  partim  fieri  dicit  naturaliter,  partim  miracu- 
lose. Sed  etiam  haec  substitutio  ex  eo  non  est  novum 
miraculum  ;  quod  ex  institutione  Christi  accidentia  non 
diutius,  sed  tamdiu  sunt  sine  subiecto,  quamdiu  adest  cor- 
pus Christi  i.  e.  donec  species  sint  piene  corruptae  et  nova 
forma  ex  ordinaria  providentia  sit  inducenda.  Ex  communi 
enim  naturae  lege  omnia  sunt  ea,  quae  ea  esse  signifìcant 
species,  praeter  id,  quod  fides  astruit  esse  corpus,  vel  san- 
guinem  Christi:  se.  „hocu,  quod  subest  speciebus  sacramen- 
talibus  seu  panis  vel  vini,  „hocu  est  corpus,  sanguis 
Christi.  Quando  igitur  desinunt  esse  tales  species,  desinit 
iis  subesse  corpus  vel  sanguis  Christi,  ac  statim  ex  lege 
naturae  hoc  subest,  quod  signifìcant  species  aliae  factae1). 


1)  Thom.  Summa  III.  q.  77  a  5:  non  rationabiliter  videtur  dici, 
quod  miraculose  aliquid  accidat  in  hoc  sacramento  nisi  ex  ipsa  coDse- 
cratione. 

Eeditum  igitur  substantiae  nescio,  num  potius  finem  mira- 
culi  dicam,  an  miraculum.  Sane  substituta  materia  videtur 
ex  nihilo  creata ,  sed  creatur  ita,  sicut  anima  creatur  ad 
informandum  corpus  in  utero  matris  in  eius  receptionem 
praeparatum,  qualis  creatio  non  est  contra  sabbatum  Domini 
,,Sicut  enim  quum  disposita  est  materia  corporis  humani 
sufficienter,  deus  animam  creat  et  infundit  et  hoc  non  dici- 
tur  miraculum;  quia  hoc  exigit  ordo  rerum  a  Deo  institu- 
tus,  ita  etiam  quando  per  alterationem  specierum  panis  eo 
devenitur,  ut  adsint  dispositiones  requisitae  ad  aliquam  for- 
mam  introducendam,  exigente  ordine  rerum,  deus  materiam 
substituit  et  in  ilio  ipso  instanti  ab  agente  naturali,  dispo- 
sitionibus  praemissis,  introducitur  forma  substantialis  *)". 

Hac  explicatione  patet,  quid  verum  sit  in  priori  sen- 
tenza S.  Thomae  attributo,  se.  quomódo  ex  quantitate 
specierum  dicatur  aliquid  generari.  Hoc  non  eo  sensu 
recte  dicitur,  quod  forte  ex  quantitate  et  substantiali  forma 
exsurgat  quoddam  compositum  vel  quantitas  in  materiam 
convertatur  ad  suscipiendam  formam,  sed  quia  novae  gene- 
rationis  ordo  a  quantitate  sumit  initium,  qua  praeparanda 
ac  disponenda  introducatur  forma,  quae  cum  aliqua  materia 
componat  substantiale,  vel  quia  eo  ipso  quod  quantitas  de- 
sinit  esse  subiectum  infimum  sustentationis  et  inhaesionis 
accidentium,  in  hoc  munere  ei  succedit  materia  prima  sub- 
stituta, ita  ut  vi  desitionis  unius  alterum  sit,  et  quantitas  at- 
que  materia  succedens  conveniant  ratione  unius,  quod  ab 
una  transfundatur  in  alteram,  se.  esse  subiectum  ultimum 
accidentium 2). 

Iamiam  ad  finem  tractatus  nostri  venimus,  quum  ex 
ordine  prò  nostro  modulo  nobis  sit  dissertum,  quae  et  qua- 
lia  ea  sint  divinae  potentiae  opera,  quae  admodum  stupenda 


1)  Bellarm.  1.  c.  de  euch.  sacr.  1.  3  c,  24, 

2)  Greg.  de  Val.  1.  c. 

in  augustissimo  eucharistiae  sacramento  occurrant.  In  qui- 
bus  si  quid  minus  apte  vel  recte  lector  inveniat  a  nobis 
expositum,  benevolus  peto  excuset  quum  propter  materiae 
buius  naturam  utpote  gravissimis  innodatae  difficultatibus, 
tum  propter  ingeniorum  adeo  sagacissimorum  in  explicandis 
singulis  dissensionem  et  obscuritatem. 


Bonnae,  Typis  expressit  Carthaus. 


EXPLANATIO  MTRA8IL1UM, 

EDCHAR1STIAE  SACRAMENTO 
OPERATUR. 

